ישיבת מליאה, כנסת 25, פרוטוקול מספר 130, 2023-12-25 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום שני י"ג בטבת התשפ"ג, 25 בדצמבר 2023

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/4141/25 וכלה בהצעת חוק פ/4157/25: הצעת חוק שיקום נכי נפש בקהילה (תיקון – סוגי הדיור), התשפ"ד–2023, מאת חברת הכנסת גלית דיסטל אטבריאן; הצעת חוק הביטוח הלאומי (תיקון – שיפוי המעסיק על הפרשות פנסיוניות בעד עובדו המשרת במילואים בנסיבות חירום) (הוראת שעה – חרבות ברזל), התשפ"ד–2023, מאת חברי הכנסת ישראל אייכלר, חנוך דב מלביצקי, אופיר כץ, מיכל מרים וולדיגר, אליהו רביבו, יוסף טייב, חוה אתי עטייה, זאב אלקין, דבי ביטון, יצחק קרויזר, מיכאל מרדכי ביטון, אלון שוסטר ואפרת רייטן מרום; הצעת חוק הביטוח הלאומי (תיקון – שיפוי המעסיק על הפרשות פנסיוניות בעד עובדו המשרת במילואים בנסיבות חירום) (הוראת שעה – חרבות ברזל), התשפ"ד–2023, מאת חבר הכנסת יבגני סובה; הצעת חוק סיוע לסטודנטים המשרתים במילואים (הוראת שעה – חרבות ברזל), התשפ"ד–2023, מאת חברי הכנסת מיכאל מרדכי ביטון, יוסף טייב, אופיר כץ, מירב בן ארי, יאיר לפיד, אריה מכלוף דרעי, אביגדור ליברמן, מרב מיכאלי, משה גפני, רון כץ, ינון אזולאי, נעמה לזימי, עודד פורר, שרון ניר, חמד עמאר, מטי צרפתי הרכבי, אלון שוסטר, יונתן מישרקי, פנינה תמנו, אברהם בצלאל, שלי טל מירון, אלי דלל, טלי גוטליב, יוראי להב הרצנו, דבי ביטון, נאור שירי, ארז מלול, משה פסל, ששון ששי גואטה, ישראל אייכלר, יעקב אשר, משה סעדה, משה סולומון, קטי קטרין שטרית, אושר שקלים, צגה מלקו, חוה אתי עטייה, אריאל קלנר, דן אילוז, יצחק קרויזר, בועז טופורובסקי, מתן כהנא, אורית פרקש הכהן, שרן מרים השכל, יבגני סובה, יוליה מלינובסקי, צבי ידידיה סוכות, אליהו ברוכי, משה רוט, יצחק פינדרוס, סימון מושיאשוילי, ניסים ואטורי, שלום דנינו, חנוך דב מלביצקי, בועז ביסמוט, לימור סון הר מלך, צביקה פוגל, דני דנון, יולי יואל אדלשטיין, אלעזר שטרן, מיכל שיר סגמן, יואב סגלוביץ', רם בן ברק, מיקי לוי, עידן רול, ולדימיר בליאק, טטיאנה מזרסקי, סימון דוידסון, משה טור פז, יסמין פרידמן, מאיר כהן, זאב אלקין, אלמוג כהן, אליהו רביבו, דוד ביטן, אוהד טל, ירון לוי, מירב כהן, גלעד קריב, אפרת רייטן מרום, גלית דיסטל אטבריאן, מיכל מרים וולדיגר, קארין אלהרר, שמחה רוטמן ועמית הלוי; הצעת חוק לשכת עורכי הדין (תיקון – קיצור תקופת ההתמחות), התשפ"ד–2023, מאת חבר הכנסת אחמד טיבי; הצעת חוק הפרשנות (תיקון – הגדרת הפליה על רקע זהות מגדרית, נטייה מינית או אמונה דתית), התשפ"ד–2023, מאת חברי הכנסת יוראי להב הרצנו ויסמין פרידמן; הצעת חוק הביטוח הלאומי (תיקון – מענק שעת חירום לעובד עצמאי), התשפ"ד–2023, מאת חברת הכנסת נעמה לזימי; הצעת חוק פיקוח על מחירים, שיווק וסבסוד של מזון ללא גלוטן, התשפ"ד–2023, מאת חברת הכנסת נעמה לזימי; הצעת חוק כביש אגרה (כביש ארצי לישראל) (תיקון – פטור מאגרה בשל האטה ממהירות הנסיעה המותרת), התשפ"ד–2023, מאת חבר הכנסת אליהו רביבו; הצעת חוק הגנת הצרכן (תיקון – צמצום בזבוז מזון שתוקפו עומד לפוג ברשתות הקמעונאות הגדולות), התשפ"ד–2023, מאת חברי הכנסת יסמין פרידמן, יוסף טייב ויוראי להב הרצנו; הצעת חוק שיקום נכי נפש בקהילה (תיקון – שינוי מונחים בתחום הדיור), התשפ"ד–2023, מאת חברת הכנסת גלית דיסטל אטבריאן וקבוצת חברי הכנסת; הצעת חוק ההוצאה לפועל (תיקון – השהיית הליך ואי-נקיטתו כלפי אסירים משוחררים), התשפ"ד–2023, מאת חברי הכנסת יצחק פינדרוס, ינון אזולאי ויואב סגלוביץ'; הצעת חוק דמי מחלה עבור מלווה בן משפחה לבדיקה רפואית (תיקוני חקיקה), התשפ"ד–2023, מאת חבר הכנסת אחמד טיבי; הצעת חוק הסנגוריה הציבורית (תיקון – ייצוג אסירים ביטחוניים שהשתתפו במלחמת חרבות ברזל), התשפ"ד–2023, מאת חברי הכנסת שמחה רוטמן, יונתן מישרקי, צביקה פוגל, יעקב אשר, מתן כהנא, חנוך דב מלביצקי ויולי יואל אדלשטיין; הצעת חוק לשכת עורכי הדין (תיקון – התמחות ומבחני הסמכה) (הוראת שעה – חרבות ברזל), התשפ"ד–2023, מאת חברי הכנסת שמחה רוטמן, מיכאל מרדכי ביטון, יונתן מישרקי, צביקה פוגל, יעקב אשר, מתן כהנא, בועז ביסמוט, משה סעדה, חנוך דב מלביצקי ויולי יואל אדלשטיין; הצעת חוק לדחיית הבחירות הכלליות לרשויות המקומיות (תיקון – מועד הבחירות), התשפ"ד–2023, מאת חברי הכנסת אוהד טל, שמחה רוטמן, צבי ידידיה סוכות, מיכל מרים וולדיגר, משה סולומון, טלי גוטליב, לימור סון הר מלך, משה גפני, יצחק פינדרוס, יעקב אשר ואליהו ברוכי; הצעת חוק הרשויות המקומיות (בחירות) (תיקון – הצבעת חיילים), התשפ"ד–2023, מאת חברי הכנסת מיכאל מרדכי ביטון וזאב אלקין

דן מרזוק:       לקריאה ראשונה, מטעם הממשלה: הצעת חוק לשכת עורכי הדין (הוראת שעה – חרבות ברזל), התשפ"ד–2023; הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 11), התשפ"ד–2023

דן מרזוק:      מסקנות ועדת הבריאות בעקבות דיון מהיר בהצעתם של חברי הכנסת נעמה לזימי, דבי ביטון, עופר כסיף, אברהם בצלאל, מיכאל מרדכי ביטון וואליד אלהואשלה בנושא: הסכם השכר של הפסיכולוגים הציבוריים

דן מרזוק:      הודעת שר הבריאות על מסקנות הוועדה לביטחון לאומי בעקבות דיון מהיר בהצעתם של חברי הכנסת עאידה תומא סלימאן ואברהם בצלאל בנושא: יותר מ-95% מהאסירים נאזקים בזמן טיפול רפואי

דן מרזוק:  תודה

אמיר אוחנה: תודה למזכיר הכנסת

אמיר אוחנה: חברי הכנסת, הנושא הראשון על סדר-היום – נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד

אמיר אוחנה:  מייד לאחר מכן אנו נתחיל בישיבה המיוחדת למען החטופות והחטופים

אמיר אוחנה:  אני מקדם בברכה את בני המשפחות שנמצאים איתנו כאן – אחרי הנאומים בני דקה

אמיר אוחנה:  עד שאקבל לידיי את הרשימה, ראשון הדוברים – חבר הכנסת יאסר חוג'יראת

אמיר אוחנה:  בבקשה

יאסר חוג'יראת: מכובדי יושב-ראש הכנסת, חבריי חברי הכנסת, אני רוצה לדבר על נושא חימוש היתר שנעשה בתקופה האחרונה, ועל הקלוּת במתן רישיונות נשק לחברה, בעיקר בחברה היהודית

יאסר חוג'יראת:  זה מביא לכך שהחברה הערבית מרגישה מאוימת בהרבה מהתחומים, היכן שהיא נמצאת, ורואה הרבה חימוש, הרבה אנשים שמסתובבים עם נשק

יאסר חוג'יראת:      אני רוצה לדבר גם על הנושא – עוד מעט, בשבוע הבא, נפתחות האוניברסיטאות, ויש הרבה סטודנטים מהחברה הערבית שחוששים מכל הנושא הזה של החימוש וחימוש היתר שנמצא בחברה היהודית

יאסר חוג'יראת:  תודה

אמיר אוחנה: תודה רבה

אמיר אוחנה:  חבר הכנסת ואליד אלהואשלה, בבקשה

וליד אל-הואשלה: מכובדי היושב-ראש, חבריי חברי הכנסת, הרבה אזרחים אצלנו, מהחברה הבדואית, סובלים בתקופה האחרונה ממחסום מיתר

וליד אל-הואשלה:  אזרחים רבים נוסעים לדאהרייה וחברון, וגם האזרחים שחוזרים מירושלים על ציר 60 נתקלים במחסום שמציב אותו הצבא, ומעכב את האזרחים – משהו כמו חמש שעות שם, בלי סיבות

וליד אל-הואשלה:  אנחנו דרשנו מהצבא לפני שבועיים ולפני חודש לפתור את הסוגיה הזאת ולהביא לשחרור האנשים בצורה מאוד מהירה

וליד אל-הואשלה:  לא ייתכן ואין שום הצדקה שהצבא יעכב את האנשים במשך שעות רבות, ולכן הדרישה שלנו מגורמי הצבא היא לאפשר חזרה מהירה לאנשים ולא להקים מחסומי פתע רק על מנת להטריד את האנשים וכו'

וליד אל-הואשלה:  תודה

אמיר אוחנה: תודה רבה

אמיר אוחנה:  תעלה ותבוא חברת הכנסת דבי ביטון, ואחריה – חבר הכנסת סימון דוידסון

אמיר אוחנה:  בבקשה

דבורה ביטון: כבוד היושב-ראש, כנסת נכבדה, משפחות יקרות, אני רוצה לפתוח בתנחומים למשפחות החיילים, ליבנו איתכן, וכמובן, בתפילה להשבת החטופים במהרה

דבורה ביטון:       כבוד היושב-ראש, בכל ועדה אנחנו פוגשים את המשפחות היקרות

דבורה ביטון:  אנחנו פוגשים אותן בכיכר, בקריה, בכל מקום אפשרי

דבורה ביטון:  לדאבוני, העדויות שעולות מן השטח הן עדויות קשות, וכולנו יודעים שאין להם זמן

דבורה ביטון:  ולכן, אני שוב קוראת לממשלת ישראל לעשות כל מה שהיא יכולה, כל מתווה, על מנת להשיב את כולם הביתה

דבורה ביטון:  תודה

אמיר אוחנה: תודה רבה

אמיר אוחנה:  חבר הכנסת סימון דוידסון

אמיר אוחנה:  אחריו – חבר הכנסת ניסים ואטורי

סימון דוידסון: תודה רבה, אדוני היושב-ראש

סימון דוידסון:  משפחות יקרות

סימון דוידסון:  אין יום, אין בוקר – לא משנה אם אנחנו מגיעים למליאה פה או לוועדות או בכל מקום אחר – שלא מתחילים את היום כשהמחשבות הן על החטופים

סימון דוידסון:       לפני שבועיים היה מיצג פה למטה, מתחת לכנסת

סימון דוידסון:  זו הייתה מנהרה קטנה

סימון דוידסון:  אני הייתי שם, נכנסנו, ואתה מרגיש את המחנק, אתה מרגיש את החושך, את רבע הפיתה, את כפית האורז שהחטופים אוכלים או לא אוכלים בעזה

סימון דוידסון:  אני מבטיח – ואני בטוח שכל חבר כנסת מתחבר למה שאני אומר – אין יום, אין דקה, אין דבר יותר חשוב מלהחזיר את כל החטופים הביתה

סימון דוידסון:  בן אדם לא יכול לסבול את התנאים ואת החיים במנהרות החשוכות שבעזה

סימון דוידסון:  אנחנו מחבקים אתכם, אנחנו אוהבים אתכם, ואנחנו מבטיחים כולנו שאנחנו נעשה ועושים כל דבר להחזיר את החטופים הביתה

סימון דוידסון:  תודה

אמיר אוחנה: תודה רבה

אמיר אוחנה:  חבר הכנסת ניסים ואטורי

אמיר אוחנה:  אחריו – חבר הכנסת אחמד טיבי

ניסים ואטורי: תודה רבה, אדוני היושב-ראש

ניסים ואטורי:  כנסת נכבדה, היה חשוב לי מאוד לדבר ביום הזה

ניסים ואטורי:  אני חושב שחשוב מאוד לציין אותו, להמשיך ולהיזכר כל פעם מחדש, לא לשכוח שיש לנו חטופים, אחים שלנו, בשבי חמאס

ניסים ואטורי:  לא נשקוט ולא נעצור עד שנחזיר אותם לביתם

ניסים ואטורי:  גם אם אנחנו מדברים כל הזמן על ניצחון במלחמה, חלק מהניצחון הוא החזרת החטופים

ניסים ואטורי:  תדעו שאתם בליבנו

ניסים ואטורי:  אנחנו כואבים כל רגע, כל דקה, על זה שיש לנו אחים בשבי חמאס, ונעשה הכול להשיבם

ניסים ואטורי:  תודה רבה

אמיר אוחנה: תודה רבה

אמיר אוחנה:  חבר הכנסת אחמד טיבי

אמיר אוחנה:  אחריו – חבר הכנסת אבי מעוז

אחמד טיבי: מכובדי היושב-ראש, שני נושאים

אחמד טיבי:  בימים האחרונים, בגלל הגשם העז, מי שביקר ביישובים הערביים היה צריך להגיע עם סירה

אחמד טיבי:  השיטפונות שם הציפו כל חלקה טובה, או כל חלקה

אחמד טיבי:  אין ספק שמדובר באחריות של שלטון מקומי, אבל בעיקר מדובר באחריות של תשתיות של הממשלה

אחמד טיבי:  לא יכול להיות שב-2023, על כל גשם זלעפות אנשים יתחילו לחשוב איך לחצות בספינה מכביש לכביש

אחמד טיבי:  זה בלתי אפשרי

אחמד טיבי:  ולכן, תקציבים צריכים להיות מושקעים בהכנת תשתיות

אחמד טיבי:  זו אחריות גם של משרד הפנים, גם של משרד האוצר, לצד השלטון המקומי והרשויות

אחמד טיבי:       נקודה שנייה

אחמד טיבי:  בשבוע שעבר, בשעה 23:30 בערך, שש-שבע ניידות משטרה עם סירנות נכנסו לכפר ברא, השמיעו סירנות ועשו "אבו עלי", עשו סיבובים ב-23:30, העירו את כולם ויצאו

אחמד טיבי:  אם הייתה פעילות סמויה ועצרו מישהו, או טיפלו באיזה משהו, או פתרו פשע, מילא

אחמד טיבי:  התושבים אומרים שזה היה לא לתכלית ראויה, וחבל

אמיר אוחנה: תודה רבה

אמיר אוחנה:  חבר הכנסת אבי מעוז, ואחריו – חבר הכנסת יוסף עטאונה

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 99, והפעם על ההתנתקות

אבי מעוז:  גלעד שרון שבר את מה שנדמה כשיא האטימות והנדסת התודעה גם יחד

אבי מעוז:  במאמר שפרסם אתמול שרון מסביר מדוע ההתנתקות הייתה מוצדקת, ולא הרעה את מצבנו מבחינה ביטחונית

אבי מעוז:  אפשר להביא הרבה ציטוטים דווקא מאביו על החשיבות של גוש קטיף מבחינה ביטחונית וציונית ועל האיוולת וההפקרות שביציאה מחבל עזה, אבל נראה ששום דבר לא ישכנע את מי שעל פי עדות עצמו, שכנע את אביו לצאת למהלך הזה, ובכך הוא בעצם אחראי לפשע האנטי-ציוני, אנטי-יהודי ואנטי-מוסרי של החרבת היישובים, גירוש המתיישבים, הפקרת ציר פילדלפי והגשת חבל עזה על מגש של כסף לאויבינו תוך יצירת התנאים האופטימליים לעליית החמאס, להזרמת החימוש האיראני בכמויות בלתי נתפסות לירי על מרכז הארץ ועד למתקפה הזוועתית בשמחת תורה

אבי מעוז:  אני ממליץ לכל מי שבאיוולתם ובחוסר אחריותם הובילו מהלכים הרסניים מבחינה ביטחונית וערכית להיכלם בבושת פנים בבתיהם ולפטור אותנו מחשיפה לדעותיהם הנפסדות

אבי מעוז:  תודה

אמיר אוחנה: תודה

אמיר אוחנה:  חבר הכנסת יוסף עטאונה, ואחריו – חבר הכנסת עודד פורר, בבקשה

יוסף עטאונה: כבוד היושב-ראש, רציתי לדבר על איך נראה שוויון אזרחי בין ערבים ליהודים בנגב גם בימי מלחמה כאלה

יוסף עטאונה:  אתמול היינו בדיון בבית משפט שלום בבאר שבע על צווי פינוי וסילוק ליישוב שלם שנקרא אל-בקעה

יוסף עטאונה:  זה גירוש שני של קבוצת אנשים: בשנת 1953 המדינה העבירה אותם – הם היו מזרחית לדימונה, העבירו אותם צפונית לערד; היום, אחרי 70 שנה שבהן המדינה לא עשתה שום דבר באל-בקיעה חוץ מצינור מים בנקודה אחת, היום, אחרי 70 שנה, היא באה לגרש אותם שנית

יוסף עטאונה:      השוויון האזרחי נראה כך: המרחק ממש למועצה אזורית תמר – זה צמוד לאל-בקעה

יוסף עטאונה:   תקשיב טוב, כבוד היושב-ראש: במועצה אזורית תמר חיים 1,600 תושבים, שטח המועצה האזורית הוא 1

יוסף עטאונה: 5 מיליון דונם, ובאים לגרש 500 תושבים שנמצאים על שטח של אולי 1,500 דונם

יוסף עטאונה:  ככה נראה שוויון אזרחי לערבים או בדואים בנגב

יוסף עטאונה:  תודה

אמיר אוחנה: תודה לחבר הכנסת עטאונה

אמיר אוחנה:  אני מוסיף את הדובר האחרון ונועל את רשימת הדוברים

אמיר אוחנה:  חבר הכנסת עודד פורר, בבקשה

עודד פורר: אדוני היושב-ראש, אדוני ראש הממשלה, רבותיי השרים, ב-7 באוקטובר מדינת ישראל הפקירה את אזרחיה בדרום, שנטבחו, נאנסו, נשרפו ונחטפו

עודד פורר:  המחויבות שלנו לחטופות ולחטופים היא מחויבות קדושה של כל מדינת ישראל, של כל עם ישראל

עודד פורר:      בהסכם האחרון, הסכם הפסקת האש שבמסגרתו שוחררו חטופים, היה סעיף – כך לדברי ראש הממשלה – שלפיו נציגי הצלב האדום יוכלו לבקר את החטופים ולתת להם תרופות

עודד פורר:  במסגרת ההסכם הזה גם נכנסו ציוד הומניטרי ודלק לרצועת עזה

עודד פורר:  ההסכם הזה הופר על ידי חמאס באופן הבוטה ביותר, החל מהפסקת שחרור החטופים ועד לפתיחה באש, כולל זה שמבחינתנו, מהצד השני, המשיכו לזרום משאיות הציוד ההומניטרי, הדלק

עודד פורר:       אף אחד מנציגי הצלב האדום לא ביקר את החטופים, ואני שואל כאן, אדוני ראש הממשלה, רבותיי השרים: איך יכול להיות שהחטופים שלנו עדיין שם, לא מקבלים ביקורים של הצלב האדום, לא מקבלים ציוד הומניטרי, אבל משאיות הציוד ההומניטרי והדלק נכנסות, מתדלקות את חמאס כדי להפעיל את המנהרות, המזון הולך אליהם, ויותר מזה – עוד מחולק בידי ארגוני הטרור עצמם וארגוני סיוע שמדינת ישראל הכריזה עליהם כארגוני טרור?     

אמיר אוחנה: תודה

אמיר אוחנה:  חבר הכנסת בועז טופורובסקי, ואחריו – חבר הכנסת בועז ביסמוט

בועז טופורובסקי: תודה, אדוני היושב-ראש

בועז טופורובסקי:  חבריי, חברות וחברי הכנסת, אנחנו בעיצומה של מלחמה קשה, בימים שלא ידענו מעולם, חיילינו הגיבורים מחרפים את נפשם על גבולות ישראל

בועז טופורובסקי:  אני רוצה לשלוח להם חיזוק מכל עם ישראל ולומר תודה

בועז טופורובסקי:  אתם ואתן הגיבורים והגיבורות שלנו, לא דור הטיקטוק – דור המנהיגות הבא של עם ישראל

בועז טופורובסקי:      אך גם בשעה קשה זו אסור לנו לשכוח את המאבק שנדחק לשוליים – המאבק בקטל בדרכים

בועז טופורובסקי:  אסי קריאף לא פגש את בנו החייל עילאי במשך יותר מ-30 ימים; ביום שני האחרון נהרג בתאונת דרכים בזמן פעילותו כשוטר בצפון

בועז טופורובסקי:  עילאי קיבל את הבשורה בשעה שנלחם בעזה, ניסה להגיע לבית החולים לפגוש את אביו כשהוא עוד היה פצוע אנוש

בועז טופורובסקי:  הוא לא הספיק, אביו אסי כבר מת מפצעיו

בועז טופורובסקי:       זה עוד סיפור נורא שמזכיר לנו את המאבק המדמם בקטל בכבישים ואת הטרגדיה הבלתי-נתפסת שמתלווה אליו

בועז טופורובסקי:  353 בני אדם נהרגו מתחילת השנה, חמישה מהם רק בשבוע החולף

בועז טופורובסקי:  אני משתתף בצער משפחות הנרצחים והנופלים מפרוץ המלחמה, בצער המשפחות ששכלו את יקיריהם בכבישי ישראל, שולח איחולי החלמה לפצועים ותקווה לשחרורם המהיר של החטופים

בועז טופורובסקי:  סעו בזהירות בכביש, תודה

אמיר אוחנה: תודה רבה

אמיר אוחנה:  חבר הכנסת בועז ביסמוט, ואחריו – חבר הכנסת עופר כסיף

בועז ביסמוט: שלום, כבוד היושב-ראש

בועז ביסמוט:  משפחות יקרות, במהלך השבועות האחרונים ביקרתי, כמו רבים מכם כאן בבית, אצל משפחות יקרות רבות שאיבדו עבור המדינה שלנו את היקר להם מכול; עצוב, משפחות רבות מכל הארץ

בועז ביסמוט:       גם על היישוב שוהם לא פסחו האבל, האובדן, הגבורה

בועז ביסמוט:  ביקרתי שם בבית משפחת בונצל

בועז ביסמוט:  הלכתי לנחם את איציק ונועה המקסימים, ההורים של סמל ראשון עמית בונצל, זיכרונו לברכה, לוחם סיירת צנחנים, שנהרג כמה ימים קודם לכן בקרב בעזה

בועז ביסמוט:  ההורים דיברו איתי ארוכות על הבן הגיבור, אבל כמעט באותה נשימה על האחדות בעם ישראל, שכל כך יקרה להם ולמשפחות שכולות רבות

בועז ביסמוט:   בבית משפחת בונצל מדברים אחדות עוד ועוד, בלי סוף

בועז ביסמוט:  יש בבית, בבית משפחת בונצל, המון אהבת הארץ

בועז ביסמוט:  בסלון הבית יש תמונה גדולה מאוד של הבן – גאווה עבור ההורים, למעשה גאווה עבור כולנו

בועז ביסמוט:  אבל דמיינו לרגע את הבן עמית נהרג למען עם מפולג, חס ושלום

בועז ביסמוט:       במשפחת בונצל לא רק מדברים על אחדות ואהבה בעם ישראל, אלא גם מיישמים את זה הלכה למעשה

בועז ביסמוט:  זוכרים, חברי הכנסת, את אותו ריאיון מפורסם, שבו האב איציק הורד במהלך ריאיון שהעניק לגלי צה"ל? הוא דיבר מדם ליבו והטיח במהלך אותו ריאיון ביקורת קשה על כלי תקשורת שבמקום לאחד מפלגים את העם

בועז ביסמוט:  הוא אף המליץ לא לצפות ולא להאזין למי שמעמיק את השנאה

בועז ביסמוט:  כאמור, אב שכול הורד משידור

בועז ביסמוט:  די מביך

בועז ביסמוט:      אבל יש גם סיפור מאחורי הסיפור: האב איציק חשף בפניי את מאחורי הקלעים המרגש של אותו ריאיון

בועז ביסמוט:  השדר, שאני מכיר אישית – אגב, חייבים להודות, בחור רגיש, חכם וכן – הגיע לבית המשפחה לנחם אבל גם להתנצל

בועז ביסמוט:  איציק חיבק אותו, חיזק אותו ואף עמד על כך שעונש ההשעיה שהוטל עליו יופסק מייד, וכך גם קרה

בועז ביסמוט:  אם זה לא היה קורה, הוא סיפר לי, היה מגיע בעצמו למשרדי  התחנה עם חולצת האבלות הקרועה והיה מפגין למען חזרתו לעבודה

בועז ביסמוט:       איש אציל, בונצל, ובקרב המשפחות השכולות פגשתי כל כך הרבה כמוהו

בועז ביסמוט:  בואו ונהיה ראויים להם, חברי הכנסת

בועז ביסמוט:  בפעם הבאה שיבוא לכם לטנף, לגדף, ללכלך – לא רק כאן, ברחוב וברשתות – תחשבו על איציק בונצל ותגידו לי אם ללוחמים שלנו לא מגיע עורף מאוחד בזמן מלחמה

בועז ביסמוט:  יש זמן לכול אחרי המלחמה, עכשיו – רק אחדות

בועז ביסמוט:  זכרו תמיד: במלחמה העורף חי בשלום, ורק בזמן שלום מומלץ לעורף להילחם

בועז ביסמוט:  אחדות עכשיו, תודה רבה

אמיר אוחנה: תודה רבה

אמיר אוחנה:  חבר הכנסת עופר כסיף, ואחריו – חברת הכנסת מיכל וולדיגר

עופר כסיף: כבוד היושב-ראש, חברי הכנסת ומעל כולם משפחות יקרות, שאני אפנה אליהן בנאומי אחר כך – היום, בתקופה אפלה וקשה, מציינים המאמינים הנוצרים ברחבי העולם את חג המולד

עופר כסיף:  גם האפיפיור הזכיר היום בדרשתו ברומא את התקווה לשלום בארץ הקודש

עופר כסיף:  ההיגיון העקר של המלחמה, אמר, מטביע את מסר חג המולד לשלום

עופר כסיף:       את מסר השלום אפשר לראות בחג המולד ב-1914, שבו התרחש אירוע מרגש ממש דווקא במהלך מלחמה עקובה מדם

עופר כסיף:  בליל החג יצאו בספונטניות אלפי חיילים ניצים מהשוחות בחזית המערבית, הפסיקו את האש, רקדו, שרו ושיחקו כדורגל

עופר כסיף:      בימים הללו, שבהם שפיכות הדמים אינה יודעת קץ, אני קורא שוב להפסקת אש ולסיום המלחמה למען כל יושבי הארץ הזאת

עופר כסיף:  במקום דם, יזע ודמעות, בואו נדאג להשקותה במים חיים

עופר כסיף:  תודה

אמיר אוחנה: תודה רבה

אמיר אוחנה:  חברת הכנסת מיכל וולדיגר, ואחריה – חבר הכנסת צבי ידידיה סוכות

מיכל מרים וולדיגר:  כבוד היושב-ראש, כבוד השרים, משפחות יקרות, עם יקר, אני עומדת פה מולכם, בין אלה היושבים פה במליאה, בין אלה היושבים בבית או בכל מקום אחר, ורוצה לומר לכם שאנחנו חושבים, אני וכל החברים פה, חושבים על היקרים שלכם, על היקירים שלנו, ומתפללים ועושים את כל המאמצים שהם יחזרו הביתה

מיכל מרים וולדיגר:  אנחנו מתמודדים מול מפלצות – מפלצות שמשחקות בנו, שחושבות שהן יוכלו לנו, אבל הן לא

מיכל מרים וולדיגר:  אנחנו ננצח

מיכל מרים וולדיגר:  בעזרת השם, אנחנו נחזיר את כל היקרים הביתה

מיכל מרים וולדיגר:  אנחנו נרמוס אותם עד עפר – את הנוח'בה, את החמאס, את כל אלה שמבקשים לכלותנו, ושוב – אנחנו נחזיר את כולם הביתה, ונחזור לבתים שלנו – לדרום, למזרח, לצפון – ונחיה בשלום ובשלווה

מיכל מרים וולדיגר:      אז אני שולחת גם מפה השתתפות בצערן של כל המשפחות השכולות, שולחת תפילות לחיילים הפצועים, ואומרת בקול חזק וברור: עם ישראל חי

אמיר אוחנה: תודה רבה

אמיר אוחנה:  חבר הכנסת צבי ידידיה סוכות, ואחריו – אחרון הדוברים בפרק זה, חבר הכנסת אלון שוסטר

אמיר אוחנה:  בבקשה

צבי ידידיה סוכות: אדוני היושב-ראש, משפחות יקרות ואהובות, משפחות החטופים שהגיעו לכאן, לבית הזה, ביום הזה, אני רוצה להעביר לכם מסר שחשוב מאוד שיישמע, כי אני חושב שלפעמים הוא לא מספיק נשמע: אין שום ויכוח פוליטי בעניין שלכם

צבי ידידיה סוכות:  אין אף אחד בעם ישראל שזה לא חשוב לו; אין אף מגזר, אף אדם, אף אחד בשום מקום שלא חושב עליכם כל הזמן

צבי ידידיה סוכות:  אני יכול להגיד לכם שבכל מקום שאני מסתובב בו בארץ – לפחות בציבור שאני מייצג אתם חשובים

צבי ידידיה סוכות:  חושבים עליכם

צבי ידידיה סוכות:  אנשים תולים את התמונות בבתים, מתפללים כל הזמן, לומדים לזכות, כל הזמן עושים כל מה שיכולים כדי להחזיר הביתה את כל החטופים, את כל החטופות, את כל החיילים שנמצאים בשבי, את כל החיילים שנמצאים אצל האכזריים הנאצים האלה מהחמאס

צבי ידידיה סוכות:  זה חשוב לכולנו, והמסר הזה חייב להיות ברור

צבי ידידיה סוכות:  אין כאן שום דבר פוליטי, זה דבר שכל עם ישראל שותפים בו

צבי ידידיה סוכות:  תודה רבה

אמיר אוחנה: תודה רבה

אמיר אוחנה:  חבר הכנסת אלון שוסטר – כאמור, אחרון הדוברים לפרק זה, בבקשה

אלון שוסטר: כמו חברים אחרים, חברות אחרות בבית, הייתי אתמול במאהל החטופים והצטרפתי לקטע מתוך צעדה של נוער כפר עזה, שקרא לנערים האחרים מהעוטף ובכל הארץ, בהובלה של תנועת הצופים, ללכת מכיכר החטופים ועד לכנסת ביום חמישי

אלון שוסטר:  הנוער הזה, האחים הבוגרים שלו הלכו בצעדה לירושלים גם לפני חמש שנים כנגד הטפטופים, כך קראנו לדבר הזה, לאיום המתמשך, וכרגע הם עושים מעשה

אלון שוסטר:  אני חיזקתי אותם, ואני מחזק אותם גם כרגע בעשייה אקטיבית, בפעילות בכל מעשה שייתן משמעות לתקופה הקשה כל כך שאנחנו חווים

אלון שוסטר:      הבית הזה כולו מחבק אתכם

אלון שוסטר:  יש שלוש משימות, וזה סדר העדיפויות שלהן: להחזיר את החטופים כולם לכאן; להביס את החמאס; להשיב אותנו, את המתיישבים, לדרום

אלון שוסטר:  זה סדר העדיפויות, כך צריך לנהוג, ואני מקווה שנצליח בהקדם

אלון שוסטר:  תודה

אמיר אוחנה: תודה רבה

אמיר אוחנה: חברות וחברי הכנסת, אנו עוברים כעת לישיבה המיוחדת למען החטופות והחטופים

אמיר אוחנה:       משפחות יקרות – וככל שהם צופים בנו כעת או יצפו בנו בעתיד – החטופות והחטופים, ראש הממשלה חבר הכנסת בנימין נתניהו, ראש האופוזיציה חבר הכנסת יאיר לפיד, שרים וחברי כנסת, מכובדיי כולם, 80 ימים חלפו, ויקיריכם בשבי ארגוני הטרור בעזה; 80 ימים שאינכם יודעים את נפשכם מדאגה – האם הם אוכלים? האם הם שותים? האם הם שומעים אותנו? משפחות יקרות, איננו יכולים לדמיין מה עובר עליכן

אמיר אוחנה:  עבור חלקכם מדובר בהורים, עבור אחרים בילדים ובילדות – ובכל גיל הם יישארו הילדים והילדות שלכם – אחים, אחיות, בנות ובני זוג

אמיר אוחנה:       חברות וחברי כנסת רבים ואני בתוכם פוגשים אתכם ושומעים אתכם כאן במשכן הכנסת, שבו הפכתם לבני בית, וגם במקומות אחרים

אמיר אוחנה:  אנו שומעים מכם על רכבת ההרים הרגשית שאתם חווים עם כל ידיעה חדשותית, עם כל שמועה, עם כל שביב מידע שמגיע לעיתים בדרך לא דרך – בין אפס למאה, בין תקווה לייאוש, וחוזר חלילה – תחושות המחייבות אותנו, חברות וחברי הכנסת, באיפוק, בשיקול דעת ובהבנה מיוחדת למה שאתם חווים

אמיר אוחנה:  היום המיוחד הזה, המצוין כאן בכנסת, משפחות יקרות, אומר לכם: אינכן לבד

אמיר אוחנה:  עם שלם עוקב בדאגה, עם שלם מייחל ומתפלל לשובם של כל יקיריכם, שפניהם הטובות מביטות עלינו כאן ממעל, ביציע המשמש בימים כתיקונם לראשי מדינות ופרלמנטים ואורחים רמי דרג, וכל שר וחבר כנסת העומד כאן על הדוכן שלצידי רואה אותם לנגד עיניו – כן, עם שלם וחברי הכנסת בתוכו על כל המגוון המצוי בציבור הרחב והמשתקף פה, בבית הזה

אמיר אוחנה:       גם הכנסת לא נותרה כתמול שלשום ב-80 הימים הללו, ומזירה של התגוששות ומחלוקת היא מנסה לרוב בהצלחה למצוא את המאחד, את היעדים המשותפים לכולנו, והשבת החטופות והחטופים – כל החטופות והחטופים – הוא אכן יעד כזה על סדר-יומם של רבות ורבים מחברי הכנסת בדיוני הוועדות, בחקיקה, כאן במליאת הכנסת וגם מחוץ למשכן

אמיר אוחנה:      מדי ערב מפציעה אלומת אור צהובה ממש מעלינו, מגג משכן הכנסת, ומאירה את שמי ירושלים בתפילה, תפילה להשבת כל החטופות והחטופים

אמיר אוחנה:  המיצגים השונים ברחבי המשכן ותמונותיהם, פניהם של יקיריכם, לא נפקדים מעינינו

אמיר אוחנה:      הכנסת שינתה את פניה במובן נוסף: חוקים רבים בנושאי החטופים, בנושאי חיילי המילואים, המשפחות השכולות ועוד, שעברו כאן במליאה בקריאה השלישית ונכנסו לספר החוקים ב-80 הימים הללו, עברו כאן פה אחד – מחזה נדיר בדברי ימי הכנסת

אמיר אוחנה:  אצל רבים מאיתנו חלחלה ההבנה כי בעוד חיילינו נלחמים להשבת יקיריכם כתף לצד כתף, תומכי האופוזיציה ותומכי הקואליציה כאחד, כחיילים של עם אחד, גם עלינו מוטלת חובה למצוא את המאחד והמשותף

אמיר אוחנה:  עם שלם וחברי הכנסת בתוכו מייחל לראות את עיניכם הטרוטות מלילות חסרי שינה, מבכי – דומעות מאושר; עם שלם מייחל לשמוע גרונכם הניחר מבכי – זועק משמחה; עם שלם רוצה את בניו ובנותיו שבים הביתה

אמיר אוחנה:  על כך הבית הזה מאוחד כולו ומתפלל שתתקיים ברכתו של הנביא ירמיהו: "ויש תקוה לאחריתֵך נְאֻם ה' ושבו בנים" – ובנות – "לגבולם", ונאמר אמן

אמיר אוחנה:      לא אוכל לסיים בלי לאחל איחולי החלמה מהירה ורפואה שלמה לכל הפצועות והפצועים, לשלוח בשם הכנסת תנחומים לכל המשפחות השכולות ולשאת תפילה לשלום חיילי צבא ההגנה לישראל וכוחות הביטחון הנלחמים גם בשעה זו מלחמה עזה בנחישות, במסירות ובחירוף נפש על שלומה וביטחונה של מדינת ישראל ואזרחיה, שישלימו את מלאכתם וישובו בריאים ושלמים לבתיהם, אמן

אמיר אוחנה:      אני מתכבד להזמין את ראש הממשלה חבר הכנסת בנימין נתניהו

בנימין נתניהו: משפחות יקרות, אדוני היושב-ראש, שרות ושרי הממשלה, חברות וחברי הכנסת, במהלך שנותיי כראש הממשלה, נפגשתי עם נציגי כל המעצמות, השגרירים שלהם בישראל, כולל שגריר סין, אבל לא זכור לי שהזמנתי את שגריר סין אליי; בדרך כלל הם מזמינים את עצמם

בנימין נתניהו:  לפני ימים אחדים הזמנתי אותו וביקשתי להעביר מסר ישיר לנשיאה של סין שי ג'ינפינג, והמסר הוא בדבר צעירה ישראלית, נועה ארגמני שמה, סטודנטית שאמורה להתחיל שנה שלישית באוניברסיטת בן-גוריון, והיא נחטפה באותו אירוע המוכר לכם יחד עם בן זוגה

בנימין נתניהו:  אימה ליאורה – פגשתי אותה בנסיבות, בכמה פעמים, והיא באה עם בעלה יעקב – היא ילידת סין

בנימין נתניהו:  אמרתי לו שאני מבקש שיגיד בבקשה לשי ג'ינפינג – מעבר לפרוטוקול, מעבר לכללים; אני מכיר אותם: יש פה בת לאימא סינית, ואני מבקש את התערבותך האישית, אני אישית, מבקש את התערבותך האישית, בעניינה של נועה ארגמני, משום שהאימא מתחננת לא רק על חייה של נועה – גם על חייה שלה, כי היא חולה בשלב מתקדם במחלת הסרטן

בנימין נתניהו:  היא אמרה לי מה שהיא אמרה גם בנסיבות אחרות: אני רק מבקשת שאני אוכל לראות את נועה שלי פעם אחת נוספת בזמן שנותר לי

בנימין נתניהו:  השגריר חזר אליי ואמר שהדברים האלה הגיעו לנשיא סין

בנימין נתניהו:       יש ראש מעצמה נוסף שפניתי אליו, לא שוחחתי איתו חודשים ארוכים מאוד, וזה נשיא רוסיה, ולדימיר פוטין

בנימין נתניהו:  שוחחתי איתו לפני ימים אחדים ואמרתי לו שאני מבקש את התערבותו ביחס לכל החטופים, כולל את אנדרי קוזלוב, אלכס לובנוב ואלכסנדר טרופנוב

בנימין נתניהו:  הוא אמר שינסה לפעול בנושא

בנימין נתניהו:  למוחרת סגן שר החוץ של רוסיה קרא לשחרור מיידי ללא תנאי של כל החטופים

בנימין נתניהו:  עכשיו, אני אומר לכם את זה כדי להמחיש דבר אחד: אנחנו, חבריי ואני, לא חוסכים שום מאמץ, גם מהדברים הנצפים וגם מהדברים שאינם נצפים, כדי להחזיר את כל חטופינו הביתה

בנימין נתניהו:       נפגשתי לפני ימים אחדים עם נשיאת הצלב האדום, זה היה בלשכה בקריה בתל אביב, והנחתי על השולחן ארגז, ארגז תרופות – תרופות שחלק לא מבוטל מהחטופים, שהתמונות שלהם מוצגות כאן, זקוקים לתרופות האלה; חלק ממש זקוקים להן להצלת חיים

בנימין נתניהו:  אמרתי לה: קחי את הארגז הזה, קחי אותו, תעבירי אותו למעבר רפיח, תני את זה לאיש חמאס – זה מה שאני מבקש, דורש מהם

בנימין נתניהו:  היא לא הסכימה

בנימין נתניהו:  זו הייתה שיחה מאוד לא קלה

בנימין נתניהו:  אשתי, רעייתי שרה, שלחה אתמול מכתב לאפיפיור, והיא מבקשת ממנו את התערבותו ביחס לכל החטופים, אבל היא מבקשת ממנו לפנות לנשיאת הצלב האדום כדי שהצלב האדום ידרוש לבקר את חטופינו ולהעביר להם תרופות

בנימין נתניהו:       אנחנו לא חוסכים שום מאמץ

בנימין נתניהו:  אני לא מפרט כאן את כל שיחותיי עם הנשיא ביידן, עם נשיא צרפת מקרון ועם ראש ממשלת בריטניה ומנהיגים מכל העולם

בנימין נתניהו:  אני גם לא מפרט את המאמצים שאנחנו עושים ברגעים אלה ואני לא חושב שנכון לפרט

בנימין נתניהו:  אני רוצה פשוט להדגיש: אנחנו נטלטל כל עץ ונהפוך כל אבן כדי להחזיר את חטופינו, את כל חטופינו

בנימין נתניהו:  אני אומר את זה לא רק כקולקטיב, אני אומר את זה גם באופן פרטני, כי כל אחד ואחד מהם, כמוכם, כמונו, יקר ויקרה

בנימין נתניהו:       מאז תחילת המלחמה נפגשתי עם משפחות החטופים, יחד עם חברי קבינט המלחמה וגם לבד, כולל בימים האחרונים, ואני שומע את הסיפורים האישיים שלכם

בנימין נתניהו:  אני שומע את שרון שרעבי מספר, סיפר לי ולרעייתי, על אחיו יוסי שנחטף, נחטף לעזה מקיבוץ בארי, בעוד אשתו נירה הצליחה להציל את בנותיהם ועוד שבעה אזרחים נוספים

בנימין נתניהו:  אחיו אלי, שנחטף, גר לידו בקיבוץ בארי

בנימין נתניהו:  פגשנו גם את עלי אלזיאדנה, והייתה לו שמחה גדולה על שחרור של שניים מבני דודיו, עאישה ובילאל, אבל השמחה הזאת מהולה בעצב, בדאגה ובעצב, על מצבו של אחיו יוסף ואחיינו חמזה, שעדיין נותרו בידי החמאס

בנימין נתניהו:  אנחנו הסתכלנו בפגישות האלה זה לזה בעיניים, דיברנו בכנות, בפתיחות, מלב אל לב, מלב דואב ללב צורב, כי אני מסתכל על כל תמונה ותמונה, ואני לא אומר את זה מהשפה אל החוץ, ואתם יודעים את זה

בנימין נתניהו:  אף אחד כאן לא; מה שנאמר כאן על ידי חבריי זה נכון, זה מאחד את העם, זה מלכד אותנו במשימה קדושה

בנימין נתניהו:  אז אני חוזר ואומר לכם: אנחנו נמשיך להשקיע את כל המאמצים כדי להחזיר אותם הביתה

בנימין נתניהו:       אני רוצה להגיד לכם, חברי הכנסת ומשפחות יקרות, שלא היינו מצליחים לשחרר עד כה למעלה מ-100 מהחטופים בלי הלחץ הצבאי

בנימין נתניהו:  כל הלחצים שאנחנו מפעילים – המדיניים, המודיעיניים, מאמצים רבים אחרים – לא היו צולחים בלי הלחץ הצבאי, ואנחנו לא נצליח לשחרר את כל החטופים בלי לחץ צבאי – לחץ צבאי, לחץ מבצעי, לחץ מדיני

בנימין נתניהו:  ולכן, דבר אחד לא נעשה: לא נפסיק להילחם

בנימין נתניהו:       אני מגיע לכאן, עכשיו, לפני שעה קלה, מעזה, משכונת סלאטין, ג'באליה ובית לאהיא, ואני פגשתי שם בתוך האבק והבוץ, בתוך ההריסות, לוחמים גיבורים ונחושים – חטיבת המילואים של בה"ד 1

בנימין נתניהו:  צריך לשמוע אותם

בנימין נתניהו:       אומר לי המח"ט יהודה, מח"ט במילואים - - -     

אמיר אוחנה: לא, הוא מח"ט סדיר

אמיר אוחנה:  יהודה ואך

בנימין נתניהו: יהודה ואך, מח"ט של חטיבה

אמיר אוחנה: אלוף משנה סדיר

בנימין נתניהו: הוא אלוף משנה סדיר, את זה אני יודע

בנימין מינץ: החטיבה היא חטיבת מילואים; הוא בסדיר

בנימין נתניהו: נכון

בנימין נתניהו:  הוא בסדיר, מפקד חטיבת מילואים

בנימין נתניהו:  ואומר לי יהודה – שאלתי אותו: מה הכי דרוש לך? הוא מספר לי: יש שם קרבות, כל הזמן יש קרבות, והם הורגים חיילים

בנימין נתניהו:  לצערי, איבדו כמה חברים, אבל ממשיכים להילחם והורגים, מחסלים מחבלים כל הזמן, יום-יום, אפילו שעה-שעה

בנימין נתניהו:  שאלתי אותו: מה דרוש לך, הכי דרוש לך? והוא אומר לי: זמן

בנימין נתניהו:  אנחנו צריכים זמן

בנימין נתניהו:  אנחנו צריכים להמשיך עד הסוף

בנימין נתניהו:  אומר לי המג"ד במילואים אורי – אורי מג"ד במילואים, אב לשמונה ילדים, חמישה מבני משפחתו נלחמים בעזה – הוא אומר לי: חייבים להמשיך עד הסוף

בנימין נתניהו:  הוא אומר לי: אשתי בבית

בנימין נתניהו:  הוא לא היה בבית חודשיים

בנימין נתניהו:  הוא אומר: אשתי אומרת לי: קח עוד חודשיים, קח כמה זמן שדרוש, עד הסוף

בנימין נתניהו:      אומר לי אותו הדבר הגשש חאלד וחברו עוז: חייבים להמשיך

בנימין נתניהו:  דברים דומים אני שומע מבני המשפחות של הנופלים אמיצי הלב

בנימין נתניהו:  צריך לשמוע אותם – הם מדברים בלב סדוק, בעיניים דומעות, אבל אני חייב להגיד: בקומה זקופה

בנימין נתניהו:  הם מתייפחים, אני מחבק אותם, אבל הם עומדים בקומה זקופה ומתהומות היגון הם זועקים: בנינו לא נפלו לשווא

בנימין נתניהו:  אסור לנו לעצור את המלחמה עד שנבטיח את הניצחון המוחלט על מבקשי נפשנו

בנימין נתניהו:      ולכם, המשפחות הדואבות וקרובי החטופים, אני אומר גם מעל הבמה הזאת: אנחנו לא עוצרים ולא נעצור עד לניצחון, כי אין לנו ארץ אחרת ואין לנו דרך אחרת

בנימין נתניהו:  יחד איתכם ויחד עם כל בית ישראל וכל אזרחי ישראל אני נושא תפילה לשלום חטופינו, אחינו, כל בית ישראל הנתונים בצרה ובשביה

בנימין נתניהו:  המקום ירחם עליהם ויוציאם מאפלה לאורה ומשעבוד לגאולה

בנימין נתניהו:       ואני מבקש לשאת תפילה נוספת, תפילה לשלום חיילי צה"ל: "מי שברך אבותינו אברהם יצחק ויעקב, הוא יברך את חיילי צבא ההגנה לישראל ואנשי כוחות הביטחון, העומדים על משמר ארצנו וערי אלוהינו, מגבול הלבנון ועד מדבר מצרים - - - ביבשה, באוויר ובים

בנימין נתניהו:  ייתן השם את אויבינו הקמים עלינו ניגפים לפניהם"

בנימין נתניהו:  יחד נילחם ובעזרת השם יחד ננצח

אמיר אוחנה: תודה רבה

אמיר אוחנה:  אני מתכבד להזמין את ראש האופוזיציה חבר הכנסת יאיר לפיד

יאיר לפיד: אדוני היושב-ראש, כנסת נכבדה, משפחות יקרות, מדינת ישראל הציבה לעצמה שתי מטרות אחרי האסון והמחדל הנורא של 7 לאוקטובר: הראשונה היא למוטט את חמאס; השנייה היא להחזיר את החטופים

יאיר לפיד:  אלו שתי מטרות שוות בחשיבותן, אבל לא בדחיפותן

יאיר לפיד:  את יחיא סנוואר אנחנו יכולים להרוג גם בחודש הבא

יאיר לפיד:  אנחנו נהרוג אותו, במוקדם או במאוחר

יאיר לפיד:  אנחנו נמוטט את חמאס ונשמיד את יכולותיו הצבאיות

יאיר לפיד:  גם אם זה ייקח זמן, צה"ל נחוש, וישיג את המטרה

יאיר לפיד:      את החטופים אנחנו צריכים להחזיר הביתה עכשיו

יאיר לפיד:  זה מה שעושה הצד החזק – ואנחנו החזקים

יאיר לפיד:  הצד החזק מגדיר לעצמו סדר עדיפויות ופועל לפיו

יאיר לפיד:  בסדר העדיפויות של מדינת ישראל החזרת החטופים היא המשימה הדחופה יותר, הבהולה ביותר, התגלמות המושג "עניין של חיים ומוות"

יאיר לפיד:  אנחנו צריכים לעשות הכול, ואנחנו נעשה כל דבר, כדי להחזיר אותם, את כולם

יאיר לפיד:       אני אמרתי לראש הממשלה ואני אומר מפה עכשיו: האופוזיציה תיתן גיבוי לכל מהלך, לכל עסקה

יאיר לפיד:  עשינו את זה בעסקה הקודמת

יאיר לפיד:  לא שמעתם מאיתנו אף מילת ביקורת

יאיר לפיד:  קיבלתם גב מלא

יאיר לפיד:  אני אומר לממשלה: בעניין החטופים, זה גם מה שיהיה בהמשך

יאיר לפיד:  אנחנו לא נעשה עליכם סיבוב; אנחנו לא נגיד שהיינו משיגים עסקה טובה יותר; אנחנו לא נטען שפגעתם במטרות המלחמה או מנעתם את מיטוט חמאס

יאיר לפיד:  אם זה מביא את החטופים הביתה, אנחנו נגבה את זה

יאיר לפיד:       מה שאנחנו עושים פה היום, הדיון הזה, לא יכול להיות רק הבעה של אהדה והזדהות

יאיר לפיד:  זו צריכה להיות התחייבות; זו צריכה להיות שבועה משותפת, של שני חלקי הבית

יאיר לפיד:  לא נרפה ולא נעצור וכל בוקר מחדש נבחן את עצמנו אם אנחנו עושים מספיק ומה אפשר לעשות טוב יותר, אם הנסיבות השתנו, ואם יש לנו אפשרות לשנות את הנסיבות

יאיר לפיד:      ישאלו אותנו: מה עם המחיר? התשובה שלנו תהיה: אנחנו מספיק חזקים כדי לעמוד גם במחירים גבוהים

יאיר לפיד:  אסור למדינת ישראל להפקיר את בניה ובנותיה

יאיר לפיד:  אם זה ייצור מציאות קשה, נעמוד בה ונשנה אותה בהמשך

יאיר לפיד:      יש טובים ורעים במלחמה הזו

יאיר לפיד:  מעטות המלחמות שבהן הייתה בהירות מוסרית כמו זו

יאיר לפיד:  מול תרבות הדם והמוות של חמאס, אנחנו מציבים דמוקרטיה של חיים, חופש ואמונה ברוח האדם

יאיר לפיד:  מול השימוש שלהם בחפים מפשע כמגן אנושי, אנחנו מציבים את העיקרון היהודי הגדול של ערבות הדדית

יאיר לפיד:      חמאס מנסה לשחק בנו, להפעיל עלינו לוחמה פסיכולוגית

יאיר לפיד:  הם לא באמת מכירים אותנו

יאיר לפיד:  הם לא באמת מבינים אותנו

יאיר לפיד:  הרגישות שלנו לחיי אדם היא לא חולשה, היא מקור הכוח שלנו

יאיר לפיד:  ההתעקשות שלנו על הערכים האלה היא סוד העוצמה הישראלית

יאיר לפיד:  אנחנו מתמודדים עם ארגון טרור מפלצתי שחלק מהאסטרטגיה שלו זה להשתמש בחטופים כדי לקרוע את החברה הישראלית

יאיר לפיד:  לא ניתן לזה לקרות

יאיר לפיד:       כל הורה לילד חטוף, כל בן משפחה שפגשנו, שאל אותנו אם עושים מספיק כדי להחזיר אותם

יאיר לפיד:  התשובה היא לא

יאיר לפיד:  אנחנו לא נוכל להגיד שעושים מספיק עד שהם יחזרו; עד אז, לא עושים מספיק

יאיר לפיד:       חלק מהחטופים שחזרו סיפרו שהם שמעו רדיו בשבי

יאיר לפיד:  הדיון הזה משודר, ואני רוצה להאמין שהחטופים שלנו בעזה שומעים אותנו עכשיו

יאיר לפיד:  אני רוצה להאמין שהם שומעים שלא שכחנו

יאיר לפיד:  אני רוצה להאמין שהם שומעים שאנחנו יודעים ומבינים את חובתנו כלפיהם

יאיר לפיד:       ואני רוצה להגיד לכל בני משפחות החטופים, אלה שכאן ואלה ששומעים אותנו בבית: אני יודע שיש רגעים שבהם מאבדים תקווה

יאיר לפיד:  אל תאבדו

יאיר לפיד:  לפני פחות מחודש הייתי בלילה בבית כשליהיא דיברה בטלפון עם משה, אבא של מיאה והבעל של גבריאלה

יאיר לפיד:  זו הייתה שיחה קשה

יאיר לפיד:  הוא היה לבד בבית שלו בירושלים, מיואש ומותש, והוא צעק: שכחו אותן

יאיר לפיד:  לאף אחד לא אכפת מהן

יאיר לפיד:  הן לא יחזרו בחיים, הן ימותו שם

יאיר לפיד:  ו-24 שעות אחר כך שתיהן היו בבית יחד עם בלה, הכלבה של מיאה

יאיר לפיד:  הייאוש היה מוקדם

יאיר לפיד:  התחושה שהכול אבוד הייתה לא נכונה

יאיר לפיד:  גם הלא-יאומן קורה

יאיר לפיד:  הוא קרה כבר, ואנחנו נעשה הכול כדי שהוא יקרה שוב

יאיר לפיד:  תודה רבה

אמיר אוחנה: תודה רבה

אמיר אוחנה:  נעבור כעת לדוברים מטעם כל הסיעות

אמיר אוחנה:  חבר הכנסת בועז ביסמוט, בבקשה

אמיר אוחנה:  עד חמש דקות לרשותך מרגע זה

בועז ביסמוט: משפחות יקרות, אדוני יושב-ראש הכנסת, כנסת נכבדה, 80 ימים שאנחנו מתהלכים עם חור בבטן

בועז ביסמוט:  בידי חמאס ברצועת עזה עדיין מוחזקים 129 חטופים, שכל אחד מהם הוא עולם ומלואו

בועז ביסמוט:  לפני כמה שבועות היינו, חבר הכנסת חנוך מלביצקי ואני, בוושינגטון בהפגנה למען החטופים

בועז ביסמוט:  קיבלנו שלטים

בועז ביסמוט:  אני קיבלתי שלט – היה שם ילד מדהים, מקסים, חמוד, הכי חמוד, אריאל ביבס, בן ארבע

בועז ביסמוט:  טרם חזר

בועז ביסמוט:  אתה מחבק את התמונה, אתה מחבק את הפוסטר, ואתה חולם, אתה מתפלל; אתה רוצה לחבק את הילד

בועז ביסמוט:  הילד הזה אצלנו בסלון, מתפללים

בועז ביסמוט:       129 החטופים אלה הבנים שלנו או הסבים, הסבתות, ההורים, הילדים והילדות שלנו, של כולנו

בועז ביסמוט:  הכאב עצום

בועז ביסמוט:  לעיתים תחושות האין אונים והתסכול בלתי נסבלות

בועז ביסמוט:  ליבי איתכם, עם כל אחת ואחד מכם

בועז ביסמוט:  ליבי יוצא אליכם

בועז ביסמוט:      בשבת השחורה חמאס ביצע בנו פשעים נגד האנושות, מעשים שהדעת אינה סובלת, מעשי זוועה שבני אנוש אינם מסוגלים לבצע

בועז ביסמוט:  מטרתו של יחיא סנוואר הייתה לפרום את המרקם העדין המחבר בינינו

בועז ביסמוט:  הוא ביקש לייצר מחשבה שלפיה המדינה מפירה את החוזה הקדוש שבינה לבין אזרחיה

בועז ביסמוט:  הוא ביקש לזרוע בנו פחד, להרעיד את הבית שלנו, להעצים את המחלוקות ולהעמיק את השסע

בועז ביסמוט:  הוא ניסה להביא לכך שהעם יאבד את האמון במנהיגיו, לשסות אותנו האחד בשני במטרה להכריע אותנו מבפנים

בועז ביסמוט:       אבל רבותיי, חמאס טעה, כי ברגע שהרגשנו תחושה של איום על הבית, התעוררה בנו תחושת הביחד ושותפות הגורל

בועז ביסמוט:  אחרי חודשים קשים, כן, שכללו שיח על פילוג בתוך צה"ל ותופעת סרבנות, ראינו 100% התגייסות למילואים

בועז ביסמוט:  מאות אלפי ישראלים עזבו משפחות, עסקים, טיולים בחו"ל ותפקידים בכל הדרגים, והתגייסו כדי להילחם על הבית, תוך כדי שהם מחרפים את נפשם במשימה

בועז ביסמוט:  הם נלחמים זה לצד זה, גב אל גב, ימין שמאל, רפורמה ומהפכה

בועז ביסמוט:  חיילי צה"ל ומפקדיו לוחמים בעוז יוצא דופן

בועז ביסמוט:  התוכניות המבצעיות פועלות ומתעדכנות, ומידע מודיעיני רב מוזרם למערכת

בועז ביסמוט:  לא את הכול ניתן לספר

בועז ביסמוט:       המלחמה גבתה מאיתנו אבדות קשות – 489 חיילי צה"ל נפלו עד עכשיו בעת שלחמו למען המדינה וחרפו את נפשם למעננו

בועז ביסמוט:  הם גיבורי ישראל, ולנצח נהיה אסירי תודה על גבורתם

בועז ביסמוט:  יהי זכרם ברוך לעולמי עד

בועז ביסמוט:  ואילו דווקא הזחיחות והיהירות של סנוואר היא שבין היתר תביא למפלתו, למחיקת חמאס, ותמיט חורבן על רצועת עזה

בועז ביסמוט:  אבל הקרדיט בסוף יהיה כל-כולו של לוחמינו

בועז ביסמוט:       עכשיו הם – כן, הם, הם, שם בעזה – דורשים הפסקת אש מוחלטת וקבועה, ורק אז הם יתחילו לדבר איתנו על משא ומתן על חטופים

בועז ביסמוט:  כך, משפחות יקרות, נוהגים כשהגב אל הקיר, כשברור שהעם בישראל נחוש להשמידך – שימוש ציני בחיי חפים מפשע שבידיו בניסיון למלט את עצמו מגורלו

בועז ביסמוט:       עכשיו אני שואל אתכם: האם אנחנו ניתן להם פרס על הפשע שהם עשו לנו? בשום פנים ואופן

בועז ביסמוט:  לא יקום ולא יהיה

בועז ביסמוט:  אין לנו ולו טיפת אמון ברוצח ההמונים מעזה

בועז ביסמוט:  ניהול משא ומתן עימו כמוהו כניהול משא ומתן עם השטן

בועז ביסמוט:  סנוואר מבין כוח, ורק כשגבו צמוד אל הקיר והחרב מונחת על צווארו, הוא יאות לשחרר את אהובינו, שאותם הוא מחזיק בציפורניו

בועז ביסמוט:  משא ומתן בלבד אינו ריאלי משום שבלי הלחץ הצבאי לא היינו מצליחים לייצר למתווה שהביא לשחרורם של 110 חטופים

בועז ביסמוט:  בלי הלחץ הצבאי שצה"ל לוחץ אותם לא יהיה סיכוי להשיב חטופים נוספים

בועז ביסמוט:  אנחנו מתמודדים עם אויב רע, מעוות ומניפולטיבי שיודע לשחק לנו במוח וברגשות, על גבם של החטופים והחטופות ובני משפחותיהם, שכל כך יקרים לנו; בימים אלה – הכי יקרים לנו

בועז ביסמוט:  מטרות המלחמה שלובות זו בזו: ניצחון במלחמה תלוי בהשבת החטופים כפי שהוא תלוי בהשמדת החמאס ויכולותיו הצבאיות

בועז ביסמוט:  בימים קשים אלה העוברים על כל עם ישראל, חשוב שנמשיך להיות חזקים ומאוחדים

בועז ביסמוט:      בשבת האחרונה קראנו את פרשת ויגש בבית הכנסת

בועז ביסמוט:  זו הפרשה שבה יוסף ויהודה יכלו לבחור בעימות או השלמה ואיחוד עם כל השבטים

בועז ביסמוט:  בהפטרה של הפרשה הנביא יחזקאל מתנבא על השכנת השלום והאחדות ההדדית בין כל חלקי עם ישראל

בועז ביסמוט:  בפרק ל"ז בספר יחזקאל אלוהים אומר לנביא: "קח לך עץ אחד וכתֹב עליו ליהודה ולבני ישראל - - - וקח עץ אחד אחד וכתוב עליו ליוסף עץ אפרים וכל בית ישראל - - - וקרב אֹתם אחד אל אחד לךָ לעץ אחד והיו לאחדים בידיך"

בועז ביסמוט:  האחדות היא תנאי קיומנו – להפוך משתי ממלכות לאחת

בועז ביסמוט:  עלינו להיות אחדים ביחד

בועז ביסמוט:  עלינו להתאמץ ולחבר את הכוחות שלנו לעץ אחד

בועז ביסמוט:  יש בי תקווה לאחדות ופיוס בין כל חלקי העם

בועז ביסמוט:  אנו עם אחד, רקמה אנושית אחת, ואל לנו לפחד – אנחנו ננצח את המלחמה בעזה, על כל המשתמע מכך

בועז ביסמוט:  תודה רבה

אמיר אוחנה: תודה רבה

אמיר אוחנה:  חבר הכנסת מאיר כהן, בבקשה

מאיר כהן: אדוני יושב-ראש הכנסת, כנסת נכבדה, אדוני ראש הממשלה, אדוני ראש האופוזיציה וכל משפחות החטופים והחטופות שנמצאות בכנסת ומחוצה לה, אפתח את דבריי בתנחומים למשפחות חיילי וחיילות צה"ל השכולות ותנחומים למשפחות הנרצחים בעוטף ובכל אזורי הלחימה שלנו

מאיר כהן:  כולנו מתפללים לשלומם של הפצועות והפצועים ולהחלמתם המהירה, ולחזרתם במהרה, כאן ועכשיו, של כל החטופים והחטופות

מאיר כהן:  כולנו מתפללים, כל עם ישראל, על כל גווניו ודעותיו

מאיר כהן:      אדוני ראש הממשלה, בשעה קשה של לחימה עיקשת כנגד ארגונים רצחניים בדרום ובצפון, מלחמה שבה משפחות שלמות משלמות ביקר להן מכול – בחיי הבנים והבנות – מתוך הכאב והיגון, ברור לכולנו שאין לנו אלא ברירה אחת: לנצח את החמאס ולמגר את החיזבאללה והחמאס, ולהחזיר שקט וביטחון למדינת ישראל – הדברים שחסרים לנו יותר מכול, הדברים שאיבדנו באותו יום מר ונמהר ב-7 באוקטובר

מאיר כהן:      יחד עם זאת, אדוני ראש הממשלה, ציווי אחד הוא ראשון במעלה, ובעת הזו הוא החשוב ביותר: החזרת כל החטופים והחטופות כאן ועכשיו ומהר

מאיר כהן:  אין זמן

מאיר כהן:  אין זמן

מאיר כהן:  פגשתי, אדוני ראש הממשלה, חיילים, קצינים, מח"טים, וליבי איתם, ואני, כמו כולנו, כל כך  גאה בהם ומתפלל לשלומם

מאיר כהן:  אבל גם פגשתי משפחות – משפחות החטופים, ובתוכם גם את שכניי הטובים משפחת כלפון, שבנם שגב, שגדל בחצר לידי מגיל ינקות ועד היותו גבר, הוא חטוף שם

מאיר כהן:      ואני מסתכל על משפחת כלפון ועל כל המשפחות שעולמן עצר מלכת

מאיר כהן:  וכולנו מחויבים לכם, כל המדינה הזו

מאיר כהן:  133 ישראלים, גברים ונשים, קשישים וטף, חלקם פצועים, כולם פצועים בנפשם, כולם מותשים, מורעבים, בתת-תנאים, ללא שום פיקוח או השגחה של גורמים רפואיים, מוחזקים בידי מרצחים המתעללים בגופם ובנשמתם

מאיר כהן:  80 יום אנחנו פוגשים את המשפחות

מאיר כהן:  עצובות, דואבות

מאיר כהן:  משפחות שנאבקות להחזיר את בני המשפחה שלהם – את הילדים שלהם, את הילדות שלהם, את ההורים שלהם

מאיר כהן:       ואני רוצה להגיד לך, אדוני ראש הממשלה, ולכל חברי וחברות הכנסת ולכל השרים: אין ניצחון ואין הכרעה ללא החזרת החטופים והחטופות

מאיר כהן:  זו המחויבות של מדינה שלמה, זו המחויבות והציווי המוסרי שלנו

מאיר כהן:  אדוני ראש הממשלה, צריך לשמוע בקולך הצהרה ברורה, בקול בטוח ונחרץ ובנפש מחויבת

מאיר כהן:  מדינת ישראל, ממשלת ישראל, כנסת ישראל, אנחנו צריכים להגיד לאנשים האלה, למשפחות: לא ויתרנו על החטופים, חס ושלום

מאיר כהן:  אין ניצחון ואין הרתעה ללא חזרתם הביתה, ועכשיו

מאיר כהן:      נפעיל הכול – הכרעה צבאית לצד מגעים מדיניים

מאיר כהן:  נהיה אנו שניזום כל מהלך שצריך

מאיר כהן:  לא נשקוט עד להחזרת אחרון החטופים והחטופות

מאיר כהן:  אני מבין, וכולנו ערים לדילמה של מקבלי ההחלטות

מאיר כהן:  אך לך, ראש הממשלה, אני אומר: אין דילמה

מאיר כהן:  חובתנו העליונה היא לעשות הכול, אבל הכול, כדי להשיבם הביתה

מאיר כהן:       מעל במה זו של הכנסת כולנו מבקשים ומצוּוים לחזק את המשפחות

מאיר כהן:  להגיד לכם שכל עם ישראל כולו עומד לצידכם ומייחל לרגע שכולם יחזרו הביתה בריאים ושלמים

מאיר כהן:  כולנו איתכם במאבק הזה

מאיר כהן:  כולנו איתכם מעומק ליבנו

מאיר כהן:  זה לא רק המאבק הפרטי שלכם, זו משימה לאומית של כל העם הזה

מאיר כהן:  המדינה חייבת זאת לכם ולבני המשפחות שלכם, לחברי הקהילות בעוטף ששנים רבות היו המגן בינינו לבין חבורת מרצחים שגדלה והתעצמה מיום ליום

מאיר כהן:  לא נפקיר אתכם שוב

מאיר כהן:       ממשלת ישראל בראשותך, אדוני ראש הממשלה, חייבת להחזירם הביתה

מאיר כהן:  כאן, בכנסת ישראל, חייבת להיאמר אמירה ברורה למשפחות החטופים, ואם אנחנו לא אומרים את זה בקול, זה צריך להיות חרוט בליבנו: לא נפקיר אתכם שוב

מאיר כהן:  אין לך מצווה גדולה מפדיון שבויים, כתוב במקורות

מאיר כהן:  נבצע ציווי זה הלכה למעשה

מאיר כהן:       שוב אני מבקש לחזק אתכן, משפחות החטופים

מאיר כהן:  ולכם, לוחמי ולוחמות צה"ל, חזרו בשלום בריאים ושלמים

מאיר כהן:  הלוחמים והלוחמות עזי הנפש, רוח הלחימה שלכם נוטעת בנו תקווה שהמדינה הזו עוד תדע ימים טובים ובטוחים

מאיר כהן:  אמן כן יהי רצון

מאיר כהן:  תודה רבה

אמיר אוחנה: תודה רבה

אמיר אוחנה:  השר וחבר הכנסת בני גנץ, בבקשה, אדוני

בנימין מינץ: אדוני היושב-ראש, חברי הכנסת, משפחות החטופים והשבים, שאנחנו כל כך מעריכים את זה שאתם איתנו, הנכונות שלכם להיות כאן היא הסמל לעוצמה שלנו

בנימין מינץ:  היא ההבדל בינינו, שחונכנו על אמירתו של הרמב"ם "אין לך מצווה גדולה כפדיון שבויים", לבין מי שמחונכים לשנאה, להשמדת האחר, בניגוד גמור לכל ערכי האסלאם ולכל ערך הומני באשר הוא

בנימין מינץ:       הילדים שלנו, החיילים שלנו, נלחמים בעומק השטח גם כדי להביא לשחרור החטופים

בנימין מינץ:  המטרה הזו, אני חוזר ואומר שהיא בקדימות מבחינת לוחות הזמנים

בנימין מינץ:  את איום החמאס אנחנו נסיר, ייקח כמה זמן ומאמץ שייקח; את החטופים צריך להחזיר כמה שיותר מהר

בנימין מינץ:      אמרתי לכם גם במפגשים בינינו, שמתחילים להיות לא מעטים, שאני מרכין ראש בכאב כי אנחנו לא מילאנו את חובתנו להגן עליהם, ומרים אותו בגאווה ובתקווה כשאני מכיר ויודע אילו מאמצים אנחנו עושים כדי להחזיר אותם

בנימין מינץ:  אני רוצה לומר לכן, משפחות החטופים: כל חברי הכנסת מייחלים להחזרת החטופים וחזרתם

בנימין מינץ:  כל חברי הקבינט, כל חברי קבינט ניהול המלחמה, קואליציה ואופוזיציה כאחד, כולנו כאיש אחד מאוחדים ברצון להשיב את הבנים והבנות לגבולנו, ומהר, ובריאים

בנימין מינץ:  וגם אם לעיתים יש לנו ויכוחים על הדרך, אין לנו ויכוח על המטרה

בנימין מינץ:      חברים, אני ביקשתי לדבר והתבקשתי לדבר על מנת להעביר גם מסר כואב שאני מקבל מעשרות משפחות חטופים ומהשבים, שנמצאים כאן ומתגייסים למען השבת אחיהם; אלו שאי-אפשר לתאר את האתגר שמונח לפתחם, את הפחדים, את המחשבות וגם את התקוות

בנימין מינץ:  אני מבקש לומר לכם, ודרככם לכל הציבור שעומד אחרינו, שגם אם אנחנו חלוקים על אמירה או עמדה שמובעת, כולנו צריכים להרכין ראש ולכבד את המשפחות היקרות והכאובות האלה

בנימין מינץ:  חייבים להקשיב להם, גם אם קשה לשמוע

בנימין מינץ:  עלינו לפעול לעצירת ההשתלחות בהם והצגתם כמי שפוגעים במאמצי המלחמה ובחיילי צה"ל – כי למענם ולמעננו אנחנו נלחמים; כי הם ראויים ליחס אחר, הם ראויים שנילחם עבורם; אנחנו ראויים להילחם למען החברה שלנו, למען כל חלקיה של החברה שלנו, למען קידום כל המטרות, ובראשן השבת בנינו ובנותינו

בנימין מינץ:  כך או כך, מי שמקבל את ההחלטות היא ההנהגה

בנימין מינץ:  האחריות היא שלנו

בנימין מינץ:  ואם יש ביקורת לגיטימית על מטרות המלחמה והפעולות, היא צריכה להיות מופנית אלינו, ורק אלינו, כי האחריות היא עלינו ורק עלינו

בנימין מינץ:       צריך לזכור: הבעת דעה, פעילות למען השבת החטופים בכל אופן, הן חלק בלתי נפרד מאיתנו, מהזהות הישראלית והיהודית שלנו, מהניצחון שלנו

בנימין מינץ:  יש משפחות חטופים שיש להן דעה אחת על הדרך ויש כאלה שחושבות מעט אחרת

בנימין מינץ:  כל דעה חייבת להישמע בכבוד

בנימין מינץ:  כל אחת ואחד מהם ראוי לחיבוק מהחברה כולה ולאוזן קשבת מההנהגה

בנימין מינץ:       למשפחות ולחטופים ששבו אני מבקש להגיד: כולנו איתכם

בנימין מינץ:  כולנו נילחם כדי להמשיך ולהחזיר את אהוביכם, וכולנו גם גאים בכם ובכושר העמידה שלכם

בנימין מינץ:  אתם חלק בלתי נפרד מהעוצמה שלנו

בנימין מינץ:  אנחנו אוהבים אתכם, אנחנו נמשיך לפעול למענכם כולכם, אלו שכאן ואלו שעוד ישובו הביתה

אמיר אוחנה: תודה רבה

אמיר אוחנה:  חבר הכנסת ינון אזולאי, בבקשה

ינון אזולאי: אדוני היושב-ראש, כבוד השרים, חבריי חברי הכנסת, וכמובן משפחות החטופים – אנחנו משפחה אחת גדולה משמחת תורה, מ-7 באוקטובר

ינון אזולאי:  ראשית, נתפלל על חיילינו שנלחמים בכל הגזרות, שהקב"ה ישיב אותם בריאים ושלמים ויעטרם בעטרת ניצחון בעזרת ה', ונשלח תנחומים לאותן משפחות שאיבדו את יקיריהן

ינון אזולאי:       אדבר קצת על חשיבות פדיון שבויים והערך העליון של פדיון השבויים

ינון אזולאי:  הגמרא בבבא בתרא מספרת על אימו של המלך שבור, שנקראת בשם איפרא הורמיז, ששלחה ארנק מלא דינרים לרב יוסף וביקשה ממנו שאת הכסף הזה ייתן למצווה רבה

ינון אזולאי:  רב יוסף היה עסוק בשאלה מה היא מצווה רבה שאליה באמת ראוי להפנות את הכסף הרב ששלחה אימו של המלך

ינון אזולאי:  אמר לו תלמידו אביי כי לכאורה מצוות פדיון שבויים היא מצווה רבה והראשונה במעלה

ינון אזולאי:  מסבירה הגמרא למה פדיון שבויים היא מצווה רבה, מכיוון שכתוב בירמיה: "והיה כי יאמרו אליך אנה נצא, ואמרת אליהם כה אמר ה' אשר למוֶת למוֶת ואשר לחרב לחרב ואשר לרעב לרעב ואשר לשבי לשבי"

ינון אזולאי:       היוצאים מירושלים בימי המצור של נבוכדנצר היו צפויים לאחד מהנוראות הללו

ינון אזולאי:  ואמר רבי יוחנן כי יש פה ארבע אפשרויות: מוות, חרב, רעב או שבי

ינון אזולאי:  וכל המאוחר בפסוק זה, אומר רבי יוחנן, קשה מחברו

ינון אזולאי:  חרב קשה ממוות שהוא טבעי, שהנהרג בחרב גם מת וגם מתנוול; רעב קשה מחרב, כי נוסף בו גם צער של זמן גדול

ינון אזולאי:  על זה נאמר: "טובים היו חללי חרב מחללי רעב"; אבל שבי, שבי קשה מכולם, "דכולהו איתנהו ביה"

ינון אזולאי:  השבוי עלול לסבול מכל אותן רעות, מכל אותן גזרות הללו יחד, והפחד הגדול של ארבעת הדברים הללו מביא לשבוי צער גדול, שהוא אינו יכול לסבול אותו

ינון אזולאי:       אסיים גם עם פסיקתו של מרן רבנו עובדיה יוסף זכר צדיק וקדוש לברכה, מהמפורסמות – אמר הרב עובדיה יוסף בעניין פדיון שבויים, בערב מבצע אנטבה פסק הרב שצריך להיענות לחוטפים מפאת פיקוח נפש עכשווי ולא לחשוש לתוצאות שייווצרו, שזו פגיעה עתידית

ינון אזולאי:  חובה לשלם, גם מחיר יקר, אם מדובר אפילו ביהודי אחד

ינון אזולאי:  עם ישראל לדורותיו לאורך כל ההיסטוריה הצטיין בפדיון שבויים

ינון אזולאי:  כך פסק גם הרמב"ם, כמו שאמר השר בני גנץ

ינון אזולאי:  אני יודע גם שממשלת ישראל עושה הכול על מנת להשיב את החטופים הביתה, אבל כולנו יודעים שאנחנו רוצים גם שהחטופים יחזרו בריאים ושלמים, וכמה שיותר מהר

ינון אזולאי:       אנחנו, תנועת ש"ס, בראשותו של יושב-ראש התנועה הרב אריה דרעי, שעושה באמת למען המשפחות, למען החטופים, ואתם יודעים זאת, הוא נפגש עם עשרות מכם, כולנו עם אוזן קשבת, ולא מספיקה רק אוזן קשבת אלא – לעשות הכול על מנת שבעזרת ה' המשפחות האלה יוכלו לחגוג יחד את שובם, כמה שיותר מהר

ינון אזולאי:  אנחנו יחד איתכם נעשה הכול שיחזרו בריאים ושלמים

ינון אזולאי:       אבקש לשאת תפילה למרומים ולומר פרק תהילים אחד להשבתם של החטופים

ינון אזולאי:  "שיר המעלות ממעמקים קראתיך ה', ה' שמעה בקולי, תהיינה אזניך קשֻבות לקול תחנונָי

ינון אזולאי:  אם עֲו‍ֹנות תשמר יה, ה' מי יעמֹד

ינון אזולאי:  כי עִמך הסליחה למען תִוָרא

ינון אזולאי:  קִויתי ה' קִותה נפשי ולדברו הוחלתי

ינון אזולאי:  נפשי לה' משֹמרים לבֹקר, שֹמרים לבֹקר

ינון אזולאי:  יחל ישראל אל ה' כי עם ה' החסד והרבה עִמו פדות

ינון אזולאי:  והוא יפדה את ישראל מכל עֲו‍ֹנֹתיו"

ינון אזולאי:      וכששואלים מה אנחנו חברי הכנסת יכולים לעשות, הרי לא מגיעה לפה הצבעה – אתם, המשפחות, ביקשתם מאיתנו דבר אחד לעשות, שלא נשכח

ינון אזולאי:  שבכל רגע נתון נדבר, שבכל ריאיון נגיד את זה

ינון אזולאי:  וגם אם אנחנו נדבר עם חברינו, אפילו פעם ביום או פעם אחת בבוקר ופעם אחת בערב, נרים טלפון לחבר ונשוחח איתו על המצב ועל החטופים, לפחות בדבר הזה, שזה לא ירד אפילו לרגע אחד מסדר היום, זה רק יקרב את שובם של החטופים כמה שיותר מהר

ינון אזולאי:  ותמיד בעזרת ה' אנחנו נתפלל שיחזרו בריאים ושלמים ברוחם ובנפשם, ונשלח רפואה שלמה לאותם השבים, רפואה שלמה והחלמה מהירה

אמיר אוחנה: אמן ואמן

אמיר אוחנה:  חבר הכנסת משה רוט, בבקשה, אדוני

משה רוט: כבוד היושב-ראש, שרי הממשלה, חברי הכנסת, משפחות יקרות, הרמב"ם קובע, וכך נפסק להלכה בשולחן ערוך, ואני מצטט: "ואין לך מצווה גדולה כפדיון שבויים"

משה רוט:  סוף ציטוט

משה רוט:  בכל הדורות מצוות פדיון שבויים הייתה בראש מעייני מנהיגי הציבור ובראש מעייני הציבור כולו

משה רוט:  גם היום עומד העם היהודי בארץ ישראל ובעולם כולו בדאגה, בתפילה, ובתקווה שנזכה לקבל במהרה את כל השבויים בריאים ושלמים, בבית

משה רוט:  בכל בוקר בתלמודי התורה ובבתי ספר מתחילים הילדים, הילדות, את יומם בפרק תהילים ובתפילה – אחינו כל בית ישראל הנתונים בצרה בשביה, המקום ירחם עליהם ויוציאם מצרה ומשביה השתא בעגלא ובזמן קריב

משה רוט:       חברי הכנסת של יהדות התורה, חברי הכנסת מכל סיעות הבית, פועלים בדרכים שונות ובמיוחד בבמה הבין-לאומית, שהיא הבמה העיקרית לפעילות מועילה בתחום

משה רוט:  טוב שזה כך וכך צריך להיות

משה רוט:  כל השבויים, כולם, נמצאים כל העת על לוח ליבנו, עם דסקית או בלי, מזקן החבורה, אדון שלמה בן מרסל מנצור, ועד התינוק של כולנו, הילד כפיר בן שירי ביבס

משה רוט:  לכולם אנחנו ממתינים בכיליון עיניים, שישובו כבר הביתה

משה רוט:       אנחנו עם הממשלה, מאחורי כל שרי הממשלה, חברי הקבינט, בעת הזאת

משה רוט:  אנחנו סומכים שהאנשים האלה, עם הניסיון המדיני, הצבאי והאסטרטגי, יצליחו, בעזרת השם, להביא לעם ישראל ישועה גדולה ושיבת כל השבויים הביתה

משה רוט:      משפחות יקרות, נקודת האור העיקרית היא שכל העם איתכן

משה רוט:  אחדות זו קורעת את השמיים ובוקעת חומות

משה רוט:  משפחות יקרות, העם איתכן

משה רוט:  אנא, תשמרו על האחדות ועל שיתוף הפעולה עם הממשלה ועם הצבא

משה רוט:  אחדותנו היא האסטרטגיה הבלעדית לעורר את בעלי ההשפעה בעולם למצוקת השבויים

משה רוט:  ככל שנפעל יחד עם הממשלה ועם הצבא, נצליח יותר בארץ ובבמה הבין-לאומית

משה רוט:  רק כך נשיב, בעזרת השם, את השבויים הביתה במהרה בימינו, אמן

משה רוט:      כמה מילים באנגלית:      To the citizens of the world, to anyone who cares, especially to all those who are calling for ceasefire: we all want a ceasefire, we all want to live in peace and harmony

משה רוט:  All you have to do is to remove the existential threat from our people

משה רוט:  Return our hostages, then there will be an everlasting cease fire

משה רוט:  It is as simple as that

משה רוט:  All we are saying is: let my people go

משה רוט:  Thank you

אמיר אוחנה: Amen to that

אמיר אוחנה:      חבר הכנסת משה סולומון, בבקשה, עד חמש דקות לרשותך

משה סולומון: אדוני היושב-ראש, שרים, חברי כנסת ומשפחות החטופים שנמצאות כאן באולם והנמצאות בבית, בשנת 2014 נשבה החטוף החי הראשון

משה סולומון:  לא בשמחת תורה, ב-7 באוקטובר, אלא ב-7 בספטמבר, יום ראשון י"ב באלול

משה סולומון:  מאז ועד היום הוזכר השם אברה מנגיסטו בנאומים במליאה כ-110 פעמים – במשך תשע שנים רק 110 פעמים

משה סולומון:  הבוקר הייתי עם משפחתו בכותל בתפילה לשחרורו, שחרור הומניטרי של מתמודד נפש שממתין שם תשע שנים

משה סולומון:      אני עומד מול אולם מלא, וכך ראוי שיהיה בישיבה כזאת

משה סולומון:  חברי הכנסת הם מייצגי הציבור, שלוחיו

משה סולומון:  יושבים פה אנשים עם דעות חלוקות, ומקבלים החלטות יחד

משה סולומון:  המגוון בכנסת ישראל מייצג את המגוון בחברה הישראלית כולה

משה סולומון:  יהודים ושאינם יהודים, דתיים וחילונים, אנשי פריפריה ומרכז, ימנים ושמאלנים

משה סולומון:  גם החטופים מגוונים: חיילים ואזרחים, אנשי משפחה וצעירים, ילדים, נשים, גברים וזקנים

משה סולומון:  כל אחד מהם עם עמדות אחרות, השקפה אחרת, אבל כולם יחד נמצאים הרחק הרחק מחיק משפחותיהם

משה סולומון:      כשם שאנו מכבדים את הגיוון בבית הזה, כך עלינו לכבד את הגיוון במשפחות והמאבק לשחרורם

משה סולומון:  אדוני היושב-ראש, יש המאמינים בעצירת הלחימה לטובת עסקה, ויש המאמינים בהגברת הלחץ לטובת השבת החטופים; יש הסומכים על מקבלי ההחלטות, ויש שאינם

משה סולומון:  אבל אל לנו לבחור את העמדה הנוחה לנו ולהדהד אותה אלא כנבחרי ציבור, ולא אתם, אנשי וערוצי התקשורת

משה סולומון:  יש לכבד את כלל העמדות ולהשמיע את כולן

משה סולומון:  האחדות של כולנו היא בדבר אחד: גיבוי לדרג הצבאי להשיג את מטרות המלחמה, מיטוט והשמדת חמאס, השבת החטופים במהרה, שינוי המציאות הביטחונית מעתה ואילך בעוטף ישראל

משה סולומון:      כתושב הדרום מאז עלייתי ארצה אני מבין את החשיבות של המטרות האלה, מטרות שלעיתים קרובות נשכחות, לצערנו

משה סולומון:  אני קורא מכאן לקבינט המלחמה ולרמטכ"ל: אל תזניחו אותם

משה סולומון:  אל תתפשרו עליהם

משה סולומון:  אומר רבי יוחנן במסכת בבא בתרא כי שבוי קשה יותר ממוות, מהרוג במלחמה ואף ממי שמת ברעב

משה סולומון:  הסיבה היא חוסר הידיעה, וזה המצב של כל משפחות החטופים

משה סולומון:  חוסר הידיעה קשה מכול, סימני השאלה שמרחפים מעליו ומעל קרוביו

משה סולומון:       משפחות החטופים היקרות, דבר שהוא מר לא יעזור

משה סולומון:  עלינו להחזיר הביתה את בני משפחותיכם, וכך נעשה במהרה, בעזרת השם

משה סולומון:  "אחינו כל בית ישראל הנתונים בצרה וּבַשִּׁביָה, העומדים בין בים ובין ביבשה, המקום ירחם עליהם ויוציאם מצרה לִרְוָחה ומאפלה לאורה ומשעבוד לִגְאֻלה הָשָׁתָא בַּעֲגָלָא ובזמן קריב, ונאמר אמן"

משה סולומון:  בעזרת השם, נראה את כולם בקרוב

אמיר אוחנה: אמן ואמן

אמיר אוחנה:  חבר הכנסת יצחק קרויזר, בבקשה, עד חמש דקות לרשותך

יצחק קרויזר: אדוני יושב-ראש הכנסת חבר הכנסת אמיר אוחנה, שרים, חברי כנסת, משפחות יקרות, לקחו לאמילי את הקול

יצחק קרויזר:  את אמילי בת התשע הכריחו ללחוש ולהיות בשקט, וחשבה שהייתה בשבי שנה שלמה

יצחק קרויזר:  איתן יהלומי בן ה-12 סיפר לקרוביו שהוכה על ידי חוטפיו והוכרח באיומי נשק לצפות בכל הזוועות

יצחק קרויזר:  נתנו להם כדורי הרגעה כדי שיחייכו

יצחק קרויזר:  אלה מקצת העדויות הקשות שנחשפות מתוך עדותם של החטופים והחטופות ששבו הביתה

יצחק קרויזר:  אין אדם שלא נחשף לעדויות ולא נכמר ליבו מלפעול ולהתפלל לשחרור השבויים והחטופים מיידית כצעד מתבקש ובפרט לאור התיאורים שרק את מקצתם שמענו ואת חלקם לא נזכה לשמוע לעולם, כי ישנם חטופים שלא שרדו כדי לספר את הזוועות שחוו במהלך ימי השבי, ולקחו את הסיפורים הקשים איתם לנצח

יצחק קרויזר:      אמר רבי יוחנן: "חרב קשה ממוות, רעב קשה מחרב, שבי קשה מכולם"; הרמב"ם פסק: "אין לך מצווה רבה כפדיון שבויים"

יצחק קרויזר:  מצוות פדיון שבויים היא מהחשובות ממצוות התורה, שלאורך כל הדורות היוותה ערך יהודי ומצפוני עליון במעלה עד כדי כך שנאלצו חז"ל לתקן שתי תקנות כדי שייתחמו גבולותיה של המצווה

יצחק קרויזר:  חובתה של מדינת ישראל כלפי אזרחיה, כמוה כברית לא כתובה אך מובנת מאליה: מחויבות מוסרית עליונה של מדינה כלפי חייליה ואזרחיה לפעול ולהביא לשחרורם המיידי של כלל החטופים בבחינת כל המציל נפש אחת – כאילו הציל עולם ומלואו

יצחק קרויזר:       משחרית ימיה רוויה ההיסטוריה היהודית בסיפורי גבורה על פדיון שבויים, החל באברהם אבינו, שחירף נפשו ויצא למלחמה כנגד ארבעת המלכים ששבו את אחיינו לוט, ומלחמות שאול בגלבוע, ועד ההיסטוריה של ימינו בסיפורי החטופים של מדינתנו אשר מדממת סיפורי שבי, כסיפור חטיפתו של סמל נחשון וקסמן השם ייקום דמו, שבמבצע לשחרורו נהרג לוחם סיירת מטכ"ל סרן ניר פורז, לצד עסקאות מופקעות כעסקת ג'יבריל, שמשוחרריה חזרו לטרור וגבו חיים של 154 נרצחי האינתיפאדה הראשונה, וכמובן, עסקת שליט מעוררת המחלוקת, שכללה בתוכה את שחרורם של 1,027 אסירים ביטחוניים

יצחק קרויזר:      מרביתם של המשוחררים חזרו לבצע פיגועי טרור שגבו מחיר דמים של ישראלים נוספים

יצחק קרויזר:  מחבל משוחרר נוסף מעסקה זו הינו יחיא סנוואר, שנידון ל-14 מאסרי עולם – כן, אותו שטן מתועב שעומד מאחורי הפוגרום המפלצתי, שגבה 1,400 קורבנות ולמעלה מ-250 אזרחים ואזרחיות חטופים באירועי 7 באוקטובר

יצחק קרויזר:       מתוך כך יצאה מדינת ישראל למלחמת חרבות ברזל מתוך מחויבותה המוסרית של המדינה כלפי כלל אזרחיה וחייליה, כשהמטרה המוצהרת היא חיסול היכולת השלטונית והמבצעית של החמאס, שיוביל לשחרור החטופים, כולל אורון שאול, הדר גולדין והאזרחים אברה מנגיסטו והישאם א-סייד, שנמצאים בשבי חמאס מעל תשע שנים

יצחק קרויזר:      שחרור החטופים לא יגיע על ידי כניעה ומתן פרס למפלצות שרצחו, שרפו, טבחו, אנסו, חטפו נשים, ילדים, גברים, מבוגרים וגם חיילים, אלה שמבקשים לכלותנו, אלא יגיע אך ורק על ידי לחץ צבאי ועמידה אחרי המטרות המוצהרות שאיתן יצאנו למלחמה, לחץ שיביא את החמאס לנקודת הכרעה מוחלטת

יצחק קרויזר:  אין סיוע הומניטרי במקום שבו האנושיות איננה קיימת – רק הגברת הלחץ והפסקת אספקת החשמל, הדלק והמים יביאו להכרעה, או כמו שנאמר רבות: בעזה יש רק חטופים ישראלים חפים מפשע

יצחק קרויזר:      היסוד הראשון והחשוב מכול הוא שעסקה של פדיון שבויים חייבת להיבחן על פי טובת הכלל בטווח הקצר ובטווח הארוך בסוגיות של ביטחון לאומי, כאשר הכלים הנדרשים לקבל החלטות והכרעות כבדות משקל והרות גורל מעין אלה, נתונים בידי הממשלה וגורמי הביטחון

יצחק קרויזר:  אנו מחזקים את ידי ראשי הקבינט ומחזקים את ידי לוחמינו הנלחמים באומץ ובעוז, "מנשרים קלו, מאריות  גָּבֵרו"

יצחק קרויזר:  וכמובן, מחבקים את המשפחות האצילות והיקרות, שחולמות ופועלות מדי יום למאמצים להביא את יקיריהן

יצחק קרויזר:      ומעל בימת הכנסת אני רוצה להודות לאחינו בתפוצות הרבות ברחבי העולם, שנושאים יחד איתנו את המאבק לחירותנו; אחינו אשר תורמים מכספם, מזמנם, למען חיילי צה"ל

יצחק קרויזר:  כאן מכנסת ישראל, אחים יקרים, אנחנו מרגישים את הדאגה והלב החם שלכם, וקורא לכם להמשיך ולהתפלל לשחרורם של החטופים ולשלומם של חיילי צה"ל ביחד איתנו לזעוק את זעקת החטופים ולהדהד אותה בכל זירה אפשרית

יצחק קרויזר:  אני מבקש מכם לעשות זאת ממקום של גאווה ושל חוזקה, כי לאחר 2,000 שנות גלות יש לנו מדינה וצבא חזק שנלחם על חירותנו, כדי שלכולנו יהיה בית ומדינה, גם לכם

יצחק קרויזר:      לכל אורכה של ההיסטוריה - - -     

אמיר אוחנה: לסיום, אדוני

יצחק קרויזר: אני ממש מסיים

יצחק קרויזר:      לכל אורכה של ההיסטוריה ראינו את צביעותן של אומות העולם והבנו שעלינו לדאוג לעצמנו

יצחק קרויזר:  בעבר זה היה רק חלום, היום זוהי המציאות, ונמשיך להילחם למען עצמאותנו וחירותנו

יצחק קרויזר:  ב-11 ביוני 1982, בקרב קשה בסולטאן יעקוב, נהרגו 20 חיילי צה"ל; שלושה מתוכם נעדרו בתוך השטח הסורי – זכריה באומל, צביקה פלדמן ויהודה כץ, השם ייקום דמם

יצחק קרויזר:  אחרי הסכמי אוסלו הועברה לידי נציגי צה"ל חצי דיסקית על ידי יאסר ערפאת

יצחק קרויזר:  זה כל מה שהיה בידי המשפחות אשר רצו לדעת מה עלה בגורל יקיריהן

יצחק קרויזר:       את המאבק להשבתם ניהל בעיקר אביו של זכריה, יונה באומל, זכרו לברכה, אשר היה נציגן של המשפחות במאבקן להשבתם ולקבלת מידע אודות גורלם

יצחק קרויזר:  באחד מהראיונות שהתראיין לכלי התקשורת אמר יונה באומל משפט שנהג להגיד פעמים רבות: שום מידע קשה אודות גורלו של בני אינו קשה כמו אי-הידיעה מה עלה בגורלו

יצחק קרויזר:  יונה באומל נפטר 27 שנים לאחר אותו קרב בסולטאן יעקוב

יצחק קרויזר:  37 שנים לאחר אותו קרב הובאו עצמותיו של זכריה באומל, השם ייקום דמו, לקבר ישראל

יצחק קרויזר:  יונה לא זכה ללוות את בנו בדרכו האחרונה

יצחק קרויזר:      משפחות יקרות, אנחנו לא מתקרבים לידיעה ולהכרה האמיתית מה רב סבלכם וכאבכם

יצחק קרויזר:  שולחים לכם מכאן חיבוק חזק, ומתפללים איתכם שיקוים בכם הפסוק מישעיהו ס"א: "רוח ה' עלי - - -  לבשר ענָוים שלחני, לחבֹש לנשברי לב לקרֹא לשבוּיִם דרור ולאסורים פְּקַח קוֹחַ"

יצחק קרויזר:  שנזכה כולנו לחזות ולחוות את שובם של הבנים והבנות הביתה במהרה, בריאים ושלמים בגופם וברוחם

יצחק קרויזר:  ולחיילי צבא ההגנה לישראל, שהקדוש ברוך הוא ישמור אתכם מכל צרה ומצוקה, וישלח ברכה והצלחה בכל מעשה ידיכם

יצחק קרויזר:  תודה

אמיר אוחנה: חברת הכנסת שרון ניר, בבקשה

אמיר אוחנה:  בבקשה, גברתי

שרון ניר: אדוני היושב-ראש, חבריי חברי הכנסת, בני המשפחות היקרות שמכבדים אותנו בנוכחותם, הפכתם להיות בני בית בכנסת ישראל שלא מבחירה

שרון ניר:  ברוכות הנמצאות למשפחות

שרון ניר:  נישא תפילת תקווה לשלום כוחותינו ולהשבת החטופים שמוחזקים בידי האויב, ככתוב בירמיהו: " - - - מנעי קולך מבכי ועיניך מדמעה, כי יש שכר לפעֻלתך נְאֻם ה', ושבו מארץ אויב

שרון ניר:  ויש תקוה לאחריתך נְאֻם ה', ושבו בנים" – ובנות – "לגבולם"

שרון ניר:      בבוקר שבת 7 באוקטובר אירע טבח איום ונורא, שבמהלכו נחטפו ממדינתנו 246 אנשים, שלא זכו להגנה ממדינת ישראל

שרון ניר:  129 מחטופינו עדיין מוחזקים שם

שרון ניר:  מדינת ישראל מקדשת את החיים והחטופים המוחזקים בידי האויב

שרון ניר:  בצה"ל מחנכים את החיילים שלא מותירים את החיילים בשדה הקרב

שרון ניר:  7 באוקטובר טפח על פנינו, וכעת אזרחינו מוחזקים חסרי ישע בידי האויב

שרון ניר:  עלינו להשיב את בנינו ובנותינו הביתה

שרון ניר:      נפילתו בשבי של הנווט רון ארד הוא אירוע מכונן בחברה הישראלית

שרון ניר:  הלב התרגש מכל פיסת מידע והתאכזב מחדש בכל התרחקות מהשבתו הביתה

שרון ניר:  הכישלון בהשבת רון ארד צרוב בתודעה הלאומית

שרון ניר:  אסור שיהיו לנו עוד רון ארדים

שרון ניר:  למעלה מתשע שנים שסמל ראשון אורון שאול, סגן הדר גולדין, הישאם א-סייד ואברה מנגיסטו נמצאים בידי האויב

שרון ניר:  משפחותיהם מתייסרות, ומדינת ישראל מחויבת להשיבם הביתה

שרון ניר:      האירוע של 7 באוקטובר הוא אירוע חריג בכל קנה מידה בין-לאומי והיסטורי

שרון ניר:  החטופים נעקרו מבתיהם – מבוגרים, ילדים, תינוקות שעדיין לא יכולים ללכת בכוחות עצמם, צעירים שרק יצאו לרקוד ומצאו את עצמם בסיוט שלא נגמר

שרון ניר:  כבר 80 ימים שהם נמצאים שם ברצועת עזה, בגיהינום עלי אדמות

שרון ניר:  הם לא יודעים מה אירע ב-80 הימים שחלפו

שרון ניר:  הם חיים בערפל וחרדים לגורל משפחותיהם ולגורלם שלהם

שרון ניר:  הם צריכים לשוב הביתה

שרון ניר:  זוהי חובתה המוסרית של מדינת ישראל, שלא הגנה עליהם ביום שבת

שרון ניר:  אין מטרה ערכית וצודקת מזאת

שרון ניר:      במקורות ישנה התייחסות למצוות פדיון שבויים, וכך נכתב: "פדיון שבויים קודם לפרנסת עניים ולכסותם, ואין לך מצווה גדולה כפדיון שבויים, שהשבוי הרי הוא בכלל הרעבים והצמאים והערומים, ועומד בסכנת נפשות"

שרון ניר:      בני משפחתם של החטופים, שחייהם עצרו מלכת, עוסקים אך ורק במאמץ השבת יקיריהם בארץ ובעולם

שרון ניר:  כחלק מהמאמץ של המדינה והמשפחות הצלחנו להשיב הביתה 112 אנשים, שכל אחד מהם הוא עולם ומלואו

שרון ניר:  לכל אחד מהם סיפור דרך משלו

שרון ניר:  לדאבון הלב, חלקם לא חזרו בחיים, ושעון החול של אלו שטרם שבו, אוזל

שרון ניר:  כל יום שבו הם נמצאים בשבי מסכן את חייהם

שרון ניר:  הם נמצאים בידיו של ארגון טרור רצחני, שלא בוחל באמצעים

שרון ניר:  חמאס רצח, אנס, שרף כל דבר שנקרה בדרכו לכאן

שרון ניר:  אסור לנו להשאיר אותם שם

שרון ניר:  אנחנו חייבים להמשיך בכל הכוח, ולעשות כל שניתן כדי להשיב אותם הביתה

שרון ניר:      בימים האחרונים ועדת המשנה למודיעין, שבה אני חברה, נפגשה עם משפחות החטופים

שרון ניר:  פגשתי את קלרה מרמן בת ה-63, ששוחררה משבי החמאס לאחר 53 ימים, 53 ימים של תופת, שלמרבה הצער, הותירה מאחור את בן זוגה ואחיה, שלא עמדו בבחינת התבחינים של עסקת שחרור החטופים

שרון ניר:  קלרה מעוררת השתאות

שרון ניר:  למרות התופת שעברה היא קורנת אור, היא משדרת חיוניות, היא מלאת תקווה, והיא מצפה לשובם של קרוביה

שרון ניר:  כשחזרה מהשבי, סיפרה קלרה קצת ממה שעבר עליה שם

שרון ניר:  כשהמחבלים פרצו לביתה, היא הרגיעה את כולם ואמרה: בואו נעשה מה שהם אומרים, ויהיה בסדר

שרון ניר:       גם אחרי ההליכה הקשה במנהרות החשוכות והסבוכות היא אמרה שהאדרנלין עזר לה

שרון ניר:  היא הלכה והלכה ושרדה עד שראתה אור בקצה המנהרה, תרתי משמע – אני רואה אותך, קלרה

שרון ניר:  סיפורה של קלרה מעיד על אומץ לב וגבורת החטופים בשבי הנורא, והוא אות לכולנו: עלינו להשיב את חטופינו ולהבטיח שלא יהיה עוד 7 באוקטובר לעולם

שרון ניר:  עם ישראל חי

אמיר אוחנה: תודה רבה

אמיר אוחנה:  חבר הכנסת עופר כסיף, בבקשה

אמיר אוחנה:  בבקשה, אדוני, עד חמש דקות לרשותך

עופר כסיף: משפחות יקרות, כבוד היושב-ראש, חברי הכנסת, היגיינה גרועה, הרעבה, מחסור בתרופות ובטיפול רפואי נדרש, התעללות פיזית ונפשית הם רק חלק ממה שעוברים החטופים

עופר כסיף:  כל זאת בנוסף לעצם טראומת החטיפה והכליאה, רצחנות החמאס המאיימת, ההפצצות והירי חסרי ההבחנה של ישראל, הבידוד וחוסר הוודאות

עופר כסיף:  כל אלה מעידים על הדחיפות שבשחרורם – הדחיפות שבשחרורם

עופר כסיף:       האדם הוא עבורנו הערך העליון, ומכאן נגזרות זכויותיו לכבוד, לחירות, לשוויון ובוודאי לחיים

עופר כסיף:  מכאן עמדתנו הנחרצת בעד שחרורם המיידי של כל החטופים והצלתם

עופר כסיף:  חיי האדם וכבודו מהווים עיקרון בסיסי בדמוקרטיה, שלה אנו מחויבים, אבל הוא גם ערך יסוד ביהדות, שאת שמה רבים בבית זה נושאים לשווא ומעוותים לכדי מוטציה משיחית של פולחן, דם ומוות

עופר כסיף:  את הציווי "בקש שלום ורדפהו" הם השחיתו; את אמרת מסכת סנהדרין ש"כל המאבד נפש אחת, מעלים עליו כאילו איבד עולם מלא, וכל המקיים נפש אחת, מעלים עליו כאילו קיים עולם מלא" הם השכיחו; את דרשת הגמרא כי פיקוח נפש, ואפילו ספק פיקוח נפש, דוחה את כל המצוות, לא רק את השבת, הם מחקו, ואת האיסור המוחלט על שפיכות דמים הם המירו באורגיית נקמה

עופר כסיף:      את נתניהו וחבורת כהנאיו לא מעניינים החטופים

עופר כסיף:  את הכהנאים מניעה אך ורק משנתם הפסיכוטית

עופר כסיף:  לא ביטחון ישראל, אלא קניית ארץ ישראל בייסורים, כפי שהם אמרו

עופר כסיף:  ואם הייסורים הם של אחרים, אדרבה ואדרבה

עופר כסיף:  את נתניהו מצידו מעניינת הישרדותו הפוליטית בלבד

עופר כסיף:  כפי שאמר שלשום ניר חפץ בערוץ 12: יש לבנימין נתניהו "אינטרס פוליטי מובהק, צלול, ברור, להמשיך ולמשוך את המלחמה הזאת"; גם לא להחזיר כל כך מהר את כל החטופים, אמר חפץ, כי כל עוד מדובר "במלחמה בעצימות גבוהה, לא יוצאים חצי מיליון איש לרחובות", עד כאן ציטוט

עופר כסיף:      שלוש פעמים הפקירה ממשלת נתניהו את החטופים

עופר כסיף:  פעם ראשונה, כאשר אפשרה במחדליה את החטיפה והטבח

עופר כסיף:  פעם שנייה, בהימנעותה מלעשות די למען שחרורם

עופר כסיף:  פעם שלישית, בהסתה ובהפצת שנאה נגדם ונגד משפחותיהם

עופר כסיף:  הייתי במאהל פה בירושלים אחרי שניסו להצית אותו

עופר כסיף:  כפי שאמר פרופ' יגיל לוי, מחשובי חוקרי המיליטריזם והצבא בישראל, ואני מצטט אותו: יש "עוינות של ממש כלפי החטופים עצמם ומי שתומך בהם, כולל אלימות מילולית", לצערי גם פיזית, אני הוספתי

עופר כסיף:  "הם הפכו לקבוצה מאוד שנואה - - - הסנטימנט של חתירה לניצחון ולנקם בכל מחיר כל כך חזק, עד שהתביעה לשחרור החטופים נתפסת ככזו שחותרת תחתיו

עופר כסיף:  סוגיית החטופים נתפסת כעוד קורבן שצריך להקריב למען הניצחון אם הוא עומד בסתירה ליעד של השמדת כוחו של חמאס, כי המחיר הוא הפסקת אש ממושכת או סיום המלחמה

עופר כסיף:  זה יוצר התנגדות לעסקה לשחרור החטופים, ובמקרים הקיצוניים יותר – גם עוינות לעצם הפעולה של משפחות החטופים והארגונים שמזוהים איתן

עופר כסיף:  והשיח הזה רק ילך ויחמיר", מזהיר פרופ' יגיל לוי

עופר כסיף:  עד כאן מה שהוא אמר

עופר כסיף:      המשך המלחמה לא ישחרר את החטופים בחיים – הוא רק יהרוג בהם

עופר כסיף:  הדרך היחידה לשחרורם היא דרך המשא ומתן, סיום המלחמה ועסקת חילופים של כולם תמורת כולם – עכשיו

עופר כסיף:  נתניהו וחבורתו לא יעשו זאת

עופר כסיף:  אני פונה לאלה שנשארה בהם טיפת יושרה בבית הזה וקשובים לכאב הנורא של החטופים ושל משפחותיהם: קבלו את קריאתה להלן של קבוצת משפחות שכולות ופעלו בהתאם – אני מצטט, ובכך מסכם, אדוני: אנו "תומכות בכל פה בעסקה מיידית להחזרת החטופים כמשימה עליונה, גם במחיר נצירת האש ושחרור האסירים, בכללם אלה שרצחו את אהובינו, משום שערך הצלת החיים הינו ערך עליון והכרחי להמשך קיומה של מדינת ישראל - - - לכן, אנו מפצירים בממשלת ישראל לעשות את הדבר הראוי ולהחזיר את השבויים החטופים בהקדם - - - יש בכוחנו לפעול למען ביטחונה של ישראל בזמן ובמקום שבהם נבחר אנחנו, לרבות בדרכים מדיניות

עופר כסיף:  ביכולתנו ובאחריותנו לעשות כל אשר לאל ידנו להחזירם בחיים" – כתבו משפחות שכולות שבני ובנות משפחותיהם נפלו או נרצחו

אמיר אוחנה: תודה

עופר כסיף: ואני מסיים: החזירו אותם הביתה עכשיו

עופר כסיף:  אין זמן

אמיר אוחנה: תודה

אמיר אוחנה:  חבר הכנסת מנסור עבאס, בבקשה

אמיר אוחנה:  כן, אדוני, עד חמש דקות לרשותך

מנסור עבאס: אדוני היושב-ראש, משפחות יקרות, חבריי חברי הכנסת, כבר ביום השני קראתי אז לפלגים הפלסטיניים לשחרר את החטופים, שמלכתחילה לא היו צריכים להחזיק אותם או לחטוף אותם

מנסור עבאס:  חשבתי וקיוויתי שהיענות לקריאה הזאת אולי תשנה את הנתיב או את המסלול של המלחמה, ושהיא תיתן לנו אופק לחשוב אחרת מתחילת הדרך

מנסור עבאס:  כאן, וגם במשך החודשיים האחרונים, אני קורא גם לממשלת ישראל לפעול מייד ועכשיו לשחרור החטופים

מנסור עבאס:  זאת קריאה מוסרית, אנושית וחובה אזרחית ומדינית, גם במחיר לא רק של הפסקת אש אלא של הפסקת המלחמה; ולחשוב על דרכים מדיניות להתמודד עם האתגרים, גם הביטחוניים וגם המדיניים, וגם עם אופן ההתנהלות בסכסוך הישראלי–פלסטיני – שנמשך שנים על גבי שנים, עשורים על גבי עשורים

מנסור עבאס:  אבל בעשור האחרון ההנהגה המדינית במדינת ישראל התעלמה לחלוטין מהסוגיה הפלסטינית, וחשבו שאם מתעלמים מהסוגיה, ככה פותרים אותה או מעלימים את הבעיה עצמה

מנסור עבאס:  זאת קונספציה שגויה

מנסור עבאס:  ועכשיו אנחנו עומדים בפני קונספציה שגויה אחרת, שאומרת שרק במאמץ צבאי אפשר לשחרר את החטופים

מנסור עבאס:  דעתי היא ששחרור החטופים בעסקה הראשונה – לא בזכות הלחץ הצבאי, אלא בזכות התקווה בצד השני שאם יוצאים בעסקה כזאת, זה יאפשר המשך הפסקת האש וסיום המלחמה

מנסור עבאס:      ולכן, מי שחושב שאפשר להמשיך בקונספציה הזאת, שלא עבדה לא בממד המדיני ולא בממד של שחרור החטופים, טועה, ואנחנו חייבים להגיד את זה מוסרית היום

מנסור עבאס:  כן, להפסיק את המלחמה, לחשוב על דרכים מדיניות, איך אפשר לפתור את הסכסוך הזה, אבל בעיקר ועכשיו ובסדר העדיפות הגבוה ביותר – להחזיר את האזרחים החטופים בריאים ושלמים לחיק משפחתם

טלי גוטליב: - - -     

מנסור עבאס: - - ממשיכים לתת משקל לשיקולים פוליטיים מפלגתיים ולהתעלם מהסוגיות שאנחנו צריכים להתמודד איתן גם בממד המדיני וגם בממדים אחרים

מנסור עבאס:      ברשותך, אדוני היושב-ראש, אני אנצל את הדקה שנשארה לי לפנות גם בערבית, וחשבתי אז, כאשר פניתי, שיש מקום לפנות גם בערבית גם למנהיגים פוליטיים וגם למנהיגים דתיים אצלנו בעולם הערבי כדי לתרום לשחרורם של החטופים ולהפסיק את המלחמה

מנסור עבאס:  (אומר דברים בשפה הערבית, להלן תרגומם: אני חוזר ומדגיש פעם נוספת, וזה מה שביקשתי מתחילת המשבר הזה – לשחרר את החטופים

מנסור עבאס:  זה היה יכול לשנות את התפתחות האירועים מתחילתם ועד היום הזה

מנסור עבאס:  אני חוזר ומדגיש את העמדה ההומניטרית שאמרתי בשפה העברית, ואני חוזר ומפנה אותה גם בשפה הערבית: ההתמודדות עם הסוגיה הזאת צריכה להיות התמודדות הומניטרית, ואני חושב שלזה תהיה השפעה גם בצד האחר

מנסור עבאס:  הבקשה שלנו היום באופן ברור היא לסיים את המלחמה הזאת, לא רק הפסקת אש; סיום המלחמה הזאת וחיפוש אחר דרכים פוליטיות המתאימות לסיום הסכסוך הערבי–ישראלי

מנסור עבאס:  תודה

מנסור עבאס: )

מנסור עבאס:  תודה, אדוני היושב-ראש

אמיר אוחנה: תודה רבה

אמיר אוחנה:  חברת הכנסת מרב מיכאלי, בבקשה

מרב מיכאלי: משפחות יקרות, קודם כול, ברשותכן, אני רוצה לפתוח ולמסור ניחומים למשפחות שלא נמצאות כאן, לאלה שאיבדו כל כך הרבה יקירים שלהן, כל כך הרבה חיילים שלנו, טובי בנינו, מכל כך הרבה חלקים של החברה הישראלית, שאנחנו מאבדים במספרים בלתי נתפסים במערכה הזאת

מרב מיכאלי:  אני רוצה לשלוח להם השתתפות עמוקה עד אין קץ בצערם וניחומים מכולנו

מרב מיכאלי:      המוות של החיילים האלה לא יכול להיות לשווא, הם נותנים את חייהם בעבור קיומה וביטחונה של מדינת ישראל כדי שתושבות ותושבי העוטף יוכלו לחזור ולבנות את הבית שלהם, שלכן ושלכם, וכדי שנוכל להחזיר את החטופות והחטופים שלנו

מרב מיכאלי:  ישראל חייבת להחזיר את החטופות והחטופים, זאת חובה מוסרית ואנושית שלנו מהמעלה הראשונה, וזה אינטרס ביטחוני ואסטרטגי של מדינת ישראל, לא פחות

מרב מיכאלי:      לצערי, אין היום אפשרות לעוד עסקאות כמו שהיו לנו עד עכשיו; אין, פשוט

מרב מיכאלי:  הלוואי שהיו, אבל פשוט אין כאלה

מרב מיכאלי:  אנחנו הגענו לשלב שבו החזרת החטופות והחטופים לא יכולה להיעשות בלי לדבר ולקבל החלטות על היום שאחרי

מרב מיכאלי:  אין דרך אחרת

מרב מיכאלי:  נתניהו עלה לכאן קודם כאילו כדי לדבר על החטופים, אבל בעצם כדי לחזור על אותן סיסמאות שחוקות, אותם שקרים שהוא מפיץ מאז 2009: מיטוט חמאס, ניצחון – סיסמאות שאין להן שום קשר למציאות

מרב מיכאלי:  אי-אפשר למוטט את חמאס בלי מהלך מדיני משלים למהלך הצבאי, פשוט אי-אפשר

מרב מיכאלי:  זה לא ויכוח תיאורטי, זה לא ויכוח אקדמי, זה לא ויכוח פוליטי – זאת מציאות

מרב מיכאלי:      זה 15 שנה שנתניהו מחזק את חמאס כדי להימנע ממהלך מדיני לפתרון הסכסוך הישראלי– פלסטיני, שכולל את עזה ואת הגדה המערבית, יהודה ושומרון

מרב מיכאלי:  הוא ממשיך לעשות את זה גם עכשיו, למרות שהוא יודע שזה הסיכוי היחיד להחזיר את החטופות והחטופים שלנו

מרב מיכאלי:      הכול מלא גימיקים

מרב מיכאלי:  שוב, שמענו בנאום: שם ארגז של תרופות; שרה רעייתי שוחחה עם האפיפיור; הזמנה לשגריר סין לראשונה בתולדותיו

מרב מיכאלי:  לא לב דואב ולא לב צורב הם תוכנית פעולה; נתניהו יודע בדיוק מה נדרש, ואם הוא לא יודע, אלה שעוסקים במלאכת החזרת החטופות והחטופים אומרים לו מה נדרש, אומרים לו בדיוק מה נדרש

מרב מיכאלי:  נתניהו והמקהלה שלו יכולים להמשיך לפזר את אותם שקרים ואותן סיסמאות, אבל העובדה היא שאין להם, אין לכם, פתרון אחר

מרב מיכאלי:  לא היה לכם מעולם

מרב מיכאלי:  מעולם לא הצגתם פתרון אחר, וגם היום אין להם פתרון אחר, לא להבטחת קיומה וביטחונה של מדינת ישראל ולא להחזרת החטופות והחטופים שלנו

מרב מיכאלי:      מה שנדרש הוא הסדר מדיני לפתרון הסכסוך

מרב מיכאלי:  מה שנדרש יהיה ארוך, כואב, מייסר, אבל זה הפתרון היחיד

מרב מיכאלי:  זה הדבר היחיד שיבטיח את קיומה של מדינת ישראל שלנו, זה הדבר היחיד שיאפשר להחזיר את החטופות והחטופים שלנו עכשיו, משום שאדוני מר נתניהו ראש הממשלה, אין זמן

מרב מיכאלי:  אין זמן

מרב מיכאלי:  הדבר שהכי אין אותו עכשיו לחטופות ולחטופים שלנו הוא זמן

מרב מיכאלי:  אנחנו חייבות וחייבים – ובאמת אין דרך להגיד את זה בצורה יותר חד-משמעית – חייבים להחזיר אותם כאן ועכשיו

אמיר אוחנה: תודה רבה

אמיר אוחנה:  חבר הכנסת אבי מעוז, בבקשה, אדוני, עד חמש דקות לרשותך

אבי מעוז: אדוני היושב-ראש, משפחות יקרות, כנסת נכבדה, איתן מור – איתן נחטף לעזה לאחר ששימש כמאבטח במסיבה ברעים ולאחר עיסוק בפינוי פצועים במהלך הנסיגה בשעות הצוהריים, כשהם יוצרים טבעת אבטחה מסביב לאזרחים

אבי מעוז:  הוא וחברו אליקים ליבמן התעקשו שלא לנטוש גופות של שתי נרצחות, וכתוצאה מכך נחטפו

אבי מעוז:      אדוני היושב-ראש, לקראת הישיבה המיוחדת פניתי והצעתי לאביו של איתן להשמיע כאן את קולו, ואני מתכבד להיות לו לפה מעל בימה מכובדת זו

אבי מעוז:  להלן דבריו: הנושא העיקרי שממשלת ישראל, מערכת הביטחון וצה"ל אמורים לעסוק בו הוא המלחמה, זו הבעיה האסטרטגית

אבי מעוז:  בתור משפחה של חטוף אנחנו כמובן מחבקים את כל משפחות החטופים, אבל סוגיית החטופים היא בעיה טקטית

אבי מעוז:  זו סוגיה כואבת, קורעת לב וחשובה מאוד, אבל זו בעיה טקטית

אבי מעוז:  אי-אפשר לתלות בה את נושא הניצחון במלחמה, אבל דווקא החתירה לניצחון ולהכרעה היא בעלת הפוטנציאל להביא גם לשחרור החטופים, כאשר ראשי המחבלים יבינו איזה מחיר הם עומדים לשלם

אבי מעוז:      זוהי שעת מבחן לכל הציבור, בוודאי ובוודאי למי שגלגלה ההשגחה אותם להיות מנהיגי הציבור

אבי מעוז:  כאשר ארבעת המלכים לוקחים בשבי את אנשי סדום והערים הסמוכות לה ובהם את לוט, בן אחיו של אברהם אבינו, הוא אינו פותח במשא ומתן, אלא יוצא מייד למלחמה ולמבצע חילוץ, שבסופם הוא זוכה להחזיר את כל השבויים, ובהם את בן אחיו

אבי מעוז:  כאשר שכם בן חמור אונס את דינה בת יעקב ולוקח אותה בשבי, בני יעקב עורכים איתו ועם אביו משא ומתן רק לשם מראית עין, ובחסותו הם מבצעים את הפשיטה על העיר שכם, לוקחים את נקמתם מהחוטפים ואנשיהם ומשיבים את אחותם למשפחה

אבי מעוז:  כאשר הכנעני מלך ערד יוצא למלחמה נגד עם ישראל בדרכו ממצרים לארץ ולוקח בשבי שפחה אחת, עם ישראל לא מנהל איתו משא ומתן, אלא יוצא למלחמה כדי להשיב את אותה שפחה

אבי מעוז:  כאשר דוד ואנשיו שבים אל צקלג, הם מגלים שהעמלקים שרפו אותה באש ולקחו בשבי את כל הנשים והילדים

אבי מעוז:  הכאב הוא עצום, ואנשיו של דוד רוצים לסקול אותו מרוב צער

אבי מעוז:  דוד לא מנהל משא ומתן, אלא הוא מתחזק באלוקיו ויוצא למרדף שבסיומו הוא מכה את העמלקים מכת מחץ ומשיב את כל השבויים

אבי מעוז:       אשר על כן, אנחנו מחזקים את ידיו של ראש הממשלה ואת ידיהם של חברי קבינט המלחמה להמשיך בכל הכוח ובכל העוצמה עד להכרעת האויב

אבי מעוז:  אנחנו דורשים לעצור את הסיוע ההומניטרי – כדי להגביר את הלחץ הנקודתי על ראשי החמאס, כדי לקצר את המלחמה וכדי לזרז את כניעתו של האויב, בדיוק כפי שראינו עם כל אלה שיצאו מהמנהרות בידיים מורמות

אבי מעוז:  המשך הסיוע ההומניטרי נותן להם חמצן, תרתי משמע, וגורם להמשך המלחמה

אבי מעוז:  הציבור כולו מאוחד מאחורי הממשלה בנחישות להכחיד את חמאס ובשדר שכל אויבינו בחזיתות השונות חייבים לקלוט, שמה שקרה בשמחת תורה לא יקרה עוד לעולם, בעזרת השם

אבי מעוז:       אנחנו מוכרחים להמשיך במלחמה, כי בשבילנו אין מחיר גבוה מדי במטרה לשמור על מדינת ישראל ועל עם ישראל

אבי מעוז:  אנחנו לא פוחדים לשלם מחירים, גם מחירים כואבים, כדי לשמור על המדינה

אבי מעוז:  כשהאויב יפנים את המסר הזה הוא ידע שאין לו עוד מה להתעסק איתנו

אבי מעוז:  אנחנו עומדים נפעמים מול מסירות הנפש של הלוחמים ובני משפחותיהם

אבי מעוז:  אין עוד צבא כזה בעולם

אבי מעוז:  אנחנו מחזקים את ידיהם של המוני המפונים מבתיהם

אבי מעוז:  אין ספק שהאתגר שהם צריכים להתמודד איתו במציאות שנכפתה עליהם הוא עצום, ועל הממשלה לעשות כל שביכולתה כדי להקל עליהם את ההתמודדות הזאת

אבי מעוז:  אנחנו מתפללים לרפואתם של כל הפצועים בגוף ובנפש, החיילים והאזרחים, בתוך שאר חולי ישראל, ואנחנו מחבקים את אחינו ואחיותינו, משפחות החללים והנרצחים השם ייקום דמם, שהמקום ינחם אותם בתוך שאר אבלי ציון וירושלים

אבי מעוז:  עד כאן דבריו של אביו של איתן

אבי מעוז:       ואני מוסיף: בעזרת השם ובוודאות עם ישראל ינצח, ויחד עם הניצחון נזכה בעזרת השם במהרה לשיבתו בשלום של איתן, יחד עם כל השבויים והחטופים

אמיר אוחנה: תודה רבה

אמיר אוחנה:       אני נפרד ממשפחות החטופים שנשארו איתנו עד כה, ומאחל לכם שבמהרה תשמעו בשורות טובות

אמיר אוחנה: [נספחות

אמיר אוחנה: ]     

אמיר אוחנה: חברי הכנסת, נעבור לנושא הבא על סדר-היום – הצעת ועדת החוקה, חוק ומשפט בעניין תיקון טעות בחוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג–2023

אמיר אוחנה:  אני מזמין את יושב-ראש ועדת החוקה, חוק ומשפט, חבר הכנסת שמחה רוטמן, להציג את החלטת הוועדה

אמיר אוחנה:  עד עשר דקות לרשותך

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג–2023, התקבל בכנסת ביום ו' בסיוון התשפ"ג, 28 במרץ 2023

חוק ומשפט):  פרק ב' לחוק האמור עניינו גבייה ממשלתית, והוא כולל תיקון ישיר לחוק המרכז לגביית קנסות, אגרות והוצאות, התשנ"ה–1995 – בסעיף 2 לחוק ההתייעלות, ותיקון עקיף לחוק המרכז לגביית קנסות – בסעיף 3(א) לחוק ההתייעלות, באמצעות תיקון חוק פנייה לגופים ציבוריים באמצעי קשר דיגיטליים (תיקון מס' 2 והוראת שעה), התשפ"ב–2022, להלן – תיקון מס' 2

חוק ומשפט):       תיקון מס' 2 נכנס לתוקף ביום ח' בתמוז התשפ"ג, 27 ביוני 2023, וכאמור, מובא בו תיקון עקיף לסעיף 5 לחוק המרכז לגביית קנסות

חוק ומשפט):  ואולם, גם בסעיף 2 לחוק ההתייעלות מובא תיקון לסעיף 5 האמור, ובשילוב שני התיקונים הללו נפלה טעות טכנית ושיבוש העתקה, כך שנוסח תיקון מס' 2 לעניין זה אינו מתיישב עם התיקון בחוק ההתייעלות

חוק ומשפט):  לפיכך מוצע לתקן את נוסח התיקון לתיקון מס' 2 כך שישתלב עם התיקון הישיר המובא בסעיף 2 לחוק ההתייעלות, כך: התיקון המובא לסעיף 5(א) לחוק המרכז לגביית קנסות לא יוסב על אותו הסעיף אלא על ההגדרה "המצאה" שבסעיף 1 לחוק האמור

חוק ומשפט):  מוצע לתקן את הטעות

חוק ומשפט):       לפי סעיף 10א(ד) לפקודת סדרי השלטון והמשפט, התש"ח–1948, תחילתו של התיקון ביום תחילתו של תיקון מס' 2, כאמור בסעיף 3(ב) לחוק ההתייעלות

חוק ומשפט):  מדובר, כמובן, בתיקון טכני שנבע מכך ששתי הצעות חוק תיקנו את אותו סעיף בחוק בעת ובעונה אחת, ונוצר בלבול ביניהן

חוק ומשפט):  ועדת החוקה אישרה להעלות את ההחלטה הזאת להצבעה

חוק ומשפט):  ההחלטה דורשת, על פי התקנון, את אישור הכנסת

חוק ומשפט):  כאמור, מדובר בתיקון טעות

חוק ומשפט):  תודה רבה, אדוני היושב-ראש

משה רוט: תודה רבה

משה רוט:  רשימת הדוברים נעולה

משה רוט:  חברת הכנסת טלי גוטליב, בבקשה

טלי גוטליב: עם ישראל הנכבד, זכותכם לדרוש תמונת ניצחון במלחמה הזאת

טלי גוטליב:  אני רוצה להבהיר לעם ישראל את מה שאמרתי היום לראש הממשלה ואת מה שאני אומרת כבר זמן ארוך מאוד: אנחנו צריכים לקבוע מהי תמונת ניצחון

טלי גוטליב:  מיטוט של חמאס זה אחלה, חיסול של חמאס – מצוין

טלי גוטליב:  זה לא בר-הישג כתמונת ניצחון, ואני אסביר לכם למה

טלי גוטליב:  יש 35,000–40,000 מחבלי חמאס בעזה, שזה המקום הטבעי שלהם, אלה המחילות הטבעיות שלהם, אלה המנהרות הטבעיות שלהם, הם בני בית במקום

טלי גוטליב:  במשך כשלושה חודשים חיילינו חיסלו בגבורה אדירה כ-7,000 מחבלי חמאס

טלי גוטליב:  בכל הכבוד, אין לי שום כוונה לתת לחיילים שלי להיכנס לכל עזה בלחימת גרילה בלתי מתפשרת של חודשים ארוכים

טלי גוטליב:  לא

טלי גוטליב:       אני אגיד לכם מה אני עושה, או מה נכון בעיניי לעשות

טלי גוטליב:  האויב שלי כזה אכזרי, שהשפה שהוא מבין זאת רק שפה של השפלה ואכזריות

טלי גוטליב:  אז איך אני יכולה להשפיל את חמאס? איך אני יכולה להשפיל אותו? אני יכולה ליישב ולכבוש את צפון הרצועה

טלי גוטליב:  אני שיטחתי את צפון הרצועה, חייליי, בגבורה, שיטחו את צפון הרצועה – אנחנו יכולים להתיישב שם

טלי גוטליב:  חומה ומגדל

טלי גוטליב:  אנחנו לא ב-2023, אנחנו מקימים את המדינה מחדש, במובן שאנחנו מחזירים לה את התפארת

טלי גוטליב:  אנחנו צריכים להתיישב ולכבוש את צפון הרצועה

טלי גוטליב:  המילה כיבוש היא לא מילה גסה

טלי גוטליב:  לכבוש

טלי גוטליב:  כבשנו

טלי גוטליב:  זה מה שחמאס מבין

טלי גוטליב:  זה מה שישפיל אותו

טלי גוטליב:  אני אכבוש את צפון הרצועה, אני איישב את צפון הרצועה, אני אביא גרעיני נח"ל לצפון הרצועה, ואנחנו ניישב את רצועת עזה

טלי גוטליב:  זה מה שחמאס יראה תמונת ניצחון, בעיניים שלו

טלי גוטליב:      דבר נוסף אני רוצה לומר כאן

טלי גוטליב:  שמעתי, היום קראתי בידיעות אחרונות, יוסי יהושוע כותב שיש בעיית חימושים ובגלל זה אין הפגזות ארטילריות בדרום הרצועה

טלי גוטליב:  אדון יוסי יהושוע, אני מניחה שאתה כתב צבאי וקיבלת תדרוך מדובר צה"ל

טלי גוטליב:  בשם כל השמות, איך אדם אחראי כותב דבר כזה בעיתון? זה מודיעין גלוי

טלי גוטליב:  אבל זה שזה מודיעין גלוי ואתם מפרסמים את זה – אני שמה את זה בצד, את הקטסטרופה שכרוכה בזה

טלי גוטליב:  מה שלי חשוב לומר לכם, כמי שנמצאת בוועדת חוץ וביטחון כל הזמן: אין חסר בחימושים ארטילריים

טלי גוטליב:  אין חסר

טלי גוטליב:  דבר אחד יש – כמו שכתב לי מפקד: אנחנו מבינים את הלחימה – הקונספציה לא השתנתה

טלי גוטליב:  יש לנו ארטילריה, ובמקום לנהוג בדרום הרצועה כמו שעשינו בצפון הרצועה, אנחנו רחמנים בני רחמנים

טלי גוטליב:  אנחנו מודיעים לעזתים באזור לחימה לצאת, והם לא יוצאים? הם בני מוות, דמם בראשם

טלי גוטליב:  אני לא מדברת על כל עזה, לא, אני מדברת על אזורי לחימה

טלי גוטליב:  באזורי לחימה מי שלא עוזב מטריל ומסכן את חיילינו

טלי גוטליב:  אבל כשהקונספציה לא משתנה אנחנו מפסיקים הפגזות ארטילריות בעצימות גבוהה בדרום הרצועה

טלי גוטליב:       אני קוראת לקבינט להשתלט על הדירקטיבה, לדייק את הפקודה, ולהורות שגם בדרום הרצועה יהיה שיטוח של בניינים לפני כניסה או התקרבות לפירים

משה רוט: תודה רבה

משה רוט:  חבר הכנסת עידן רול, בבקשה

משה רוט:  שלוש דקות לרשותך, בבקשה

עידן רול: תודה רבה, אדוני היושב-ראש

עידן רול:  כנסת נכבדה, אני רוצה לנצל את הבמה הזו, אפילו שמרבית משפחות החטופים כבר לא כאן במליאה, אבל אני פוגש אתכם במסדרונות ורוצה להשתמש בבמה הזאת כדי לפנות לכולכם

עידן רול:  אנחנו מציינים היום 80 ימים, 80 ימים שהיקירים לכם נמצאים בשבי

עידן רול:  אני פוגש אתכם פה הרבה, בוועדות, במסדרונות של הכנסת, וחשוב לי להגיד לכם מה שאני אומר לכם כשאנחנו נפגשים

עידן רול:  זה טוב שאתם באים לפה

עידן רול:  זה חשוב שאתם באים לפה

עידן רול:  אתם צריכים להזכיר לנו כל הזמן, אתם צריכים לשים את התמונות של אותם יקירים שלכם ושלנו מולנו כל הזמן

עידן רול:  אבל דעו לכם שכולם פה שותפים לנושא, כולם פה מחויבים להחזרתם

עידן רול:      חשוב לי שתבואו לכאן לא מתוך מקום של שכנוע, לא מתוך תחושה שצריך להזכיר כי רק לכם אכפת – כי אני יכול להגיד לכם באחריות שאכפת; לאנשים פה אכפת, ואנשים מחויבים, ולהתרשמותי, זה מגיע מכל סיעות הבית

עידן רול:  חשוב שתמשיכו לבוא

עידן רול:  זו בקשה לא קלה לבקש מכם

עידן רול:  אני הכי אשמח ביום שלא תצטרכו לבוא לפה יותר כי הם כולם ישובו הביתה, אבל דעו לכם שכולנו, כולנו איתכם

עידן רול:  תודה רבה

משה רוט: תודה רבה

משה רוט:  אני מצטרף לאיחולים האלה

משה רוט:  חברת הכנסת צגה מלקו – אינה נוכחת; חברת הכנסת מירב כהן, בבקשה

משה רוט:  שלוש דקות לרשותך, גברתי

מירב כהן: כנסת נכבדה, אי-אפשר להפריז בחשיבות של התפקיד של שר אוצר במדינה כמו מדינת ישראל, כי בלי כלכלה חזקה וצומחת אין ביטחון

מירב כהן:  מדינה בלי כסף לא יכולה לרכוש מטוסים וטנקים, לא יכולה לממן ימי מילואים, לא יכולה לממן אימונים

מירב כהן:  מה לעשות, כלכלה חזקה וצומחת מתבססת על השכלה, על מדע, על אוכלוסייה יצרנית

מירב כהן:  אז לתפקוד של שר האוצר יש השפעה דרמטית על היכולת שלנו לחיות כאן במדינת ישראל עם השכנים שלנו בבטחה

מירב כהן:  זה לא רק המחיר של הקוטג', כמו שאוהבים להציג את זה, או איכות החיים – זה החיים עצמם

מירב כהן:      שעת המבחן של כל שר אוצר ידועה; כמו שראש ממשלה ושר ביטחון נמדדים בשאלה אם הם הכינו את המדינה למלחמה ואיך הם ניהלו אותה, שר האוצר נמדד, מן הסתם, בראש ובראשונה בתקציב המדינה וברפורמות שהוא מביא בחוק ההסדרים שהוא מכין, וגם במה שהוא מצליח לאשר כאן בכנסת

מירב כהן:      אז לשר האוצר שלנו, סמוטריץ', היו עד עכשיו שני מבחנים: הראשון, תקציב המדינה הדו-שנתי לשנת 2023 ו-2024 שהוא הגיש בתחילת הקדנציה, תקציב שהיה רווי בכספים קואליציוניים – 14 מיליארד שקלים, כספים קואליציוניים לצרכים מגזריים מאוד, לכפייה דתית, עם חוק הסדרים דל מאוד ברפורמות

מירב כהן:  על זה הוא קיבל ציון נכשל, ולכן הוא גם הביא אותנו למלחמה הזו במצב כלכלי לא טוב

מירב כהן:  המבחן השני היה תקציב 2023 המעודכן, שהוא היה צריך לעדכן לצורכי המלחמה

מירב כהן:  אין מה להכביר במילים, כי אותו שר אוצר, סמוטריץ', שוב דאג בעיקר למקורבים, למגזר, על חשבון צורכי המשק

מירב כהן:  אפילו בזמן מלחמה הוא לא מצא לנכון לדאוג קודם כול לעורף ולצבא; ציון נכשל שני

מירב כהן:      כבר ברור שהוא שר אוצר כושל שהביא למשבר כלכלי גדול עוד לפני המלחמה, שרק התעצם מאז השבת השחורה

מירב כהן:  אנחנו כבר במחסור של עשרות מיליארדי שקלים לייצוב התקציב, ולצערי, כל הסימנים מעידים על כך ששר המגזר סמוטריץ' בדרך לכישלון השלישי בתקציב 2024

מירב כהן:  במקום לתעדף השכלה, מדע, יצרנות, אנחנו שוב נראה מיליארדים נשפכים בכיוון הלא-נכון

מירב כהן:      ישראל היא פשוט מדינה חלשה יותר מאז שסמוטריץ' ונתניהו מנווטים את הספינה הכלכלית, לא רק הביטחונית

מירב כהן:  את הנזק שהם עושים ייקח לנו שנים לתקן, ואת המחיר, לצערי, כולנו נשלם

משה רוט: תודה רבה

משה רוט:  חבר הכנסת אריאל קלנר – אינו נוכח; חבר הכנסת מיקי לוי – אינו נוכח

משה רוט:  חבר הכנסת רון כץ, אחרון הדוברים, בבקשה

רון כץ: תודה רבה, אדוני

רון כץ:  כנסת נכבדה, היום אנחנו מקיימים דיון מיוחד יחד עם משפחות החטופים בשביל לומר את הדבר המובן מאליו: כולנו יחד עם משפחות החטופים, כולנו מחויבים לעשות כל מה שאנחנו יכולים על מנת להחזיר אותם לבתים שלהם, למשפחות שלהם

רון כץ:  זה חלק מהחוזה הלא-כתוב בין מדינה לאזרחים שלה

רון כץ:  החוזה הזה אומר דבר מאוד פשוט: אם חס וחלילה יקרה משהו למישהו במדינת ישראל, צה"ל וכוחות הביטחון יעשו כל מה שהם יכולים בשביל להחזיר אותם בחזרה

רון כץ:  זה תקף לכל מי שמקבל החלטות בנושא הזה בכל משרד, בכל חדר, בכל מקום, ומאוד מאוד חשוב שתשמעו את זה מכולנו תמיד

רון כץ:      אני פוגש אתכם בוועדות, כשאתם משתפים אותנו בסיפורים האישיים, ואני פוגש אתכם במסדרונות, כשאנחנו מחליפים אינפורמציה קצת יותר עדכנית, ואני נמצא איתכם בכל מקום, וזה גם הרבה מעבר לבניין הזה

רון כץ:  בכל מקום שבו אנחנו נמצאים אתם בלב שלנו ובמחשבות שלנו תמיד

רון כץ:  ואמר פה יושב-ראש המפלגה שלי בצורה ברורה: אנחנו מחויבים לכל עסקה בגיבוי הממשלה

רון כץ:  בכל דבר שיהיה אנחנו נגבה את הממשלה הזו, קודם כול בשביל להחזיר אותם הביתה, ולאחר מכן להבטיח את תוצאות המלחמה

רון כץ:      אנחנו חייבים ללוחמים שנמצאים שם עכשיו, לאלו שכבר לא יחזרו, לגמור את הסיפור הזה שנקרא חמאס – למוטט את הארגון הזה, למוטט את ההנהגה שלו, למוטט כל תשתית שקיימת לארגון הזה, בשביל שהוא לא יוכל להרים את הראש יותר

רון כץ:  עשו את זה בעבר לדאעש, אנחנו נעשה את זה לחמאס

רון כץ:  לא צריך להישאר זכר לארגון הזה בשום מקום

רון כץ:      אני רואה עדויות של חיילים שמתארים שהם נכנסים לשטח, מטהרים אותו, יוצאים, נכנס סיוע הומניטרי, ואז פתאום האויב מקבל כוחות חדשים

רון כץ:  אז אני רוצה לפנות מפה שוב לקבינט המלחמה, לראש הממשלה, ולומר להם בצורה ברורה ביותר: תקראו את ההסכם שחתמתם עליו

רון כץ:  אתם אמרתם, אם הצלב האדום יגיע לבקר את כל החטופים שלנו, אם אנחנו נדע מה מצבם, סיוע הומניטרי ייכנס לעזה

רון כץ:  הצלב האדום לא הגיע לבקר את החטופים שלנו – סיוע הומניטרי ודלק לא צריכים להיכנס לעזה

רון כץ:  לא יכול להיות שאנחנו נאפשר את החימוש של האויבים שלנו

רון כץ:  תודה רבה, אדוני

משה רוט: תודה רבה

משה רוט:  עכשיו אחרון הדוברים, חבר הכנסת מיקי לוי, בבקשה

מיקי לוי: אדוני היושב בראש, כנסת נכבדה, אני מחזיק בידי מכתב ששלחתי לשר החינוך בתפקידו כיו"ר המל"ג, לגברת מרב אברהמי, סמנכ"ל לענייני אקדמיים ומזכירת המל"ג

מיקי לוי:  אני מברך את כל המוסדות האקדמיים שנתנו פתרונות והקלות הוגנים בשנת הלימודים האוניברסיטאית הנוכחית, באוניברסיטאות ובמכללות, לחיילי המילואים – לסטודנטים חיילי מילואים

מיקי לוי:  אלא מאי? נודע לי כי אותן הקלות לא ניתנו לשוטרים המשרתים במשטרת ישראל

מיקי לוי:  אלה אינם מקבלים את ההקלות והפתרונות כפי שחיילי המילואים מקבלים, ואני מברך על כל הקלה שניתנת לחייל מילואים ולחיילי המילואים

מיקי לוי:  מגיע להם

מיקי לוי:       אני מבקש משר החינוך בתפקידו כראש המל"ג לתת את אותן הקלות גם לשוטרי משטרת ישראל, שבימים טרופים אלה עובדים שבעה ימים בשבוע, שבתות, חגים, בין 15 ל-18 שעות ביממה

מיקי לוי:  ישנו מחסור חמור בשוטרים

מיקי לוי:  אנחנו נמצאים בשעת חירום

מיקי לוי:  הם הכוח שנמצא בתוך מדינת ישראל, הם הכוח שנמצא באותם מקומות שהאזרחים פונו, ובהתקיים התקפה כזו או אחרת הם סוגרים את השטח, הם דואגים להוציא אזרחים שנתקעו בתוך שטח מופגז וכו'

מיקי לוי:  לכן הם עובדים שעות באמת מסביב לשעון

מיקי לוי:       בקשתי הצנועה: לתת את ההקלות לסטודנטים שוטרי משטרת ישראל שלומדים באוניברסיטאות ובמכללות השונות – אותן הקלות, לא יותר, גם לא פחות

מיקי לוי:  אני מאוד אודה אם זה יתקיים

מיקי לוי:  אנחנו נעריך את זה

מיקי לוי:  אני מאוד מקווה לקבל תשובה גם מגב' מרב אברהמי, סמנכ"לית לעניינים אקדמיים, וגם מבקש משר החינוך, השר יואב קיש בתפקידו כיו"ר המל"ג לנסות ולקדם – לא לנסות, לקדם את הנושאים האלה, את כל ההקלות עבור שוטרי משטרת ישראל

מיקי לוי:  תודה רבה

משה רוט: תודה רבה

משה רוט:       חברי הכנסת, נעבור להצבעה על החלטת ועדת החוקה, חוק ומשפט בעניין תיקון טעות בחוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג–2023

משה רוט:  אנא תפסו את מקומותיכם

משה רוט:  הצבעה

משה רוט: בעד ההחלטה – 6 

משה רוט: נמנעים – אין  

משה רוט:  66 בעד, אין מתנגדים ואין נמנעים

משה רוט:  אני קובע כי הצעת ועדת החוקה חוק ומשפט בעניין תיקון טעות בחוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג–2023, התקבלה

משה רוט: הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל), התשפ"ד–2023, שהחזירה ועדת החוץ והביטחון

דן מרזוק:      דוח לעניין קיום או אי-קיום הפרש הוצאות או הפרש גירעון בשנת התקציב 2024

דן מרזוק:  תודה

משה רוט: תודה רבה

משה רוט: [רשומות (הצעות חוק, חוב' מ/1685)

משה רוט: ]    

משה רוט: חברי הכנסת, הנושא הבא על סדר-היום – הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד–2023, לקריאה הראשונה

משה רוט:  אני מזמין את השר דודי אמסלם להציג את הצעת החוק

משה רוט:  בבקשה, עשר דקות לרשותך, אדוני

דוד אמסלם: אני לא צריך יותר משתי דקות

משה רוט: אני נותן

דוד אמסלם: דרך אגב, אני אומר, שמעתי גם את גב' מיכאלי, שמעתי את מירב כהן

דוד אמסלם:  האמת היא שזה לא היום, אבל אני לא יכול להתאפק

דוד אמסלם:  אתם לא יכולים להתאפק

דוד אמסלם:  עם ישראל נמצא במלחמה, ואתם כל הזמן תוקפים את הממשלה, את ראש הממשלה

דוד אמסלם:  זה מה שמעניין אתכם

דוד אמסלם:  קראת להם עלוקות, קראתם להם משתמטים

דוד אמסלם:  עשיתם שלטים בתל אביב

דוד אמסלם:  אין לכם בושה

דוד אמסלם:  תפסיקו, תפסיקו

דוד אמסלם:  יש מספיק זמן להעלות את הכול אחרי זה, אבל תפסיקו לפגוע במורל הלאומי, בחיילים שלוחמים

דוד אמסלם:       אדוני היושב-ראש, אני - - -     

מירב בן ארי: תגיד לי, אתה רציני? זה מה שאמרת עלינו? אתה רציני? אתה עשית כאן קמפיין שלם על החיילים

דוד אמסלם: שמעתי אתכם עכשיו

דוד אמסלם:  אני לעולם לא עושה קמפיין

מירב בן ארי: זה נראה לך הגיוני? אם אתם הייתם אופוזיציה בתקופה כזאת, לא היינו יושבים פה דקה

מירב בן ארי:  על מה אתה מדבר?     

דוד אמסלם: האמת היא שאני מתבייש בהתנהגות שלכם, לכן אני לא רוצה להרחיב

דוד אמסלם:  אני לא רוצה להרחיב

מירב בן ארי: אתה רציני? אתה יודע מה היה קורה אם זה היה קורה אצלנו? על מה אתה מדבר?     

דוד אמסלם: אני לא רוצה להרחיב, חבל

דוד אמסלם:  תני לי, תני לי, תאמיני לי, יהיה לי זמן מספיק אחרי שחיילי צה"ל יחזרו איש-איש לביתו

מירב בן ארי: יהיה לך זמן

מירב בן ארי:  כולם נלחמים

מירב בן ארי:  כולם נלחמים במדינה הזו

דוד אמסלם: אמרתי, אז אנחנו נבוא וננהל את הוויכוח, נבדוק את הפרטים, מה קרה במהלך הלחימה

נאור שירי: אתם צריכים להתפטר

דוד אמסלם: בבקשה

דוד אמסלם:  שמעת את החבר שלך?      

נאור שירי: חד-משמעית

דוד אמסלם: מה אמרת?     

נאור שירי: אתם צריכים להתפטר

מירב בן ארי: להתפטר? ברור

מירב בן ארי:  מה זה, כל מי שישב בממשלה

דוד אמסלם: זו הפוליטיקה הקטנה שלכם

מירב בן ארי: מה קשור לפוליטיקה קטנה?     

דוד אמסלם: אתם עוסקים כל היום רק בפוליטיקה קטנה

דוד אמסלם:  כזאת, כזאת קטנה

מירב בן ארי: אנחנו עושים פוליטיקה? תגיד לי, אתה רציני?     

דוד אמסלם: דרך אגב, אני לא זוכר מעולם שקראו לראש ממשלה להתפטר בלחימה – מעולם, בשום מלחמה, בשום מלחמה מאז מלחמת השחרור ועד היום - -     

מירב בן ארי: למה, פעם היה אירוע דומה כזה? מתי היה שנהרגו 1,200 איש?     

דוד אמסלם: - - אבל חבל, אני לא רוצה להשחית את דבריי על כל דברי ההבל שאתם מדברים ועל כל החתירה שאתם חותרים באמת תחת היסודות של עם ישראל

דוד אמסלם:  אני מציע, דרך אגב – בעצם זאת ההצעה ששר האוצר ביקש ממני להציג במקומו: מוצע לדחות בשלושה חודשים, עד 1 באפריל 2024, את מועד תחילתה של ההוראה המחייבת תאגיד בנקאי לשלוח ללקוחותיו בתחילת כל חודש קלנדרי הודעה שבה יפורט הסכום הכולל של העמלות, לא כולל סכום העמלות בעבור הלוואה לדיור שגבה התאגיד הבנקאי מהלקוח בחודש שקדם למועד שליחת ההודעה, כאמור

דוד אמסלם:       הכוונה היא בעצם שהייתה חקיקה בנושא הזה על מנת להביא שקיפות לכל האזרחים לגבי העמלות שמשלמים בבנקים

דוד אמסלם:  הבנקים היו צריכים זמן להתארגן על זה

דוד אמסלם:  היות ונכנסנו למלחמה, הבנקים ביקשו להאריך את התקופה של כניסת החוק בארבעה חודשים, בגלל שחלק מאנשיהם גם במילואים, חלק מאנשי המחשבים שם וכל המתכנתים

דוד אמסלם:  לכן אנחנו, הממשלה קיבלה את זה, ואני מבקש מהכנסת לתמוך

משה רוט: תודה רבה, אדוני השר

משה רוט:  נעבור לדיון האישי

משה רוט:  ראשונת הדוברים – חברת הכנסת טלי גוטליב, בבקשה

משה רוט:  רשימת הדוברים נעולה

משה רוט:  תודה

טלי גוטליב: אדוני ראש הממשלה, אני מבקשת ממך להחליט אם אתה נותן אמון בפלסטינים ביהודה ושומרון או לא, אם זה נראה לך נורמלי בזמן מלחמה להכניס אזרחים תושבי יהודה ושומרון פלסטינים שאוחזים באתוס הפלסטיני

טלי גוטליב:  אני רוצה להזכיר לך את האתוס הפלסטיני, כי פעם האמנת שיש סיכוי לשתי מדינות לשני עמים

טלי גוטליב:  האתוס הפלסטיני מבית חאג' אמין אל-חוסייני, המופתי של ירושלים, קצין האס

טלי גוטליב: אס שרצה לעשות מחנה השמדה בעמק יזרעאל, האתוס שלו אומר שבין הנהר לים יש מדינה אחת והיא פלסטין, ואנחנו בחדלוננו בים

טלי גוטליב:       אז אם לא הספיק לך, אדוני, לראות שתושבים, לדוגמה עזתים שנבדקו בדיקות של שב"כ, נכנסו למדינת ישראל ועבדו בתוך שטחי מדינת ישראל והעבירו מודיעין לאויב, וזה לא הספיק לך, אדוני ראש הממשלה, אז אתה החלטת לא להחליט

טלי גוטליב:  החלטת, אחרי ששמעת קצת רעש מאיתנו – אני קצת מרעישה לך ומפריעה, כי מה לעשות, אני מתנצלת אם ביקורת היא בעייתית

טלי גוטליב:  אני חושבת, אדוני ראש הממשלה, שאתה יכול יותר, ואתה מסוגל יותר, ואתה אמיץ יותר

טלי גוטליב:       אל תיתן אמון בתושבים פלסטינים מיהודה ושומרון, כי בכל הכבוד, מיהודה ושומרון תיפתח עלינו תופת, תיפתח עלינו רעה

טלי גוטליב:  אני אומרת את זה כל הזמן ומזהירה מפני זה כל הזמן

טלי גוטליב:  אנחנו שומעים את הקולות, שומעים את המודיעין, יודעים לגמרי שאנחנו צריכים להיות מוכנים לעליית כוחות סד"כ מאפס למאה ביהודה ושומרון

טלי גוטליב:  אז אני אשפיל את עמי, אשפיל את בני עמי, את אזרחי מדינת ישראל, ואני אכניס לכאן תושבים פלסטינים מיהודה ושומרון?      לא הבנתם כבר שאנחנו צריכים לעשות חשיבה אחרת? אדוני ראש הממשלה, אני מצפה ממך להבין ולומר בפה מלא: לא תהיה כניסת עובדים פלסטינים מיהודה ושומרון לישראל

טלי גוטליב:  למה? כי זה מסוכן

טלי גוטליב:  למה? כי זה פוגע בחוסן שלנו

טלי גוטליב:  זה משפיל אותנו כעם ומסכן אותנו כמדינה

טלי גוטליב:  יש לנו אופציה,  ברגע שאנחנו נאמר את זה בפה מלא: אנחנו נביא עובדים זרים מהפיליפינים, מסין, ממדינות שונות שחפצים בהן להגיע לישראל

טלי גוטליב:  אנחנו נצטרך לתחשוב על דברים שקשורים לבנייה וכו', וחקלאות

טלי גוטליב:  אין יותר עובדים פלסטינים בשטחי מדינת ישראל

טלי גוטליב:  אנחנו לא נוריד את הראש במקום הזה

טלי גוטליב:      אדוני ראש הממשלה, כשאתה אומר משהו וראש המל"ל שלך, צחי הנגבי, אומר אחרת – אני מבקשת ממך לא לזלזל באינטליגנציה שלי ולומר לי שזה על דעתו, כי ראש המל"ל לא עושה כלום על דעתו, הוא עשה את זה על דעתך

טלי גוטליב:  כשאתה אמרת: לא יהיה דלק, צחי הנגבי אמר: יהיה דלק

טלי גוטליב:  אני אמרתי, איך ראש המל"ל אומר את זה נגד ראש הממשלה? לא עבר שבוע ונכנס דלק לעזה

טלי גוטליב:  אז, אדוני ראש הממשלה, אם אני אחשוב לשנייה - -      

משה רוט: תודה רבה

טלי גוטליב: אני מסיימת

טלי גוטליב:  - - שהתפיסה שלך היא שלא תהיה רשות פלסטינית שתיכנס לעזה, ואז אני שומעת מראש המל"ל אחרת – אותו דבר לגבי העובדים מיהודה ושומרון

טלי גוטליב:  לא יהיה

טלי גוטליב:  פה אין יותר אנשים שיעמדו מנגד, כשניתנות החלטות שפוגעות בנראות המדינה, בחוסן המדינה ובביטחון מדינת ישראל

משה רוט: תודה רבה

טלי גוטליב: זה טירוף

משה רוט: חבר הכנסת ואליד אלהואשלה – אינו נוכח; חבר הכנסת יצחק פינדרוס – אינו נוכח; חברת הכנסת אימאן ח'טיב יאסין – אינה נוכחת

משה רוט:  חבר הכנסת דן אילוז, בבקשה

משה רוט:  שלוש דקות לרשותך, אדוני

דן אילוז: אדוני היושב-ראש, כנסת נכבדה, מה קורה לנו? ב-7 באוקטובר, עם הבנת גודל האירוע שקרה לנו, כולנו, כל אחד מאיתנו, הסתכלנו אחורה לשבועות שקדמו לאירוע והתביישנו: איך אנחנו כעם הגענו למצב של פילוג נוראי כל כך? איך כמעט החרבנו שוב את בית המקדש על שנאת חינם? החמאס לא הבדיל בין ימנים לשמאלנים, בין מזרחים לאשכנזים, בין דתיים לחילונים

דן אילוז:  באותו יום שחור הפסקנו להאשים רק את הצד השני והתחלנו להפנים שכולנו היינו צריכים להתעלות קצת

דן אילוז:  שמענו בכל מקום קריאות ברורות: מה שהיה הוא לא מה שיהיה, מהיום אנחנו נתנהג אחרת

דן אילוז:  עם אחד אנחנו

דן אילוז:  ככה גם התנהגנו

דן אילוז:  ימים ספורים אחרי הפילוג הנוראי ביותר שהכירה מדינת ישראל, שלדעתי הגיע לשיא ביום כיפור, הגענו לאחדות הגדולה ביותר שהייתה אי פעם

דן אילוז:  באותו יום הבטחנו שאנחנו לא נחזור אחורה

דן אילוז:      לצערי, היום, 80 יום אחרי היום השחור הזה, אנחנו חזרנו לסורנו

דן אילוז:  שלטים באיילון שתוקפים מגזרים שלמים; הפגנות שהן לא רק מחאות לגיטימיות אלא מלאות שנאה; אמירות שלא צריכות להיאמר על ידי נבחרי ציבור, כן, גם מהמפלגה שלי; תקשורת שמדווחת אך ורק על דברים שמסיתים לפילוג; חברי כנסת שחזרו לעשות פוליטיקה, וטוקבקיסטים שחזרו להטריל

דן אילוז:       האם לא למדנו כלום? כל זה קורה בזמן שחיילינו עדיין נמצאים עמוק בקרב, בזמן שבטנק אחד יושבים מצביעי בן גביר ומצביעי מרצ ונלחמים זה לצד זה בגבורה, בזמן שחיילים שתומכים בנתניהו וחיילים שמתנגדים לנתניהו נופלים ביחד זה לצד זה בקרב

דן אילוז:  בכל יום עוד נופלים, ובכל יום אנחנו מתעסקים בשטויות

דן אילוז:      אדוני היושב-ראש, אני לא מבקש שנסכים על הכול

דן אילוז:  אוי לנו אם נסכים על הכול, רק במשטרים אפלים יש הסכמה כוללת בכל נושא

דן אילוז:  אני שמח שיש ויכוח, אבל אם לא נדע איך להתווכח, אם לא נדע איך לא להסכים, איך לעשות זאת במקצועיות ובכבוד, אז אנחנו נחזיר את מדינת ישראל אחורה ל-6 באוקטובר

דן אילוז:  הבעיה ברפורמה לא הייתה שהיו כאלה שבעד הרפורמה וכאלה שנגד, אלא שלא ידענו איך לדבר אחד עם השני

דן אילוז:  אני רוצה להגיד לכל חברי הכנסת - -      

משה רוט: תודה רבה

דן אילוז: - - עם ישראל השתנה ב-7 באוקטובר, וגם אנחנו צריכים להשתנות בהתאם

דן אילוז:  תודה רבה

משה רוט: תודה רבה

משה רוט:  חבר הכנסת מאיר כהן – אינו נוכח

משה רוט:  חבר הכנסת רון כץ

רון כץ: תודה רבה, אדוני

רון כץ:  כנסת נכבדה, אדוני השר, אני רוצה לדבר איתכם היום על המילואימניקים שלנו

רון כץ:  זוכרים אותם? אלה שעזבו הכול, עזבו את המשפחות שלהם, עזבו את העבודות שלהם, עזבו הכול והתגייסו בשביל לשמור על מדינת ישראל, בשביל לשמור עלינו, שנוכל לעמוד פה עכשיו

רון כץ:  לצערי, ככל שעובר הזמן כך גם התנאים והזכויות שלהם הולכים ונעלמים

רון כץ:  אף אחד פה לא עובד בשביל המילואימניקים

רון כץ:  שר האוצר לא עובד בשביל המילואימניקים, יו"ר ועדת הכספים לא עובד בשביל המילואימניקים, אף אחד בקואליציה הזאת לא עובד בשביל המילואימניקים

רון כץ:      אם אתם שואלים אותי איך אני יודע את זה, הייתם צריכים להיות היום בדיון בוועדת הכספים

רון כץ:  שמענו אנשים שמשרתים ביחידות הכי מובחרות בצה"ל אומרים: אנחנו מפחדים להעביר את האשראי שלנו בשביל לקנות מזון לתינוקת, עד כדי כך, כי הם לא עובדים כבר חודשים, כי העסקים שלהם סגורים, ואלוהים יודע אם יצליחו להציל אותם

רון כץ:  אף אחד בבית הזה לא חשב לעצור רגע ולהקים להם איזושהי קרן מיוחדת – כל רעיון יתקבל בברכה בשביל לדאוג באמת לזכויות שלהם

רון כץ:  לא יכול להיות שאנחנו נמשיך, נשלח אותם לחזית ולא נדאג להם

רון כץ:  לא יכול להיות שהם יחזרו ולא נדאג להם לאיזושהי הפוגה

רון כץ:  לא יכול להיות שנמשיך עדיין להתעסק – האם מילואימניק מעל 60 ימים יקבל יותר או פחות כספים מאשר אם הוא מ"פ – לא יכול להיות

רון כץ:  לא יכול להיות שלא נמצא פתרון לכוח שנושא על כתפיו את ביטחון מדינת ישראל

רון כץ:      אני רוצה לקרוא מפה שוב לחברי הקואליציה

רון כץ:  אין הרבה מכם עכשיו, אז אני אדבר אליכם ישירות

רון כץ:  גם ואטורי וגם לימור, באמת, אני אומר לכם: שבו, תדברו, אתה בליכוד, תדברו עם הסיעות שלכם

רון כץ:  לא יכול להיות שיהיו מילואימניקים שיושבים בוועדת כספים ואומרים: אנחנו מפחדים להעביר את האשראי שלנו כדי לקנות מזון לתינוק

רון כץ:  לא יכול להיות דבר כזה, לא יכול להיות דבר כזה

קריאה: יש קבינט

רון כץ: יש קבינט, אבל אף אחד לא עושה איתם כלום

ניסים ואטורי: אני מבין את שיתוף הפעולה שלך עכשיו איתו

ניסים ואטורי:  אני אומר לך דבר אחד: כן הייתי בישיבה היום

ניסים ואטורי:  שמענו את הדברים ואמרנו, כן - - -      

רון כץ: אז בוא, ואטורי, אני שמח ששמעתם את הדברים

ניסים ואטורי: צריך לפתור את הדברים, אבל עזוב, עכשיו לצעוק פה סתם, זה לא רלוונטי

ניסים ואטורי:  הינה, גם הוא היה בישיבה

רון כץ: אני שמח ששמעת את הדברים

רון כץ:  אני שמח ששמעת את הדברים

רון כץ:  אז אני יכול לומר לך, גיסי הוא מ"פ בשריון שגויס יום אחרי שנפתחה המלחמה

רון כץ:  מאז הוא השאיר ארבעה ילדים בבית ועסק שאני לא יודע אם הוא יצליח להרים אותו עוד פעם

רון כץ:  מענקים הוא עדיין לא קיבל

רון כץ:  אף אחד לא דיבר איתו, ואף אחד לא התקשר אליו

רון כץ:  כשהוא מתקשר למשרד האוצר, אתה יודע מה אומרים לו? הממשלה לא החליטה, אנחנו לא יודעים מה להגיד לך

רון כץ:  זה הפרצוף שלכם

ניסים ואטורי: אתה יודע טוב מאוד שהממשלה החליטה

ניסים ואטורי:  אתה יודע טוב מאוד שהממשלה החליטה

משה רוט: תודה רבה

משה רוט:  חברת הכנסת לימור סון הר מלך

לימור סון הר-מלך: אדוני היושב-ראש, כנסת נכבדה, מצפה יריחו, עין צורים, אלון שבות, איתמר, עתניאל, שילה, עפרה, חוות יאיר, כרמי צור, איתמר, טלמון, קריית ארבע, עשהאל, סוסיא, נעמה, גבעות, אלמוג, עינב, שדמות מחולה, ניל"י, אפרת, אריאל, אלון, עלי, אורנית, חרמש, מגדל עוז, פדואל, קרני שומרון, אלפי מנשה, טל מנשה, מעלה אדומים, מודיעין עילית – הרשימה הזאת היא חלק מרשימה הולכת ומתארכת של יישובים ביהודה ושומרון שהתושבים בהם מסרו את נפשם מאז אירועי הטבח המחריד בשמחת תורה ועד היום

לימור סון הר-מלך:  חלקם יצאו להציל את תושבי העוטף בזמן אמת

לימור סון הר-מלך:  אחרים נפלו בתוככי הקרבות בעזה

לימור סון הר-מלך:  כולם הקיזו את דמם למען עם ישראל באשר הוא, בלי חשבונות ובלי קטלוגים

לימור סון הר-מלך:       הם נרצחו מכדורי האויב העזתי, ממטען נפץ או מטילים, אבל את הסכין בגבם תקעה הצמרת המדינית והביטחונית של ישראל, מתודלקת בכל הכוח בשיתוף הפעולה של ארגוני השמאל הרדיקלי והתקשורת

לימור סון הר-מלך:  מאז המחדל הביטחוני הנורא ביותר שאירע בישראל, עוסק השמאל הקיצוני בדבר אחד: אלימות המתנחלים

לימור סון הר-מלך:  אלימות המתנחלים – שם קליט, מתגלגל יפה על הלשון, במיוחד באולפנים, בכותרות

לימור סון הר-מלך:  עד החדר הסגלגל הוא הגיע, והתקבל שם בחיבוק דוב אמריקאי

לימור סון הר-מלך:  אם רק נקלף את השכבה החיצונית, נגלה מתחתיו שכבות עבות ומכוערות של שקרים בוטים, של השחרה של ציבור ענק ומופלא, של התרת דם חסרת מעצורים של בניה היפים של הארץ הזו

לימור סון הר-מלך:  זה נשמע מאוד מקצועי, צורך ביטחוני קריטי – החיכוך בין הערבים למתנחלים ביהודה ושומרון, מזהירים אותנו בצה"ל ובשב"כ, יביא לפתיחת חזית נוספת ביהודה ושומרון

לימור סון הר-מלך:  לכן חייבים לגדוע את התופעה

לימור סון הר-מלך:       הם משקרים לנו במצח נחושה כדי לשמור על השקט ביהודה ושומרון

לימור סון הר-מלך:  באמת, שר הביטחון? באמת, הרמטכ"ל? באמת, אלוף פיקוד המרכז? באמת, ראש השב"כ? אתם בטוחים שאלימות המתנחלים היא הבעיה הביטחונית שלנו באזור? כנראה שהיכולות המודיעיניות לא חשפו אתכם עדיין לסרטונים המצמררים של צבא הרשות הפלסטינית מתאמן בשיא הכוח לקראת תרחיש עוטף עזה 2, והפעם ביישובי יהודה ושומרון ובעוטף, מהגלבוע ועד באר-שבע

לימור סון הר-מלך:  אבל זה לא מדאיג אתכם

לימור סון הר-מלך:  אני שומעת בוועדות איך הנציגים שלכם מתייחסים בסלחנות בלתי נסבלת לרשות הפלסטינית הרצחנית, אבל הצעירים האהובים שלנו, שנלחמים בעשר אצבעות על כל דונם – נגדם אתם מורידים את הכפפות וחובטים בהם ללא רחמים

משה רוט: תודה רבה

לימור סון הר-מלך: בחסות קמפיין אלימות המתנחלים לקחתם להם את מעט הנשק שבו יוכלו להגן על משפחותיהם, והפקרתם את חייהם תוך יצירת מצג שווא כאילו הם משתמשים בנשק לרצח ערבים

לימור סון הר-מלך:  זרקתם אותם לתאי מעצר לחודשים ארוכים ללא משפט וללא ראיות

לימור סון הר-מלך:  יצרתם להם דה-לגיטימציה ודמוניזציה שמבוססת כולה על שקרים ותעמולה שאין להם שחר

משה רוט: תודה רבה

משה רוט:  משפט אחרון אולי?      

לימור סון הר-מלך: כן

לימור סון הר-מלך:  אני פונה גם להנהגת הציבור המתיישבים, רבנים, אישי ציבור וראשי המועצות: אל תיפלו לבורות האלה

לימור סון הר-מלך:  שר הביטחון, האלוף וראש השב"כ רודפים בכל הכוח אחרי הלגיטימציה שתעניקו להם כדי שיוכלו להמשיך בקמפיין הנורא הזה ביתר שאת

לימור סון הר-מלך:  הם משתמשים בכם בציניות, בתמימות שלכם, ברצון הטוב שלכם

לימור סון הר-מלך:  אל תקבלו את דבריהם כאמת בלתי מעורערת

לימור סון הר-מלך:  אל תיתנו לזה יד

משה רוט: תודה

משה רוט:  חבר הכנסת ניסים ואטורי, בבקשה

ניסים ואטורי: אדוני היושב-ראש, חבריי חברי הכנסת, אני רוצה להגיד לכם משהו שמאוד כואב לי

ניסים ואטורי:  אנחנו מאוד משתדלים, באמת, בלי פוליטיקה ובלי יותר מדי ויכוחים ובלי זה, וכל פעם אתם עולים פה לבמה, ואומרים עוד פעם: החיילים שלנו שלבשו מדים והגיעו לצבא; החיילים שלנו – זה

ניסים ואטורי:  חיילים התגייסו מכל קצוות הארץ, מכל הסוגים, כן

ניסים ואטורי:  אתה יודע, אתמול בא מישהו ואומר לי: תשמע, למה פוגעים בנו? אנחנו ביהודה ושומרון, תשמע, 53 הרוגים מיהודה ושומרון

ניסים ואטורי:  כל חלקי ארץ ישראל תורמים

ניסים ואטורי:  תפסיקו עם הדבר הזה

ניסים ואטורי:  גם הסרבנות שהייתה לפני כן – אתה יודע, לפעמים בא להתפוצץ מהדברים האלה

ניסים ואטורי:  תמיד אנחנו הבעייתיים, ואתם דואגים לחיילים

ניסים ואטורי:  אנחנו לא דואגים לחיילים? אני יום ולילה מסתובב בקו העימות, תורם לחיילי צה"ל, תאמין לי, אני שולח לחיילי צה"ל משטחים של דברים שהם צריכים, אני אומר לך, מתחתונים ועד לקסדות

ניסים ואטורי:  אני אומר לכם דבר אחד: די כבר, נמאס מהדבר הזה

ניסים ואטורי:  תפסיקו לדבר "אנחנו" ו"אתם"

ניסים ואטורי:  זה לא קיים יותר, די

ניסים ואטורי:  7 באוקטובר, אתה יודע מה, זה משמיים, הדבר הזה, שמביא אותנו לחשוב

ניסים ואטורי:  בוא'נה, בואו נחשוב ביחד

ניסים ואטורי:  צריך להפסיק כל פעם לתקוף

ניסים ואטורי:       אתה יודע שבוועדת הכספים היום ישבתי, כי באתי לדבר באמת על קו העימות בלבנון, על החקלאים שם, שלא מגיעים לאסוף את הביצים

ניסים ואטורי:  כן, יש בעיות

ניסים ואטורי:  יש בעיות

ניסים ואטורי:  אתם יודעים טוב מאוד שפה הצבענו ביחד, העברנו 17 מיליארד לבעלי עסקים

ניסים ואטורי:  בוועדת הכספים עבדתם ביחד

ניסים ואטורי:  ינון אזולאי פה, הוא חבר ועדת הכספים, ואתה חבר ועדת כספים, ועבדנו ביחד כדי לעזור לחיילי צה"ל

ניסים ואטורי:  בכל דבר הלכנו ביחד לעזור לחיילי צה"ל

ניסים ואטורי:  לא הייתה פה איפה ואיפה, לא במתגייסים ולא בחברי הכנסת, שתמכו בדבר הזה

ניסים ואטורי:  אז די להגיד את הדבר הזה

ניסים ואטורי:       אני יודע שאישרנו

ניסים ואטורי:  וגם אם יש פקידים שלא העבירו את הכסף – תפקידו של שר אוצר לבוא ולדפוק על השולחן, ומי שלא מטפל בחיילי צה"ל עד הסוף, שילך הביתה, מי שלא מסוגל

ניסים ואטורי:  כשאנחנו אומרים שכולנו פה במערכה, מי שהוא פקיד ונשאר במשרד צריך להבין שגם הוא מגויס כרגע כדי לטפל בחיילי צה"ל

ניסים ואטורי:  כולם מגויסים, כל עם ישראל

ניסים ואטורי:  מי שלא הבין את זה – על השרים לתת להם בעיטה, להעיף אותם הביתה, מי שלא מסוגל לחתום על הצ'ק בסופו של דבר

ניסים ואטורי:       שמענו על הרבה מקרים של חיילים, כן, גם היום בוועדת הכספים שמענו

ניסים ואטורי:  צריך לבצע את זה

ניסים ואטורי:  זה לא אומר שהשר לא עשה או שאני לא עשיתי, לא קואליציה ולא אופוזיציה

ניסים ואטורי:  אם כבר אתם אומרים: שלום בין אחים – תבצעו את זה בתכלס

ניסים ואטורי:  לא צריך ללכלך אחד על השני, זה אלף-בית, לא?      אני לא מבין

ניסים ואטורי:  איך אמר פה שר, ובצדק – במקרה הוא יושב פה, השר ארבל, נכון? הוא אמר שהוא לא סופר כיפות, הוא סופר כומתות, ואני מצדיק אותו

ניסים ואטורי:  זה לא משנה כמה דתיים נלחמו ונפלו

ניסים ואטורי:  קדושים שלנו

קריאה: הוא דיבר - - -     

ניסים ואטורי: רגע, לא משנה

ניסים ואטורי:  אני אומר: המשפט – אהבתי אותו

ניסים ואטורי:  אתה יודע מה, יש לו פה מהות רחבה, כנראה

ניסים ואטורי:  אתה יודע, לפעמים, double meaning לפעמים פועל יותר טוב מאשר משמעות אחת

ניסים ואטורי:       אנחנו אומרים, תשמעו, תפסיקו עם הדבר הזה, באמת

ניסים ואטורי:  די לדבר: דתי, חילוני

ניסים ואטורי:  כולם נופלים, לצערנו, נופלים ונפצעים

ניסים ואטורי:  לך תבקר בבתי חולים

ניסים ואטורי:  אנחנו לא אמרנו: שחורים ולבנים, כן? – קל גם לזהות, אבל אני לא רוצה לפתוח את זה פה

ניסים ואטורי:  אתה יודע, ממש כואב הדבר הזה

משה רוט: תודה רבה

ניסים ואטורי: אני פוגש משפחות שכולות שאתה שומע, ואתה מבקר אותן, ונקרע הלב, וזה קורה אצלנו

ניסים ואטורי:  ואז כשאתה יושב עם משפחה שכולה, הם אומרים: רגע, למה אומרים שאנחנו זה? מה זאת אומרת "אנחנו"? מי זה "אנחנו"? "אנחנו" זה עם ישראל, כולנו שלחנו ילדים לצבא

משה רוט: חבר הכנסת ואטורי, תודה רבה

ניסים ואטורי: אתה יודע, אני אפילו לא פרסמתי מקרה אישי שלי, שלי אישי, שהוא מאוד כואב

ניסים ואטורי:  אנחנו מטפלים בו יום-יום בכנסת, במקרים דומים, כן, אנחנו יושבים ביחד ובוכים בוועדות

ניסים ואטורי:  היום בוועדת הכספים ישבנו והזלנו דמעות ביחד

ניסים ואטורי:  אז די כבר

ניסים ואטורי:  די, מספיק, כולנו אחים

ניסים ואטורי:  תפסיקו עם הדבר הזה

ניסים ואטורי:  תודה רבה

משה רוט: תודה רבה

משה רוט:  השר ארבל, בבקשה

משה רוט:  רוצה למסור הודעה

משה רוט:  בבקשה

משה רוט:  יכול להיות שזו הודעה, יכול להיות שזו בשורה טובה, אני לא יודע

משה רוט:  אני נותן לו את הזכות

משה רוט:  הלוואי והוא מביא בשורות טובות

משה רוט:  מי יודע?     

רון כץ: כדאי לנו להקשיב

הפנים משה ארבל: תודה רבה

הפנים משה ארבל:  מכובדי היושב-ראש, חבריי חברי הכנסת, היום נפגשתי עם אימא של סמל ראשון שחר פרידמן, השם ייקום דמו, שהאבא שלו, דורון, הוא חבר טוב שלי

הפנים משה ארבל:  היא מסרה לי את הצוואה ששחר כתב

הפנים משה ארבל:  הבטחתי לה שאני אקריא אותה פה במליאת הכנסת, וזה מה שאני עושה

הפנים משה ארבל:       היו אנשים טובים

הפנים משה ארבל:  תחייכו

הפנים משה ארבל:  תשאפו לגרום לכל אדם שבכם יפגוש לחייך גם; תהיו פתוחים לביקורת ותנסו תמיד להשתפר

הפנים משה ארבל:  דעו כי המידה הגדולה ביותר אשר יכולה להיות לאדם היא היכולת לשמח אדם אחר

הפנים משה ארבל:  תפתחו אוזניים לצרכיו של הזולת, ותפתחו עיניים לצערו

הפנים משה ארבל:  השתדלו לחייך כמה שיותר גם כשקשה

הפנים משה ארבל:  שימו לב לאנשים הקטנים הנופלים לנו בזווית העין

הפנים משה ארבל:  תעריכו את הדברים הקטנים שיש לעולם להציע, בעיקר טבע ומוזיקה

הפנים משה ארבל:  והכי חשוב, תהיו אנשים טובים בדרככם

הפנים משה ארבל:  אל תיתנו לחברה להכתיב לכם מה עושה אתכם אנשים טובים, פשוט השתדלו כמה שאפשר, וגם כשנופלים – דעו כי זאת הדרך להצלחה במעלה זאת

הפנים משה ארבל:  תאהבו את עצמכם ואת העולם

הפנים משה ארבל:  כאשר תקרינו החוצה שמחה – ייווצר לאט-לאט מעגל שייצור עולם טוב יותר

הפנים משה ארבל:       תהיו טובים – תהיו שחר

הפנים משה ארבל:  תודה רבה

משה רוט: תודה רבה

משה רוט:  חבר הכנסת יבגני סובה – אינו נוכח

משה רוט:  חבר הכנסת יוסף עטאונה

משה רוט:  בבקשה

יוסף עטאונה: כבוד היושב-ראש, כנסת נכבדה, הטמטום והטיפשות זה לעשות את אותה פעולה פעם אחר פעם ולצפות לתוצאה אחרת

יוסף עטאונה:  עלו על הדוכן היום זה אחרי זה גם ראש הממשלה וגם חברי כנסת מהקואליציה, ועל מה דיברו? שאין תחליף לכוח הצבאי במערכה הזאת

יוסף עטאונה:  אני רוצה לחזור איתכם לשנת 2006

יוסף עטאונה:  ב-2006 היו הבחירות לכנסת השבע-עשרה של מדינת ישראל, המועמד לראשות הממשלה היה ביבי נתניהו, ומה סיסמת הבחירות של נתניהו ב-2006? "נתניהו, חזק מול חמאס"

יוסף עטאונה:  מ-2006 ניסו נתניהו וממשלותיו, פעם אחרי פעם, את הכוח הצבאי

יוסף עטאונה:  היה גשמי קיץ, היה מלחמת עופרת יצוקה, היה עמוד ענן, היה צוק איתן, היה שומר חומות, ועכשיו חרבות ברזל

יוסף עטאונה:  הקונספציה שמה שלא הולך בכוח ילך ביותר כוח זאת קונספציה שגויה, ונכשלה

יוסף עטאונה:       היום, כשבאים ומדברים על פתרון צבאי, על כוח צבאי, גם לגבי החטופים, זה לא הוכיח את עצמו

יוסף עטאונה:  מנהיגות צריכה אומץ, ולנתניהו אין את האומץ להגיד את האמת

יוסף עטאונה:  נתניהו הקים קבינט מלחמה, וגם היה לו קבינט להישרדות פוליטית, ולצערי הרב ולצער כולנו, קבינט ההישרדות הפוליטית של נתניהו, ידו על העליונה, והוא מוביל את שני העמים לעוד מלחמה, שכולנו, כולנו נשלם את המחיר שלה

יוסף עטאונה:  אין קונספציה של נקמה

יוסף עטאונה:  נקמה תביא לעיוורון

יוסף עטאונה:  הקונספציה של עין תחת עין מביאה בסוף לעיוורון של כולנו

יוסף עטאונה:  אין תחליף לפתרון מדיני

יוסף עטאונה:  אין תחליף להכרה בזכויות הלגיטימיות של העם הפלסטיני

משה רוט: תודה רבה

משה רוט:  תודה רבה

יוסף עטאונה: אין תחליף, וכל הניסיון של נתניהו, להישרדות פוליטית - -     

משה רוט: תודה רבה

יוסף עטאונה: - - וכל הדיבור שלו על חמאסטן, פתחסטן בעזה וברשות הפלסטינית - - -      

משה רוט: תודה רבה, חבר הכנסת יוסף עטאונה

יוסף עטאונה: אני רוצה להגיד לנתניהו: (אומר בערבית: "על האדמה הזאת, גבירת הארץ
- -")     

משה רוט: ("- - אם הראשית - -")     

יוסף עטאונה: ("- - אם הסוף, הייתה נקראת פלסטין, וכבר נקראת פלסטין

יוסף עטאונה: ")     

משה רוט: תודה רבה

משה רוט:  חבר הכנסת ולדימיר בליאק – אינו נוכח; חברת הכנסת גלית דיסטל אטבריאן – אינה נוכחת; חברת הכנסת מירב כהן – אינה נוכחת

משה רוט:  חברת הכנסת מירב בן ארי, בבקשה

מירב בן ארי: תודה, אדוני היושב-בראש

מירב בן ארי:  אדוני השר, מה יש לומר לך? עומד כאן במליאה, מאשים את האופוזיציה על ההתנהגות שלה – מה אתם עושים פוליטיקה בזמן מלחמה

מירב בן ארי:  מה כבר נגיד עליך, דודי, שלא נאמר? רק לפני שבוע ישבת בישיבת סיעת הליכוד ואמרת על המפגינים שהם בולשביקים שפוגעים במדינה, ואחרי זה אתה בא ונותן לנו טיפים איך להתנהג בזמן המלחמה

מירב בן ארי:  הרי אתה יכול לשער בנפשך מה היה קורה אם זה היה הפוך

מירב בן ארי:  מה היה קורה אם חלילה אנחנו היינו קואליציה ואתם אופוזיציה, הרי זה ברור לך שיום אחד לא היית יושב בכיסא – במקרה הזה, אנחנו

מירב בן ארי:  אתה מסתכל עליי כשנאור אומר לך שאתה צריך להתפטר; אתה אומר לי: תסתכלי על חבר שלך

מירב בן ארי:  אבל כן, כשתיגמר המלחמה אתם צריכים להתפטר, כולם, כל מי שיושב בשולחן הזה

מירב בן ארי:  מה לעשות? זה קרה במשמרת שלך

מירב בן ארי:  ואתה בא ואומר לי: לא, ממתי במלחמה?      מתי היה אירוע כזה לעם ישראל? מתי היה דבר כזה? לבוא ולהגיד לנו, שאנחנו עושים פוליטיקה, כשאתה אתמול, בקבינט: איפה הרמטכ"ל – כועס

מירב בן ארי:  איפה הרמטכ"ל? איפה הרמטכ"ל, איפה הוא יכול להיות? מה, הוא עושה קניות בקניון? הוא לא יכול לבוא כי הוא עסוק, כי הוא נמצא בוועדת החוץ והביטחון ובקבינט המלחמה, אז הוא לא הגיע

מירב בן ארי:  מזל שטולדנו הוא מרוקאי, שמעתם? הוא גאה בעדה שלו

מירב בן ארי:  למי אכפת? אכפת לי מאיזה עדה הוא בכלל, מה זה משנה לי? הבן אדם בתפקיד כזה בכיר בצבא, ראש אגף אסטרטגיה, מה אכפת לי מאיזה עדה הוא

מירב בן ארי:  מזל שהוא בא, מה היה קורה אם היו מביאים לך מישהו אחר?      והשיא, באמת השיא, זה לעמוד פה, ודקה לפני שאתה מקריא את החוק להגיד לנו טיפים על איך צריך להתנהג בזמן מלחמה

מירב בן ארי:  אולי כדאי שתלמדו איך האופוזיציה הזאת מתנהגת בזמן מלחמה, איך היא מתנהגת פה בצורה אחראית, כל שבוע מחדש מביאה רק חוקים טובים, מתנהלת בצורה אחראית בוועדות

מירב בן ארי:  איזה הבדל, ומה היה קורה אם זה היה הפוך

מירב בן ארי:  ראינו מה היה כאן שנה שלמה כשישבתם באופוזיציה, ששום דבר לא עניין אתכם

מירב בן ארי:  אני לא רוצה לחשוב לעצמי מה היה קורה

מירב בן ארי:  אבל הדבר האחרון שאתה יכול לעשות כאן זה לבוא ולתת לנו טיפים על איך צריך להתנהג בזמן מלחמה

מירב בן ארי:  באמת

מירב בן ארי:  לפעמים אתה עומד כאן, ואני אומרת לעצמי, אין בושה, אין בושה, או כמו שאומרים אצלנו, אין חשומה

מירב בן ארי:  זה מה שיש לי להגיד לך, כי לבוא ולתת לנו טיפים פה על התנהגות של אופוזיציה – הלוואי והייתם מתנהגים דקה כמו שהאופוזיציה הזאת מתנהגת בזמן המלחמה

מירב בן ארי:  תודה

משה רוט: תודה רבה

משה רוט:  חבר הכנסת צבי ידידה סוכות – אינו נוכח

משה רוט:  חבר הכנסת עידן רול, בבקשה

עידן רול: תודה רבה

עידן רול:  אדוני היושב-ראש, כנסת נכבדה, אני רוצה לומר פה משהו בהמשך להרבה מאוד פוסטים וציוצים שאני רואה ברשת לגבי איסוף תרומות, יוזמות מדהימות של אזרחים נדיבים ורתומים ופטריוטים, לחוסרים שיש לחיילי המילואים הגיבורים שלנו

עידן רול:  תראו, בהתחלה באמת היו חוסרים, הייתה תופעה שצה"ל היה צריך להשלים פערי הצטיידות באופן מאוד מאוד מהיר

עידן רול:  היום אני מנסה ללקט ולתפוס את הידיעות האלה אצל כתבים, אצל אנשים שהם פעילים בטוויטר ולנסות לסייע, אבל זה באמת הזמן לומר שככל שמישהו אוסף כספים למען חיילי צה"ל, לציוד בסיסי שצריך ליום-יום, מן הראוי לפנות לצה"ל, שיודע וצריך ויכול לספק את הדברים האלה

עידן רול:  אני אשמח, אתם מוזמנים גם לפנות אליי ברשתות או בכל מקום אחר, אבל באמת, אני חושב שהתרומות המדהימות האלה – חשוב שעכשיו הכול ילך דרך המנגנון

עידן רול:  יש את הציוד, יש את הדרך ויש דרך לטפל בזה, ואין בזה כדי לגרוע במאומה מיוזמות מדהימות ומאכפתיות של אנשים, שהיא אין-סופית

עידן רול:  ללוחמים שלנו באמת מגיע הכול, זה התפקיד שלנו בבית הזה גם לדאוג שיהיה הכול

עידן רול:  תודה רבה

מירב בן ארי: חבל שהממשלה לא דואגת להם

מירב בן ארי:  יש לזה אחריות, יש כתובת

מירב בן ארי:  נכון? צריך לדאוג להם כחיילי מילואים

משה רוט: תודה רבה

משה רוט:  חבר הכנסת אחמד טיבי, בבקשה

אחמד טיבי: מכובדי היושב-ראש, שמעתי את נאומו של ראש הממשלה היום, כך גם משפחות החטופים

אחמד טיבי:  אני מבין את הדאגה של המשפחות, כי מי ששמע את ראש הממשלה ידע שמחכה גורל קשה לחטופים

אחמד טיבי:  ראש הממשלה הוכיח ששחרור החטופים ועסקת חליפין הן לא בראש סדר-היום – בניגוד לנאום של לפיד, אגב

אחמד טיבי:  יש הבדל בין שתי הגישות

מירב בן ארי: גם בני גנץ אמר

אחמד טיבי: נכון, לא שמעתי אותו

אחמד טיבי:  אבל רק לפני שעה קלה קראתי ציטוט של דברי ראש הממשלה בישיבת הסיעה,  שפורסם עכשיו, שנתניהו פועל על מנת להביא להגירה מרצון של תושבים עזתים למדינות אחרות

אחמד טיבי:  איזה מחשבה אווילית

אחמד טיבי:  איזה מחשבה נוראית

אחמד טיבי:  אה, זו מטרת המלחמה, אם כן – טרנספר

אחמד טיבי:  עוד טרנספר

אחמד טיבי:  עוד נכבה

אחמד טיבי:  עוד גירוש

אחמד טיבי:  ושמתם לב שלמרות שהפלסטינים בעזה נהרגים  ומופצצים, הם לא בורחים; מבריחים, אבל הם לא בורחים

אחמד טיבי:  רק אתמול במואסי נהרגו 70 בהפצצה, אבל מי שנשאר לא ברח, ונתניהו חושב איך לטרנספר אותם למדינות אחרות

אחמד טיבי:  אני רוצה לומר לנתניהו: העזתים יישארו בעזה, ובקרוב הוא לא יישאר ברחוב עזה

מירב בן ארי: סמנטיקה

אחמד טיבי: טוב שהבנת

אחמד טיבי:       עכשיו, אני אומר את זה כי אני שומע כל הזמן אנשים, גם פה וגם בממשלה וגם ב"אולפני המלחמה", אני קורא להם: לשטח את עזה, למחוק את עזה, אין חפים מפשע, גם לא ילדים, או שצריך להרוג במכה ראשונה 100,000

אחמד טיבי:  אלה אמירות שהן פשעי מלחמה, אמירות נוראיות, אמירות של אנשים שלא מכירים בפלסטינים כעם; שאפשר להרוג אותם, להפציץ אותם, לנייד אותם

אחמד טיבי:  ולו צריך לומר את מה שאמר מחמוד דרוויש, זה הזמן להגיד לאיש הזה, בנימין נתניהו, ולכל מי שחושב את המחשבה הבזויה שאין חפים מפשע, כולל ילדים: (אומר בערבית: "על האדמה הזאת, גבירת הארץ, אם הראשית, אם הסוף, הייתה נקראת פלסטין, וכבר נקראת פלסטין

אחמד טיבי: ")      

משה רוט: תודה רבה

אחמד טיבי: (זה הקול של כל עזתי זקוף

אחמד טיבי: )     משפט אחרון

אחמד טיבי:  אני רואה שהרבה באולפנים מדברים על תמונת ניצחון - -     

טלי גוטליב: - - -      

אחמד טיבי: - - תמונת ניצחון, ואז אני שומע דברים נוראיים, מגוחכים, באולפנים

אחמד טיבי:  מה הדברים?      

טלי גוטליב: מה הוא אומר? מה הוא אומר - - -      

אחמד טיבי: אה, מצאנו תעודת זהות של מוחמד דף

אחמד טיבי:  חלאס

אחמד טיבי:  מצאתם

אחמד טיבי:  (אומר בערבית: תצאו

אחמד טיבי:  מספיק

אחמד טיבי: ) די, די

אחמד טיבי:  את המלחמה הזאת צריך לסיים - -     

משה רוט: תודה רבה

אחמד טיבי: - - לסיים כדי להציל חיי אדם

אחמד טיבי:  אפשר אחרת וצריך אחרת

אחמד טיבי:  תודה רבה

משה רוט: תודה רבה

עידן רול: לסיים את המלחמה כדי להציל חיי אדם

משה רוט: חבר הכנסת רם בן ברק – אינו נוכח;  חבר הכנסת אבי מעוז – אינו נוכח

משה רוט:  חבר הכנסת אריאל קלנר, בבקשה, שלוש דקות לרשותך

אריאל קלנר: אדוני היושב-ראש - - -      

משה רוט: סליחה, שניה, קשה לשמוע את חבר הכנסת מדבר

משה רוט:  אנא, תנו לו לדבר

משה רוט:  תודה רבה

אריאל קלנר: אדוני היושב-ראש, כנסת נכבדה, מדינת ישראל במערכה קשה וכבדה שנכפתה עלינו

אריאל קלנר:  השטן הנאצי, שנלחם בנו בנשק ללא מעצורים, באכזריות, בפראות, מתוך אידיאולוגיה אנטישמית-נאצית, טבח אותנו, רוצה לטבוח אותנו, אנשים, נשים וטף

אריאל קלנר:  החל מאותו יום אסוני צבא הגנה לישראל לוחם ברשע

אריאל קלנר:  אתמול הייתי בשלוש הלוויות - - -     

משה רוט: סליחה, רבותיי, אנא, אנא, קשה לשמוע

משה רוט:  אני מבקש, אנא

אריאל קלנר: אתמול הייתי בשלוש הלוויות

אריאל קלנר:  בנינו הקדושים נופלים, אחינו פצועים, אחינו ואחיותינו בשבי השטן הנאצי, אבל בימים אלה יש גם את אלה שעסוקים בלקשור את ידינו, מפריעים לטוב במלחמה מול הרשע, מפריעים לאור במלחמה מול החושך

אריאל קלנר:      כשהגשתי את הצעת החוק שלי למיסוי כבד של כספים של מדינות זרות לארגוני דה-לגיטימציה, התנפלו עליי שזה קץ הדמוקרטיה ושאני רודף ארגוני זכויות אדם

אריאל קלנר:  חבריי, שימו לב, ממש בימי המלחמה האלה, ארגונים ישראליים שעיקר מימונם בידי מדינות זרות, עסוקים בכבילת ידי חיילינו, ואני קורא לחישוב מסלול מחדש

אריאל קלנר:  החשיפה המקוממת – נדמה לי שזה היה בערוץ 14 – כי שלוש עמותות ישראליות – בצלם, עדאלה והוועד הציבורי נגד עינויים – שותפות לעלילת הדם של ארגון FIDH, שמאשים את ישראל בביצוע ג'נוסייד בעזה, שקורא לנתק קשר עם ישראל

אריאל קלנר:  אלה לא ארגוני זכויות אדם, אלה ארגוני זכויות הטרוריסט

אריאל קלנר:  עלילות דם תחת המעטה המוסרי כביכול של דאגה לזכויות אדם מייצרות לחץ בין-לאומי, כובלות את ידי כוחות הביטחון, מסכנות את חיילינו ואף את המערכה כולה במלחמה מול השטן הנאצי בעזה

אריאל קלנר:  זה בדיוק מה שהשטן הנאצי צריך

אריאל קלנר:  ואני מדגיש שוב: העמותות האלה לא מייצגות את החברה הישראלית

אריאל קלנר:  העמותות האלה ממומנות על ידי מדינות זרות ומייצגות אינטרסים זרים

אריאל קלנר:       אלה עמותות שגם מייצרות את קמפיין אלימות המתנחלים – לוקחים איזה אירועים לא קיימים ומייצרים כביכול תופעה כדי לייצר כביכול סימטריה

משה רוט: תודה רבה

אריאל קלנר: משפט אחרון

אריאל קלנר:  אני רק רוצה לומר שבמסגרת הפעילות הדיפלומטית שלי כיושב-ראש משלחת הכנסת לפרלמנט האירופי, אני מעלה את הנושא הזה שוב ושוב

אריאל קלנר:  וכאן, בארץ שלנו, בזמן המלחמה, הגיעה העת לשים קץ

אריאל קלנר:  אני קורא לראש הממשלה ולחברי הקבינט לאמץ את הצעת החוק שלי למיסוי כבד של מימון מדינתי זר

אריאל קלנר:  זה חלק בלתי נפרד ממלחמת הקיום שלנו

אריאל קלנר:  תודה רבה

משה רוט: תודה

משה רוט:  חבר הכנסת עופר כסיף – אינו נוכח; חבר הכנסת איימן עודה – אינו נוכח; חבר הכנסת אלעזר שטרן – אינו נוכח; חבר הכנסת חמד עמאר – אינו נוכח

משה רוט:  חבר הכנסת עמית הלוי – אינו נוכח; חברת הכנסת שלי טל מירון – אינה נוכחת

משה רוט:  חבר הכנסת מיקי לוי, בבקשה

מיקי לוי: תודה רבה, אדוני היושב-ראש

מיקי לוי:  מכובדיי חברי הכנסת, היום, ברשותכם, הייתי מבקש לדבר על פורום קהלת, שנכנס לחיינו בסערה בשנים האחרונות, הפורום שעומד מאחורי – כן, אני אומר, מבחינתי זה המהפכה המשטרית; פורום שהורס לטעמי כל חלקה טובה בשדרה השלטונית והמינהלית של מדינת ישראל

מיקי לוי:       לפני כשבוע, חבריי חברי הכנסת, לפני כשבוע צפיתי לצערי בפרופ' אברהם דיסקין, פרופסור למדעי המדינה, מתראיין בתוכנית הצינור ואומר את המשפט הבא – ואני מצטט, מצטט במדויק: "לו אני הייתי בתפקיד מכריע, הייתי מוותר על החטופים, כי אם על כפות המאזניים יש את עצם הקיום של המפעל הציוני מול החטופים, המפעל הציוני קודם"

מיקי לוי:  סוף ציטוט

מיקי לוי:  חיסול המפעל הציוני הוא ויתור על החטופים? האם זה מה שמונח על כף המאזניים? האם אירוע קשה, אירועי 7 באוקטובר, אכזרי, טראומטי, פירושו חיסול המפעל הציוני? מדינת ישראל הייתה במצבים גרועים יותר, כמו מלחמת יום הכיפורים, מלחמת העצמאות, וגם ששת הימים

מיקי לוי:  האם אנחנו נמצאים כרגע בסכנה קיומית? התשובה על השאלה הזו היא לא

מיקי לוי:  האם המלחמה או שחרור החטופים מהווים איום קיומי על מדינת ישראל? התשובה היא לא

מיקי לוי:       רבותיי, לחשוב שהאיש הזה היה מועמדו של ראש הממשלה נתניהו לתפקיד מבקר המדינה

מיקי לוי:  איזו בושה

מיקי לוי:  זה פורום קהלת, הפורום שהיה לו חלק גדול בפאזל של ההפיכה המשטרית, שכמעט פירקה את החברה הישראלית, זה הפורום הקיצוני שגרם לריסוק החברה

מיקי לוי:  זה הפורום, פורום קהלת, שאני מפנה אליו אצבע מאשימה

מיקי לוי:  זה הרס הציונות? זה רציני לטעון את זה? פרופ' דיסקין הוא הבבואה של פורום קהלת, הפרצוף האמיתי של הפורום הזה

מיקי לוי:  איזו אמירה אומללה

משה רוט: תודה רבה

מיקי לוי: חצי דקה, אדוני, ברשותך

מיקי לוי:  צפיתי בשידור והתחלחלתי כיהודי וכישראלי

מיקי לוי:  עוד מדהים, שקולו של דובר פורום קהלת לא נשמע, ואין מגנים את הדברים האיומים והאומללים האלה

מיקי לוי:  בושה גדולה, אין מילה אחרת

משה רוט: תודה רבה

משה רוט:  חבר הכנסת אושר שקלים – אינו נוכח; חבר הכנסת עודד פורר – אינו נוכח

משה רוט:  חבר הכנסת נאור שירי, בבקשה

נאור שירי: תודה, אדוני היושב-ראש, חבריי חברי הכנסת, חבל שהשר דודי אמסלם, הידוע בכינוי חנה בבלי, שרצה ללמד אותנו סדרה של נימוסין והליכות, איך להיות אופוזיציה אחראית – אני מצטער שהוא לא פה, כי רציתי מאוד לדבר איתו על המשרד המאוד-אפקטיבי שלו ועל התרומה שלו למאמץ המלחמתי, בטח בהאשמות שלו לגבי הצורה והדרך שבהן אנחנו מתנהלים

נאור שירי:  אבל אני רוצה לפתוח ולומר כי קראתי עכשיו גם ציוץ של השר בן גביר, שבאמת, התחלנו את הדיון על החטופים והוא לא מצא לנכון אפילו להיכנס, אבל את זה אני שם בצד, כי חלק מסיעתו היו

מיקי לוי: אולי יותר טוב

נאור שירי: בסדר, אני חושב שזה היה מתבקש, אבל אני שם את זה בצד

נאור שירי:       אני רוצה לדבר על הקמפיין שלו, כי אנחנו לא שמים לב, אבל הבן אדם ממש טוב בקמפיינים, וטלי לימדה אותי תמיד להתחיל בטוב; היא לא באמת לימדה אותי, אבל היא אמרה לי עצה - -      

טלי גוטליב:  - - - בחיים הוא לא ייתן מחמאה

טלי גוטליב:  נותן משהו וישר - - -      

נאור שירי:  - - עצה ידידותית מטלי

נאור שירי:  אני רוצה להחמיא לו, הינה, אני מתחיל בטוב

נאור שירי:  הבן אדם עושה קמפיינים טובים

נאור שירי:  הוא עושה קמפיין עכשיו על הראש של הליכוד, אבל אני שם את זה בצד

נאור שירי:  מה שבאמת הוא טוב זה בקמפיינים שלו

נאור שירי:  אני רוצה להזכיר לנו את הקמפיין הקודם שהוא עשה: "הגיע זמן בן גביר" – אתם זוכרים שהוא עשה את זה? אז אני אתן לכם כמה ציטוטים: הגיע הזמן שיהיה בעל בית למדינה שלנו; יש לנו חלומות שהילדים והילדות שלנו יוכלו ללכת בביטחון ברחובות שלנו

נאור שירי:  הוא אפילו פרסם את הקמפיין בערבית, שלא יהיה משוא פנים, חס וחלילה, ואמר: בן גביר יעצור את הפשיעה; לא באתי לפוליטיקה כדי להיות דחליל או שר מים

נאור שירי:      עכשיו, אני חושב שבחודש האחרון הוא תפס פוזיציה של אופוזיציה בתוך הקואליציה, והוא אוהב את זה, כי טוב לו, אבל אני חושב שהוא עושה את זה כי מאוד נוח לו לא לדבר על התפקוד שלו בתור שר

נאור שירי:  אז השר שהבטיח ביטחון והשר שבא ואמר: אני אעשה ואעשה ואתם תראו ותיתנו לי את הכוח ותיתנו לי את הכפיפות ותיתנו לי את המיליארדים – אני רוצה לציין את ההישגים המאוד-מאוד טובים שלו, ואגב, גם בזמן המלחמה אנחנו עדיין נהנים מפירות העשייה של איתמר בן גביר בהיותו השר הממונה על הביטחון האישי שלנו

נאור שירי:  אז 242 נרצחים ונרצחות בחברה הערבית

נאור שירי:  אתם זוכרים שהיינו ב-100 ומשהו? המנכ"ל שלו פרש, חמישה ניצבים התפטרו, גם נציבת שב"ס

נאור שירי:  גם ראש אגף הרישוי פרש, פחות שוטרים התגייסו, יותר שוטרים פרשו, נומינלית, מספרית

נאור שירי:       יש לנו כבר שנה של תפקוד שלו, ועכשיו הוא מגיע – בגלל שהוא ממש הצליח בתפקיד שלו, ממש

נאור שירי:  מדינת ישראל לא ראתה ולא חוותה ביטחון אישי - -      

משה רוט: תודה רבה

נאור שירי: משפט אחרון

נאור שירי:   - - כמו שאנחנו חווים היום

משה רוט: תודה רבה

נאור שירי:  באמת תודה, בן גביר

נאור שירי:  אני רוצה רק לומר, כי עכשיו הוא בקמפיין: עכשיו ההכרעה

נאור שירי:  אז מי שהאמין לבן גביר בפעם הראשונה וראה את הכישלון שלו יכול להצביע לו - -      

משה רוט: תודה רבה

נאור שירי:  - - ומי שעכשיו חושב שייתנו לו עוד כוח והוא יביא איזו ההכרעה מסוימת הוא באמת מצחיק

משה רוט: תודה רבה

נאור שירי: יש כמה הנהונים פה בקהל שאני חושב שאולי אתם תצביעו לו

טלי גוטליב: לא נכון

טלי גוטליב:  בן גביר עושה עבודה מעולה

נאור שירי: עבודה גרועה

טלי גוטליב: עושה עבודה מעולה

משה רוט: תודה רבה

משה רוט:  חברת הכנסת מרב מיכאלי – אינה נוכחת

משה רוט:  חברת הכנסת יסמין פרידמן, בבקשה

יסמין פרידמן: אדוני היושב בראש, חבריי חברי הכנסת, אף אחד לא יכול לנשום כראוי כבר חודשיים וחצי

יסמין פרידמן:  המילים "הותר לפרסום" מכווצות את הנשמה

יסמין פרידמן:  המחשבה על הורים חרדים, חוששים מכל דפיקה בדלת, אנשים, גברים, קשישים ושני ילדים קטנים חטופים, מורעבים, שאינם יודעים אם יזכו לראות את היום הבא; על חטופים וחטופות ששבו אחרי שחוו את הגיהינום ועוד דרך שיקום ארוכה מצפה להם נפשית ופיזית

יסמין פרידמן:       אבל בימים האחרונים יש ספורט לאומי חדש: שפיטה בחומרה של בני ובנות נוער שרק חזרו מהשבי, שראו את בני משפחתם וקהילתם נרצחים וביתם נשרף בלהבות, שנחטפו מביתם, ממיטתם, שחוו מה שאיש לא צריך לחוות ושבועות רבים מדי היו בידיהם של מרצחים

יסמין פרידמן:  אני רוצה לקרוא לכם ציטוט של אחד הפוסטים האלה, שמופנה לנערה בת 17

יסמין פרידמן:  טלי, תקשיבי

יסמין פרידמן:  את המצייץ, שלא ראוי להזכיר את שמו במליאת כנסת ישראל, לא הכרתי, אבל אלפי עוקביו כנראה מכירים אותו טוב, וזה מה שהוא כותב: "אני לא מאשים את הילדה, היא בסך הכול קורבן, שטיפת המוח שהשמאל הישראלי עבר היא בסדר גודל של קייטנות החמאס

יסמין פרידמן:  ככה נראית פסיכוזת ההמונים", הוא כותב על ילדה בת 17

יסמין פרידמן:  והוא לא היה היחיד

יסמין פרידמן:  אז הצייצן הזה הוא אדם מבוגר, חכם על ילדה בת 17, קובע כמובן שהיא מהשמאל, למרות שהיא אפילו לא הגיע עדיין לגיל הבחירה

יסמין פרידמן:  חטאה היחיד של אותה נערה, כנראה – שלא נפלה על רגליה בהודיה ענקית לממשלת ישראל שהשיבה אותה הביתה

יסמין פרידמן:  ככה זה כשמכונת רעל יוצאת בכל הכוח להגן על זה ששכח שהוא אחראי לזה שהם נחטפו מלכתחילה

יסמין פרידמן:       את הצייצן ואת כל שאר החברים האמיצים שפיזרו בשבוע האחרון רעל על בני נוער אני רוצה לשאול: מי אתם שתשפטו אותם? מאיפה העוז, החוצפה וחוסר האחריות? כל חטוף או חטופה יכולים לומר מה שהם חפצים, להטיח ביקורת, לכעוס, לצרוח, לבכות – הכול

יסמין פרידמן:  הם הרוויחו זאת בצער וביושר

יסמין פרידמן:  תודה רבה

משה רוט: תודה רבה

משה רוט:  חברת הכנסת צגה מלקו – אינה נוכחת

משה רוט:  חבר הכנסת ינון אזולאי, בבקשה

ינון אזולאי: אדוני היושב-ראש, כבוד השר, חבריי חברי הכנסת, האמת, אולי תתפלאו: כן, באתי לדבר על החוק, על החוק שמוצג פה בפנינו

ינון אזולאי:  החוק בעצם בא להגיד: בואו נדחה לבנקים וניתן להם עוד מתנה, לדחות את השקיפות, את הדיווח שלהם – למי? ללקוח, על העמלות פעם בחודש

ינון אזולאי:  אגב, הצעת חוק כזאת הגשתי, וברגע שהצעת החוק הגיעה כהצעה ממשלתית בחוק ההסדרים, אמרתי: אני לא צריך קרדיט, אין בעיה, שימשיכו

ינון אזולאי:  אני לא צריך את זה בשביל עצמי

ינון אזולאי:       אבל ברגע שבאים עכשיו ומבקשים לדחות להם את זה בעוד – הבנקים באים ומבקשים, ומה אומרים לכם? יש מלחמה, חיילי המילואים

ינון אזולאי:  כבוד הבנקים, אל תיתנו לנו מוסר על חיילי המילואים

ינון אזולאי:  אני מבקש מכם להסתכל לאזרחים בעיניים, ותגידו להם: האם הפסקתם להחזיר צ'קים בגלל המלחמה? האם הפסקתם להחזיר משכנתאות בגלל המלחמה? האם הוראות קבע – כיבדתם את הכול או שגם את זה החזרתם? האם את הריבית הורדתם בגלל המלחמה? על מה אתם מדברים? על מה אתם באים לבקש מאיתנו הנחות? אני יודע את האמת

ינון אזולאי:  אתם מפחדים מדבר אחד – שאם החוק הזה לא יעבור, אתם מפחדים שיום אחרי זה תהיה לכם תביעה ייצוגית, ואז, את כל הכסף שהרווחתם בריביות תצטרכו ללכת לפזר אותו בשביל הלקוחות; בשביל אותם אזרחים שנלחמים כל יום על הפת שלהם; כן, וגם בשביל אותם חיילי מילואים שאתם לא בדיוק מתחשבים בהם; כן, גם בשביל אותם אלה שמפונים מעוטף עזה או מקריית שמונה או ממטולה או משלומי; כן, אותם אלה שהחזרתם להם, ויש לי את הסיפורים אצלי

ינון אזולאי:      אז אל תספרו לנו את הסיפורים שאתם באים לפה אולי באמת לרגע בשביל חיילי המילואים

ינון אזולאי:  תפסיקו עם השימוש הציני הזה

ינון אזולאי:  אתם באים לפה כי אתם מפחדים מתביעה ייצוגית

ינון אזולאי:  אתם מפחדים להוציא את כל הכסף שלכם עבור התביעות הייצוגיות כי אתם רוצים להרוויח עוד ועוד

ינון אזולאי:  כן, הבנקים, אתם רוצים להרוויח עוד ועוד, מהקטן עד הגדול בכם

ינון אזולאי:  הגיע הזמן שתפסיקו

ינון אזולאי:      ואני אומר לכם, נכון, זה יעבור, לצערי, בקריאה הראשונה, אבל אנחנו נפגוש אתכם בוועדת הכלכלה אצל חבר הכנסת ביטן, יושב-ראש הוועדה, לקראת הקריאה השנייה והשלישית, וכבר אני נותן לכם ספוילר: תבואו עם הצעות שטובות ללקוחות, לאזרחים; תבואו ותגידו מה אתם מוכנים לוותר למען האזרחים; תבואו ותגידו על מה אתם מוכנים לוותר בגלל המלחמה – כן, בגלל המלחמה

ינון אזולאי:       הרווחתם מספיק כל השנים האלה

ינון אזולאי:  זוגות צעירים לא זכו לקנות דירה בגללכם

ינון אזולאי:  תמיד אתם טוענים שהריבית עלתה, אבל איפה הריבית שאתם לוקחים מעבר לכך? איפה ההלוואות בערבות מדינה על העמלה שאתם לוקחים מעבר למה שאתם מקבלים? לא בקורונה ולא במלחמה

ינון אזולאי:  אז אל תספרו לנו סיפורים, אדונים נכבדים מהבנקים, כי אתם עושקים את הציבור, אתם עושקים את הלקוחות

ינון אזולאי:      ואם היו שואלים אותי, באמת לא מגיע אפילו בקריאה הראשונה, אבל כמחווה של יושב-ראש הקואליציה – הוא אמר: בואו נעביר; יושב-ראש ועדת הכלכלה אמר: בואו נעביר את זה

ינון אזולאי:  אבל יש פה תמימות דעים שאנחנו ניפגש בוועדה לפני הקריאה השנייה והשלישית, ושם נתחשבן, ולא בשבילנו – לטובת עם ישראל, לטובת הלקוחות ולטובת אלו ששלחו אותנו להילחם בעוולות שאתם עושים

ינון אזולאי:  תודה

משה רוט: תודה רבה

משה רוט:  אחרון הדוברים – חבר הכנסת אופיר כץ

אופיר כץ: תודה רבה, אדוני היושב-ראש

אופיר כץ:  חבריי חברי הכנסת, לגבי החוק הזה, נמצא פה יושב-ראש הוועדה, ועדת הכלכלה, חבר הכנסת דוד ביטן, שהחוק יגיע אליו, וסוכם שהחוק הזה יגיע לשנייה ושלישית אך ורק בהסכמה מלאה גם של האופוזיציה וגם של הקואליציה ושל ינון אזולאי

אופיר כץ:  אם לא תהיה הסכמה, החוק לא יעלה

משה רוט: תודה רבה

משה רוט:  הודעה חשובה ביותר; מנעה גם הרבה מחלוקות

משה רוט:  השר רוצה לסכם את הדיון?     

מירב בן ארי: לא צריך

משה רוט: חברי הכנסת, נעבור להצבעה על הצעת חוק התוכנית הכלכלית (תיקוני חקיקה ליישום המדיניות הכלכלית לשנת  התקציב 2023 ו-2024) (תיקון), התשפ"ד–2023, בקריאה ראשונה

משה רוט:  אנא תפסו את מקומותיכם

משה רוט:  הצבעה

משה רוט: בעד ההצעה להעביר את הצעת החוק לוועדה – 3 

משה רוט: נמנעים – 1  

משה רוט: שלושה בעד, אפס מתנגדים, אחד נמנע

משה רוט:  אני קובע כי הצעת חוק התוכנית הכלכלית (תיקוני חקיקה ליישום המדיניות הכלכלית לשנת  התקציב 2023 ו-2024) (תיקון), התשפ"ד–2023, אושרה בקריאה הראשונה ותעבור לדיון בוועדת הכלכלה להכנתה לקריאה השנייה והשלישית

משה רוט: [רשומות (הצעות חוק, חוב' מ/1695)

משה רוט: ] 

משה רוט: חברי הכנסת, הסעיף הבא על סדר-היום – הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 11), התשפ"ד–2023, לקריאה הראשונה

משה רוט:  אני מזמין את השר יואב בן צור להציג את הצעת החוק

יואב בן צור: אדוני היושב-ראש, חבריי חברי הכנסת, מדובר בחקיקה שהיא השלמה להחלטת ועדת השרים לבחינת הקמתו של מערך שיטור עירוני

יואב בן צור:  מוצע להאריך את תוקף הוראת השעה בארבעה חודשים נוספים, ולקבוע שפקח מסייע יוכל להפעיל את סמכויותיו לצורך סיוע למשטרת ישראל בפעולות למניעת אלימות גם במרחב החקלאי

יואב בן צור:      החוק מעניק סמכויות לפקחי הרשויות המקומיות שהם רשאים להפעיל לצורך סיוע למשטרת ישראל בפעולות למניעת אלימות בתנאים ובסייגים המפורטים בחוק

יואב בן צור:  החוק נחקק כפיילוט לתקופה של שנתיים, ולכן מדובר בהוראת שעה

יואב בן צור:       גורמי המקצוע במשרד לביטחון לאומי ובמשטרת ישראל מעידים על שביעות רצון של ראשי הרשויות המקומיות משיתוף הפעולה עם משטרת ישראל בתחומי האכיפה השונים

יואב בן צור:      אני קורא לכם להצביע בעד החוק

יואב בן צור:  תודה

משה רוט: תודה רבה, אדוני השר בן צור

משה רוט:  רשימת הדוברים נעולה

משה רוט:  אני מזמין את ראשונת הדוברים, חברת הכנסת טלי גוטליב, בבקשה

טלי גוטליב: זה נדמה שיש מי שנושא בנטל ויש כאלה שלא – לוחמים, מפקדים, חיילים, שנכפה עליהם ב-7 באוקטובר להתייצב בצו 8, כשאנחנו בוועדת החוץ והביטחון מאריכים מעת לעת את הצו ולא מגבילים בכלל את השירות במילואים, ויש כאלה שלא נושאים בנטל

טלי גוטליב:  מי שלא נושא בנטל זה אנשי האקדמיה, הפרופסורים הדגולים, שאני מאוד מעריכה אותם, נאמר לצורך הדיון, אבל לא אכפת להם לא מחיילים ולא מלוחמים

טלי גוטליב:      עמד כאן מיקי לוי, חבר הכנסת, וביקש את אותן הטבות לשוטרים

טלי גוטליב:  רציתי להגיד לך, חבר הכנסת מיקי לוי, את הדבר הבא: עם כל הכבוד, אני לא רוצה הטבות; אני רוצה כמו בשביתת הסטודנטים

טלי גוטליב:  כשהייתה בעבר שביתת הסטודנטים הגדולה, מה עשתה האקדמיה? העבירה את כל הסמסטר בעובר, ולא רק זה – גם לא התחשבו בסמסטר העובר כחלק מהממוצע של הציונים

טלי גוטליב:       עם כל הכבוד, אני יושבת בוועדת החינוך שאני לא חברה בה ולא יודעת איפה לשים את הראש של עצמי

טלי גוטליב:  מספרים לי שם סיפורים וקשקושים

טלי גוטליב:  הקשקוש הראשון – שפותחים את שנת האקדמיה, לא מחכים איתה, כי זה פוגע בכלכלה

טלי גוטליב:  די ללעוג לאינטליגנציה של כולנו, כי אם שנת הלימודים הייתה נפתחת במרץ והייתה ממשיכה לקיץ, לא הייתה בעיה ולא הייתה פגיעה בכלכלה

טלי גוטליב:  יותר מזה, אם היינו מקצרים את שנת הלימודים, היינו גובים שכר לימוד מלא, אז אל תספרו לי שיש פגיעה בכלכלה בפתיחת שנת הלימודים

טלי גוטליב:       מה שיש כאן זה פגיעה בלוחמים שלי, חד וחלק

טלי גוטליב:  נמצאים במילואים, הלימודים התחילו, עבודות, הכול, אז עושים להם טובה: אנחנו ניתן להם מועד ג' וד'

טלי גוטליב:  וואו, אדוני

טלי גוטליב:  יבואו לוחמים אחרי ארבעה חודשים שאנחנו מחזיקים אותם בצו 8, והם יצטרכו עכשיו להשלים לימודים ולעבור בחינות

טלי גוטליב:  עם כל הכבוד, האקדמיה, אתם לא עושים לנו טובות, ממש לא

טלי גוטליב:  אני אומרת כאן שההבהרה צריכה להיות כמו בשביתה הגדולה: אנחנו מחליטים שכל מי שנתון בצו 8 – אגב גם השוטרים שבעת הזאת משמשים ומחליפים גם כוחות ביטחון - - -     

מיקי לוי: חלקם פצועים

טלי גוטליב: ברור

טלי גוטליב:  צריך להגיע להחלטה הבאה: כל צווי ה-8 הופכים להיות עם ציון עובר על כל המקצועות של הסמסטר, והסמסטר הזה לא נכנס כחלק מהממוצע למי שרוצה לעבור לתואר שני

טלי גוטליב:      תקשיבו מה אומרים אנשי האקדמיה

טלי גוטליב:  הם אומרים: איך אתה יכול להיות אדריכל אם חסר לך חומר? אז אני רוצה רק להגיד לכם משהו, אנשי האקדמיה: נא להניח שכולנו אינטליגנטים

טלי גוטליב:  אם אני הייתי לומדת אדריכלות והייתי לוחמת והיה חסר לי חומר, הרי זה נדבך על נדבך – הייתי משלימה את החומר כשהייתי לומדת את הקורס הבא, כדי שאני אדע מהותית איך אני עוברת שלב

טלי גוטליב:      אז בבקשה מכם, עם כל הכבוד: החלטה של כל האקדמיה שכל הלוחמים עוברים בציון עובר את כל הסמסטר

טלי גוטליב:  אם עשיתם את זה בשביתה הגדולה, לא תעשו את זה בזמן מלחמה?      

משה רוט: תודה רבה

משה רוט:  חבר הכנסת ואליד אל הואשלה – אינו נוכח; חבר הכנסת יצחק פינדרוס – אינו נוכח; חברת הכנסת אימאן ח'טיב יאסין – אינה נוכחת; חבר הכנסת דן אילוז – אינו נוכח; חבר הכנסת מאיר כהן – אינו נוכח; חבר הכנסת אלעזר שטרן – אינו נוכח; חבר הכנסת ניסים ואטורי – אינו נוכח

משה רוט:  חברת הכנסת לימור סון הר מלך, בבקשה

משה רוט:  בבקשה, גברתי

לימור סון הר-מלך: אדוני היושב-ראש, כנסת נכבדה, אני ממשיכה את הנאום שהופסק באמצע מקודם

לימור סון הר-מלך:  בחסות קמפיין אלימות המתנחלים, לקחתם להם את מעט הנשק שבו יוכלו להגן על עצמם, והפקרתם את חייהם תוך יצירת מצג שווא, כאילו הם משתמשים בנשק לרצח ערבים

לימור סון הר-מלך:  זרקתם אותם לתאי מעצר חשוכים לחודשים ארוכים ללא בית משפט וללא ראיות כדי לייצר להם תדמית של מחבלים

לימור סון הר-מלך:  יצרתם להם דה-לגיטימציה ודמוניזציה שמבוססת כולה על שקרים ותעמולה שאין להם שחר

לימור סון הר-מלך:  בשבוע שעבר עשיתם צעד אחד יותר מדי, שהזיז את עלה התאנה וגילה את הבושה – הדלפתם מסמך פנימי של צה"ל לכתב גלי צה"ל, שלא טרח לשאול שאלות קשות

לימור סון הר-מלך:  קשקשתם שם את הנתון של עלייה ב-54% בהיקפי הפשיעה הלאומנית ביהודה ושומרון מאז הטבח שבדרום

לימור סון הר-מלך:       לא טרחתם אפילו להסוות את השקר

לימור סון הר-מלך:  מקרי האלימות, כביכול, כוללים אירועים מובהקים של הגנה עצמית, כמו למשל אותו מתיישב מגוש עציון, שנרגם באבנים על ידי ערבים, כשיצא וירה באוויר כדי להגן על חייו ועל חיי משפחתו

לימור סון הר-מלך:  הוא הותקף על ידי עשרות ערבים שהיכו אותו קשות וניסו לחטוף את נשקו

לימור סון הר-מלך:  למקרים כאלה ודומים להם אתם, יואב גלנט, יהודה פוקס, הרצי הלוי ורונן בר, לא מתביישים לקרוא אלימות המתנחלים, גם לא לגרפיטי, שמבחינתכם נכנס לסטטיסטיקה, כאילו ניסו לרצוח מישהו

לימור סון הר-מלך:  העיקר שתמלאו את מכסת השקרים שלכם

לימור סון הר-מלך:      אבל זה חמור אפילו יותר – השבוע חשף העיתונאי אלחנן גרונר את הסיבה האמיתית לפסטיבל הצבוע הזה

לימור סון הר-מלך:  מסמך של אחד מארגוני הקרן החדשה לישראל גילה שחור על גבי לבן את המטרה

לימור סון הר-מלך:  ארגוני השמאל הקיצוני מנהלים את הקמפיין הזה כחלק ממהלך מחושב ומתוכנן בשיתוף הממשל האמריקני כדי לקדם את הקמת המדינה הפלסטינית, לא פחות

לימור סון הר-מלך:  את השמאל מעניינים כקליפת השום חייהם של מאות אלפי יהודים שנמצאים בטווח הסכנה של מחבלי הרשות הפלסטינית, ועוד פחות מכך גורלם של המתיישבים ביהודה ושומרון

לימור סון הר-מלך:  אם הם הצליחו לגרום לטבח אחד, הם עוברים בלי היסוס ליצירת רוח גבית לטבח הבא

לימור סון הר-מלך:       כל מי שמוכן לשתף פעולה עם הפשע הלאומי הזה יצטרך לשאת באחריות, אם נותרה עוד מילה כזו בצמרת המדינית-ביטחונית שלנו; מי שימשיך את קמפיין התרת הדם – הדם יהיה עליו

לימור סון הר-מלך:  ועכשיו אלה כבר לא אזהרות תיאורטיות, המציאות עדיין גובה מאיתנו מחיר דמים כואב כל כך מדי יום על הקונספציה הנוראה הזו

לימור סון הר-מלך:  אני אומרת את הדברים האלה מדם ליבי בתקווה שיישמעו, וייפתחו הלבבות

לימור סון הר-מלך:  אבל כשאני רואה ושומעת כאן יום אחרי יום איך הקונספציה הנוראה הזאת רק הולכת ומעמיקה, אני יודעת רק דבר אחד בוודאות: אין לנו על מי להישען אלא על אבינו שבשמיים, ולעתיד לבוא כל מי שזכה ופעל למענו ולמען הארץ הזו, יבוא וייטול שכרו

לימור סון הר-מלך:  תודה רבה

משה רוט: אמן, תודה רבה

משה רוט:  חבר הכנסת יבגני סובה – אינו נוכח; חבר הכנסת יוסף עטאונה – אינו נוכח; חבר הכנסת ולדימיר בליאק – אינו נוכח; חברת הכנסת גלית דיסטל אטבריאן – אינה נוכחת; חברת הכנסת מירב כהן – אינה נוכחת

משה רוט:  חברת הכנסת מירב בן ארי, בבקשה

מירב בן ארי: תודה רבה, אדוני היושב בראש

מירב בן ארי:  אדוני השר, כנסת נכבדה, אני רוצה להקדיש את הנאום שלי עכשיו לשוטרי ושוטרות מחוז הדרום

מירב בן ארי:  ביום חמישי היינו שם בסיור, בתחנת המשטרה החדשה של העיר שדרות, סיור של הוועדה לביטחון לאומי

מירב בן ארי:  פגשנו שם את מפקד המחוז ניצב אמיר כהן, שסיפר לנו על אירוע השבת השחורה

מירב בן ארי:  זה מדהים שאפילו אחרי כמעט שלושה חודשים כל דבר נראה כאילו קרה אתמול

מירב בן ארי:  העיר שדרות היא עיר נטושה

מירב בן ארי:  כשהסתובבתי עם מפקד המרחב, עם ולדמן, ימ"ר לכיש, הוא הראה לי את כל הציר של היום הזה, של השבת השחורה

מירב בן ארי:      כמה דברים מאוד מעניינים שחשוב שתדעו: המשטרה היא הראשונה שהגיבה לכך שזו מלחמה

מירב בן ארי:  זו פקודת "פרש פלשת", והיא הופעלה – אני מספרת לך, כי אני רואה שאתה מכיר את זה טוב

מירב בן ארי:  היא הופעלה מאוד מוקדם בבוקר

מירב בן ארי:  היא הופעלה כי מפקד הימ"ר, פורטל, ראה ממרפסת ביתו – הוא גר בקיבוץ זיקים, והוא ראה ממרפסת הבית שלו את הפלישה של המחבלים לחוף זיקים, ומי שראה, הם גם רצחו שם הרבה אנשים

מירב בן ארי:       לאחר שהוא הבין את האירוע והתקשר למפקד המחוז, מפקד המחוז הבין מהר מאוד שמדובר במלחמה, ולכן הכריז את הפקודה

מירב בן ארי:  באותו הזמן מפקד תחנת אופקים מפזר את המסיבה

מירב בן ארי:  שתבין, מפיקי המסיבה התקשרו למפקד התחנה לקבל אישור, כי הם פחדו שהביטוח אחרי זה יגיד להם משהו, אז הם רצו את האישור של מפקד המחוז

מירב בן ארי:  אתה יודע מה זה שחייבים לדעת כדי לא לפזר את המסיבה סתם

מירב בן ארי:  ההחלטה של מפקד התחנה לפזר את המסיבה מוקדם בבוקר הצילה חיים

מירב בן ארי:  במסיבה הזו היו 3,400 מבלים – 3,000 מבלים, 400 אנשי צוות, 400 אנשי צוות

מירב בן ארי:  ההחלטה לפזר את המסיבה מוקדם בבוקר, כשיש את ירי הרקטות, עם כל האובדן הגדול – והיה שם אובדן ואונס ומעשי ביזה ורצח – בסוף יותר מ-3,000 חבר'ה ניצלו מהמסיבה הזאת בזכות הערנות של שוטרי המחוז

מירב בן ארי:      אני רוצה להגיד עוד משהו

מירב בן ארי:  כשאותו מפקד ימ"ר פורטל – רק שתבין – אומר למפקד המחוז שהמחבלים נכנסים דרך החוף, הבת שלו באותו זמן בכפר עזה בדור הצעיר

מירב בן ארי:  מי שהיה בדור צעיר – והיינו שם, ראית, לא נשאר כלום – תחשוב מה זה שהשוטרים האלה, שאגב, רובם גרים בדרום, אמיר כהן גר בשדרות, המפקדים – הרבה מהם אגב יצאו מהבתים בעקבות הפקודה, רק שלצערנו, חלקם נהרגו בדרך, אבל אותם מפקדים, תבין, מנהלים מלחמה כשהילדים שלהם בסכנה

מירב בן ארי:       הלכתי וניחמתי את מפקד ימ"ר לכיש אלוני, שהסיפור שלו בכלל מדהים, כי הוא יצא מהבית – הוא גר באופקים – כדי להילחם במחבלים, הבן הגדול שלו במסיבה, הבן הגדול שלו – אגב, יצא בחיים, ברוך השם, הוא בסדר, אבל לצערנו, לפני שבועיים הבן הצעיר שלו נהרג כלוחם בגדוד 51 של גולני

מירב בן ארי:  וגם הוא, אלוני, היה ביום של הלחימה ונפצע

משה רוט: תודה רבה

מירב בן ארי: יש לי הרבה סיפורים ששמעתי ביחד עם חברי הוועדה

משה רוט: תודה

מירב בן ארי: אני רוצה להגיד מפה תודה למפקד המחוז אמיר כהן ולשוטרי ושוטרות מחוז דרום של המשטרה

מירב בן ארי:  כמעט 60 – 58 שוטרים לוחמי מג"ב וימ"מ נהרגו ביום של השבת השחורה

מירב בן ארי:  תודה

משה רוט: יהי זכרם ברוך

משה רוט:  תודה רבה

משה רוט:  חבר הכנסת צבי ידידיה סוכות – אינו נוכח; חבר הכנסת עידן רול – אינו נוכח; חבר הכנסת אחמד טיבי – אינו נוכח; חבר הכנסת רם בן ברק – אינו נוכח; חבר הכנסת אבי מעוז – אינו נוכח; חבר הכנסת אריאל קלנר – אינו נוכח; חבר הכנסת עופר כסיף – אינו נוכח; חבר הכנסת איימן עודה – אינו נוכח; חבר הכנסת רון כץ – אינו נוכח; חבר הכנסת חמד עמאר – אינו נוכח; חבר הכנסת עמית הלוי – אינו נוכח; חברת הכנסת שלי טל מירון – אינה נוכחת; חבר הכנסת מיקי לוי – מוותר; חבר הכנסת עודד פורר – אינו נוכח; חבר הכנסת נאור שירי – מוותר; חברת הכנסת מרב מיכאלי – אינה נוכחת; חברת הכנסת יסמין פרידמן – אינה נוכחת; חברת הכנסת צגה מלקו – אינה נוכחת

משה רוט:  השר רוצה לסכם? אין צורך לסכם

משה רוט:       חברי הכנסת, נעבור להצבעה בקריאה הראשונה על הצעת החוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 11), התשפ"ד–2023

משה רוט:  אנא תפסו את מקומותיכם

משה רוט:  הצבעה

משה רוט: בעד ההצעה להעביר את הצעת החוק לוועדה – 8 

משה רוט: נמנעים – אין 

משה רוט: שמונה בעד, אין מתנגדים, אין נמנעים

משה רוט:  אני קובע כי הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 11), התשפ"ד–2023, אושרה בקריאה הראשונה ותעבור לדיון בוועדה לביטחון לאומי להכנתה לקריאה השנייה והשלישית

משה רוט: [מס' מ/1688; דברי הכנסת, חוב' ח', ישיבה 123; נספחות

משה רוט: ] 

משה רוט: חברי הכנסת, הנושא הבא על סדר-היום – הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל), התשפ"ד–2023, לקריאה השנייה והשלישית

משה רוט:  אני מזמין את חבר הכנסת ינון אזולאי, בשם יושב-ראש ועדת החוץ והביטחון, להציג את הצעת החוק

משה רוט:  בבקשה

ינון אזולאי: תודה רבה לך, אדוני היושב-ראש

ינון אזולאי:  כבוד השר, חבריי חברי הכנסת – עשר דקות יש לי? 

משה רוט: יש לך כמה שאתה רוצה

ינון אזולאי: אה, לא מוגבל

ינון אזולאי:  זהו, כי אני כבר לא יודע כמה דפים יש פה

ינון אזולאי:  אם זה לא מוגבל, זה בסדר

משה רוט: אתה יכול לעשות כמו בתיקון ליל שבועות – את התחילה ואת הסוף

ינון אזולאי: אני מתכבד להציג בפני הכנסת לקריאה השנייה ולקריאה השלישית את הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל), התשפ"ד–2023, שיזמה הממשלה

ינון אזולאי: כבוד השר, אמרו לי שתורנות צריכה להיות לא פחות משעתיים, ולכן אני מתעכב על דברי ההסבר

ינון אזולאי: החוק המוצע נועד להחליף את תקנות שעת החירום

ינון אזולאי:  במסגרת הצעת החוק, מוצע להסמיך מנהל מוסמך ממערך הסייבר, שב"כ או מלמ"ב, לקבוע כי תקיפת סייבר שמתרחשת או עומדת להתרחש היא תקיפת סייבר חמורה, אם סבר כי קיים חשש ממשי כי תפגע בביטחון המדינה, ביטחון הציבור או בקיום האספקה והשירותים החיוניים

ינון אזולאי:  עוד מוצע, כי הקביעה כי תקיפת סייבר היא תקיפת סייבר חמורה תיעשה אם התקיפה מתרחשת במהלך תקופת הלחימה הנוכחית, אם קיים חשש ממשי שתקיפת הסייבר היא בעלת השפעה ממשית שאינה מוגבלת לספק הנתקף, וכן, בהתחשב במאפייניה, כגון מתאר התקיפה וזהות התוקף

ינון אזולאי:  בנוסף, מוצע לקבוע כי הסמכות הנתונה למנהל המוסמך לקבוע כי תקיפת סייבר היא בגדר תקיפת סייבר חמורה תהיה נתונה גם לרח"ט ההגנה בסייבר בצה"ל, אם מצא כי יש בתקיפה כדי לפגוע ברציפות התפקוד המבצעי של צה"ל בשל התנאים שפירטתי

טלי גוטליב: ינון - - - לשבעה חודשים - - -     

ינון אזולאי: נכון, רק שבעה חודשים

טלי גוטליב: בגלל המורכבות של זה - - - בדיוק, ולכן זה מאזן - - -      

ינון אזולאי: 	לא היו רבים בדיון, אבל - - -     

טלי גוטליב: בהתאם לדיווחים שקיבלנו בוועדה, לא היה מנוס

ינון אזולאי: רצו שנה, והיה שישה חודשים, שבעה חודשים – בתקווה שהם יביאו את זה גם בזמן - -      

טלי גוטליב: נכון, בדיוק

ינון אזולאי: - - ותכף נדבר על זה – בתקווה שהם יביאו את ההצעה, את הבקשה להארכה, אם יצטרכו הארכה, בזמן, על מנת שנוכל להאריך את זה, אם נצטרך

ינון אזולאי:       אם נקבע כי תקיפת סייבר היא תקיפת סייבר חמורה, הצעת החוק קובעת הוראות המסדירות את אופן פעולתו של עובד שהוסמך לכך באחד הגופים שציינתי, מול הספק, באופן מדורג

ינון אזולאי:      ראשית, העובד יפרט בפני הספק את התשתית העובדתית והמקצועית שלפיה נקבע כי תקיפת סייבר היא בגדר תקיפת סייבר חמורה

ינון אזולאי:  לאחר מכן, העובד המוסמך יאפשר לספק הזדמנות לפעול לצורך איתור התקיפה, מניעתה או בלימתה בהקדם האפשרי, ובהתחשב במאפייני התקיפה

ינון אזולאי:  בהמשך לכך, הספק יידרש לעדכן את העובד המוסמך בדבר הפעולות שביצע, מבלי שתחול עליו חובה לגלות סוד מסחרי

ינון אזולאי:  לחלופין, הספק יוכל למסור תצהיר, בנוסח המוצע בתוספת להצעת החוק, בדבר יישום הנחיות האבטחה בהתאם לתקן הקבוע בחוק

ינון אזולאי:      אם הספק לא הגיש תצהיר, או אם העובד המוסמך מצא כי הספק לא פעל באופן הולם לאיתור התקיפה, מניעתה או בלימתה, יהיה רשאי העובד המוסמך לתת לו הוראות בכתב או בעל פה, זאת לאחר שניתנה לספק הזדמנות להשמיע את טענותיו בעניין

ינון אזולאי:  הוראות אלו עשויות לכלול הוראות לביצוע פעולות להגנת סייבר בחומר מחשב או הוראות למסירת ידיעה או מסמך לידי העובד המוסמך

ינון אזולאי:  יובהר כי גם בשלב זה העובד המוסמך אינו רשאי לבצע פעולות במחשביו של הספק, ועל ההוראות שייתן להיעשות על ידי הספק או עובדיו

ינון אזולאי:      בהצעת החוק מוצע גם להתוות את שיקול דעתו של העובד המוסמך, ולקבוע כי עליו להתחשב בהשפעת הפעולות על הזכות לפרטיות, על פעילות הספקים וצדדים שלישיים, על הרציפות התפקודית של הספק, וכן על העלות הכלכלית המוערכת של יישום הוראות אלו

ינון אזולאי:  עוד מוצע להדגיש את חובתו של העובד המוסמך להורות על נקיטה באמצעי שפגיעתו פחותה

ינון אזולאי:      עוד מוצע לקבוע הוראות בעניין חובת סודיות והגבלות שימוש במידע לצורך התמודדות עם תקיפת הסייבר החמורה, על אדם שהגיע אליו מידע מספק בהתאם להוראות הצעת החוק

ינון אזולאי:  כמו כן, מוצע לקבוע שמידע שיתקבל מספק יימחק בסמוך לאחר סיום הטיפול בתקיפת הסייבר החמורה, וזאת בכדי להגן על הזכות לפרטיות ועל קניינם של הספקים ולקוחותיהם

ינון אזולאי:       לשם קיום פיקוח ובקרה שוטפים על פעולותיהם של מערך הסייבר, שב"כ ומלמ"ב, בהתאם להצעת החוק, מוצע לקבוע חובת דיווח אחת לחודש ליועצת המשפטית לממשלה ולוועדת החוץ והביטחון של הכנסת אודות המקרים שבהם ניתנו הוראות לפי החוק, בפילוחים שונים המפורטים בהצעת החוק – זו תוספת שהוספנו

ינון אזולאי:  אציין כי עבור רוב החברות שעליהן יחול החוק, מדובר בפעם הראשונה שבה מוחלת רגולציה כלשהי

ינון אזולאי:  משכך, ההסדרים בהצעת החוק רכים יחסית ואינם כוללים סנקציות עונשיות או סמכויות לפעול באופן פולשני בתוך החברות

ינון אזולאי:      במהלך דיוני הוועדה ערכנו מספר שינויים בהסדר המוצע

ינון אזולאי:  בין היתר קבענו כי מנהל מערך הסייבר יוכל לקבוע תקנים נוספים מעבר לתקן הבין-לאומי הקבוע בחוק; קבענו כי הפרת חובת הסודיות הקבועה בחוק תהיה עבירה פלילית שדינה שלוש שנות מאסר; הרחבנו את חובת הדיווח לוועדה ועוד

ינון אזולאי:  בנוסף, קבענו כי הוראת השעה תעמוד בתוקפה למשך שבעה חודשים, לעומת בקשת הממשלה המקורית, לקבוע תקופה של שישה חודשים עם אופציה להארכה בשישה חודשים נוספים

ינון אזולאי:      להצעת החוק לא הוגשו הסתייגויות, אך הוגשו בקשות רשות דיבור

ינון אזולאי:  אבקש מחברי הכנסת לאשר את הצעת החוק בקריאה השנייה ובקריאה השלישית

ינון אזולאי:       אך טרם אבקש את הבקשה הזו וטרם נעבור להצבעה, אני מבקש להודות ליושב-ראש הוועדה חבר הכנסת יולי יואל אדלשטיין ולצוות לשכתו, ליועמ"שית הוועדה הגברת מירי פרנקל שור וצוות לשכתה – עו"ד עידו בן יצחק וגלעד נווה, למנהל הוועדה אסף פרידמן וצוות לשכתו, וכמובן לחברי הוועדה שהשתתפו בדיון – ולא היו רבים כאלה – ולכם, הצופים בבית, בתקווה שהייתה איזו מתקפת סייבר בזמן שדיברתי, כי זה היה ארוך מדי ופחות מעניין – אז תודה רבה

ינון אזולאי:  אני מקווה שחזרתם לשידור בערוץ הכנסת

ינון אזולאי:  תודה רבה, כל טוב

משה רוט: תודה רבה, אדוני

משה רוט:  להצעת החוק לא הוגשו הסתייגויות

משה רוט:  הוגשו בקשות לרשות דיבור, אבל המבקשים אינם נוכחים

משה רוט:       ולכן, חברי הכנסת, נעבור להצבעה בקריאה השנייה על הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל), התשפ"ד–2023, כנוסח הוועדה

משה רוט:  אנא תפסו את מקומותיכם

משה רוט: בעד סעיפים 1–13 – 8 

משה רוט: נמנעים – אין  

משה רוט: שמונה בעד, אין מתנגדים, אין נמנעים

משה רוט:  אני קובע כי הצעת החוק אושרה בקריאה השנייה

משה רוט:      חברי הכנסת, נעבור להצבעה בקריאה השלישית על הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל), התשפ"ד–2023

משה רוט:  הצבעה

משה רוט: בעד החוק – 8 

משה רוט: נמנעים – אין  

משה רוט: שמונה בעד, אין מתנגדים, אין נמנעים

משה רוט:  אני קובע כי הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל), התשפ"ד–2023, התקבלה בקריאה השנייה והשלישית, ותיכנס לספר החוקים

משה רוט:      חברי הכנסת, תם סדר-היום

משה רוט:  הישיבה הבאה תתקיים בעזרת השם ביום רביעי, ט"ו בטבת התשפ"ד, 27 בדצמבר 2023, בשעה 16:00

משה רוט:  סליחה, סליחה, טעות, טעות סופר

משה רוט:  אני חוזר: הישיבה הבאה תתקיים בעזרת השם ביום רביעי ט"ו בטבת התשפ"ד, 27 בדצמבר 2023, בשעה 11:00

משה רוט:  ישיבה זו נעולה